
AVANT-PROPOS. 



Comme seule ,, Introduction” à ce quatrième volume de notre édition 
critique de l’Ovide Moralisé, qui contient les livres X — XIII, je me 
permets de renvoyer le lecteur aux ,, Sommaires” des différents livres, et 
aux notes. C'est surtout le ,, Sommaire” du douzième livre qui pourra 
l’intéresser. Il y verra que l’auteur de notre texte s’est servi là, plus 
qu’ailleurs, d’autres sources directes que des Métamorphoses, notamment 
des Héroïdes 1 ) d’Ovide et de l’Ilias latina de Baebius Italicus. Il cite de 
nouveau Stace — dont la Thébaide a été une des sources du neuvième 
livre — en empruntant ici quelques détails à Y Achilleis, mais il faut avouer 
que rien ne prouve qu’il aurait connu ce texte-ci autrement que par une 
de ces ,, gloses” dont il s’est servi si souvent, sans les indiquer le plus 
souvent expressément. Les gloses, d’ailleurs, ne lui ont fourni, en général, 
que des détails — comme, par exemple, une glose au dixième livre, où il 
décrit les cinq fleuves de l’enfer „d’après Macrobe”, ou une autre, au 
treizième livre, où il désigne le Paladium par le nom de la déesse romaine 
Bellona, (vers 286 et 923). A propos du récit de la mort d’Hector, il 
reproche à Benoît de Sainte-More d’avoir préféré Darès à ,,Homers”, 
c'est à-dire à 17/ias latina. Sa traduction de ce dernier texte, très partielle 
et très libre, il est vrai, mais directe, est la seule connue jusqu’ici, en vieux 
français, de cette oeuvre ; elle représente un spécimen très curieux de ce 
qu’on appelle souvent la , .renaissance de Charles V”. Les vers où il nous 
raconte la mort d'Achille, en citant en même temps d’autres versions de 
ce récit, sont très caractéristiques aussi à ce point de vue. Nous avons déjà 
signalé ces faits, avec d’autres, dans l’introduction au premier volume de 
cette édition, au chapitre intitulé : ,,Sur quelques sources du poème”. Ce 
chapitre, tout en étant provisoire, n’en contient pas moins déjà l’essentiel 
sur la question des sources ; on peut le compléter maintenant par les 
..sommaires” des différents livres, notamment par celui du neuvième livre, 
qui contient une sorte de „Thébaïde”, et par celui du douzième, comme 
nous venons de le dire. 

C. de B. 



x ) On trouve plusieurs ..traductions” d ’ Héroïdes dans notre texte; voir les Sommaires. 

SOMMAIRE 



1—195. 



196— 577. 

578—619. 

620— 707. 
708—928. 



929—1079. 

1080—1959. 

1960—2093. 

2094—2437. 

2438—2493. 
2494— fin. 



Mét, X, 1 — 85 (Descente d'Orphée aux enfers. Orphée et Euridice. Orphée 
en Thrace). 

Explication , .historique” et allégories. [Aux vers 255—291 l’auteur décrit 
les cinq fleuves de l’enfer d’après Macrobe, dont il cite le nom au vers 255]. 
Mét., X, 86 — 105 (..Arbores Orphea sequentes”). [Aux vers 618, 19 Attis 
changé en pin = Mét., X, 104, 105.]. 

Mét., X, 106 — 142 (Cyparissus changé en cyprès). 

Mét., X, 143 — 242 : Suite de l’histoire d'Orphée, qui chante l’histoire de 
Ganymède (724— 752 = Mét., X, 148—161), celle d’Hyacinte (753—882 = 
Mét., X, 162 — 219), celle des Cerastes changés en boeufs (883 — 911 — Mét., 
X, 220 — 237), puis celle des „Propetides” changés en rochers 1 ) (912 — 928 
= Mét, X, 238—242. 

Mét., X, 243 — 297 (Pygmalion; naissance de Paphus). 

Mét., X, 298—502 (Myrrha). 

Mét., X, 503 — 559 (Première partie de l’histoire d’Adonis). 

Mét, X, 560 — 707 (Venus raconte à Adonis l’histoire d’Athalante et 
d’Hippomeneus changés en lions). 

Mét., X, 708 — 739 (Mort d’Adonis), 

Allégories : 

2510: ..l’histoire” d’Orphée; 

2540 — 3008 : allégories de la harpe d'Orphée, puis celles des bêtes et des 
arbres de la plaine où il chante ; 

3009 : autre ..exposition” ; 

3047 — 3218: autre ..exposition” des arbres; 

3219 : allégorie du „cerf apprivoisé” ; 

3305 : la chanson d'Orphée ; 

3362 : Ganymède ; 

3425 : Hyacinthus ; 

3520 : les Cerastes et les Properides ; 

3560 : la statue de Pygmalion, Cynaras ; 

3678 : Myrrha et Adonis ; 

3954 : Athalanta et Hippomeneus, les deux lions ; 

4128 : Perséphone. 



1 ) Voir pourtant la note au vers 926. 

1 Dessus avez oy la fable 
Com Yphis fille filz devint 
Et prist feme. A ses noces vint 
4 A grant feste et joieusement 
Hymen, dieu de noçoiement. i 
D’illuec s'en part grant aleüre, 
Par I air, en jaune couverture, 

8 En Ciconie^ où semons iere 
A noces d’estrange maniéré : v 
Orpheüs semons Fi avoit. 

Qui nouvele espouse devoit ; k: 
12 Espouser, gente et ioenne et bele, 
Euridice, la damoisele. 

Sans nui bon eür qu’il aport 
Et sans nul signe de déport 
16 Est Hymen aus noces venus, 

Mes tristement s'est contenus 
Et done signe et demonstrance 
De dolour et dè mescheance 
20 Qui venir doie aus noceours, 

Mes l’aventure f u piours 
Que li signe n'orent esté. 

La nove espouse, ou prin d'esté, 
24 S’aloit nuz piez esbanoiant 

Aus prez plains d'erbe udorant. 
Uns pastours biaux et envoisiez, : 
C’est Aristeüs, li proisiez, 

28 Vit la bele, si la proia 
D’amours, mes ele li noia 
S’amour et sa grace><à doner 
Si ne se vault habandoner, 

32 Pour priere qu'il li feïst, 

A fere riens qu’il requeïst,; 

Ains s’en fuit, et cil la siyoit. 
Tant dis com la bele fuioit, 

36 Uns serpens ou talon la mort, 

S’en fu la bele mise à mort. , 



7. en jaune couverture = „croceo velatus amictu” ( Mét X, 1). 

Grant dolour ot et grant pesance, 

Quant par soudaine mescheance 
40 Ot Orpheüs perdu s'espouse. 

Moût se complaint, moût se dolouse. 

Quant prou l’ot au monde ploree, 

Si vault en l’infernal contrée 
44 Descendre et aler pour savoir 
Se s’espouse peüst ravoir 
Et se les infernaulz peüst 
Esmouvoir à ce qu’il l’eüst. 

48 II tint sa harpe et son arçon. 

En harpant chante tel chançon : 

„0, vous, Dieu de la chartre obscure, 

Où toute humaine créature 
52 Vient et descent ou tart ou tost. 

Que riens nule ne les vous tost, 

S’il me loist et se voir os dire, 

Je ne ving pas pour cest empire 
56 Visiter ne pour vous veoir 
Ne pour vos tormens asseoir, 

Quar de tout ce n'ai je que faire. 

Venus i sui pour autre afaire. 

60 Euridice, que prise avoie 

A feme, est cause de ma voie. 

Autre chose ne quier je ça. 

Uns serpens ou pié la bleça, 

64 Si mori de la bleceüre. 

Ore est en ceste chartre obscure. 

Certes, je cuidai sans pesance 
Souffrir sa mortel mescheance. 

68 Ja ne sera par moi noyé 
Que je n’aie assez essoyé 
Se je peüsse sans doloir 
Métré sa mort en nonchaloir, 

72 Mes ne puis ne ja ne potroie, 

Qu’amours m’assaut trop et guerroie 
Si m’a vaincu, par vérité. 

Cil dieu en grant auctorité 
76 Est tenus ou souverain estre, 

Si dout je que ci ne puisse estre, 

53. T osi, pour ; toit, se rencontre aussi dans d'autres textes. C change ainsi les vers 
52 et 53 : ..Vient et descent ou tost ou tart, Ne nuis ne vous en fait essart”. La même 
rime se rencontre au onzième livre de notre texte, 4162, 63 ; au dixième livre, 2364, 65 ; 
au douzième livre, 3250 et 3524. 

57. asseoir = esseoir = ..essayer”. 

S’y est il, si com je devine : 

Amours fist faire la rapine 
80 De vous deus et rassemblement. 

Se la renommee ne ment, 

Pluto Proserpine ravit 

Par amours, si tost qu'il la vit. 

84 Par la paour, par l'oscurté 
Et par la grant maleürté, 

Par les feus et par la froidure 
Qui sont en ceste chartre obscure 
88 Vos pri que ma feme et m’amie 
Me rendois et metois en vie. 

En ce n’avrois vos nul damage : 

Quant elle avra fet son aage 
92 Vos la ravrois en autel point. 

Perdre ne la poëz vos point, 

Quar tuit vienent ou tost ou tart 
Li mortel home ceste part. 

96 C’est lor derrenier hebergage. 

Que vous tenez en héritage 
Et tendrois pardurablement. 

Un poi d’usage solement 
100 Vos demant quant à orendroit 

En m'espouse, et non autre droit”. 

Ensi fist Orpheüs son lais. 

Les âmes dou triste palais 
104 Pour la douçour dou son ploroient 
Et lor paines entroblioient. 

Tantalus oublia sa soi. 

Et Ypsion dejouste soi 
108 Lessa sa roë reposer. 

Et Sysiphus rêvait poser 
La roiche qui si le travaille. 

Promethiaus pas ne rebaille 
112 Aus ostours rungier son guisier, 

Et sans la fontaine espuisier 
Ont lor saaz et lor tamis 
Les Belidienes jus mis, 

83 A : un poi que. 

84 A : Pour la paour pour l’oscurté. 

85 A : Et pour. 

92. A : le 

93. A : le 

109. rêvait — ,,va de son côté” ; B revoult ; C se vait. 

112. A guisier; B gesier ; C jugier ; Ovide (vs. 43): jecur ; cf. le vers 342. 

114. A saaz ; B saas ; C saumes(?); Ovide (vs. 43, 44): ,,umisque vacarunt Belides”. 

116 Et, se la renomee est voire 

Qui ce me fait entendre et croire, 
Les Eümenides ploroient. 

Qui la douçour dou chant ooient, 
120 Ce qu’ains mes ne pot avenir. 

La roïne ne pot tenir 
Ses iex qu'ele ne lermoiast, 

Ne li rois d’enfer ne noiast 
124 Pour riens ce c’Orpheüs demande. 
La roïne et li rois comande 
Qu'Euridice soit apelee, 

Qui fu en l’ombreuse valee 
128 O celes qui nouvelement 

Sont venues à dampnement. 

Euridice cloçant alot 

Pour la plaie dou pié qu’el ot. 

132 Quant Orpheüs la vit venant 
Liez en fu. Par tel convenent 
Li fu Euridice rendue, 

Que sans recouvrer l’ait perdue 
136 Se jusqu’il soit outreement 
Fors de l’infernal tenement 
Il se retort et gart arriéré, 

Si aille avant, elle derrière, 

140 Ou se ce non ja n’en istroit. 

Un sentier roiste et estroit, 

Plain de silence et de durté 
Et de forvoiable obscurté 
144 S’en vont, l’uns avant, l’autre après, 
Et ja estoient auques près 
Tout fors de l’infernal porpris. 
Quant cil, qui d’amours fu sorpris, 
148 Desirreus de veoir s’amie 

Et douteuz qu’el ne venist mie. 

Se torna pour la regarder. 

Et maintenant, sans plus tarder, 

152 Est cele en enfer refoïe 
Et de ses iex esvanoïe. 

Cil tient ses mains et prendre cuide, 
Mes ne prent fors vent vain et vide, 
156 Cele se part de son mari, 

Qui de seconde mort mori, 



125. La forme „comande” est assurée par l’ensemble des manuscrits. 
132. A venent. 



DIXIÈME LIVRE 



15 



Mes ne se puet de lui blasmer 
Se ne se plaint de trop amer. 

160 Le desrain salut li rendi, 

Que cil à paines entendi. 

Orpheüs forment se doloit 
Pour sa double mort et voloit 
164 Retorner pour querre la morte, 

Mes il trouva fermé la porte 
Et le portier qui le gardoit, 

Qui son ovre li retardoit. 

168 C’est noient que ja mais la rait. 
Quant vit que plus n'i entrerait. 
Sept jors fu sor l’infernal rive, 
Plorans la mort de la chetive. 

172 Sans boivre et sans mengier vivoit, 
Pensans soi dou duel qu’il avoit. 
Ses plours et ses duelz le soustint. 
Les diex d’enfer pour félons tint, 
176 Puis est en Redope venus. 

Trois ans s’est sans feme tenus. 
Sans espouse et sans concubine, 

Si fuit toute amour femeline. 

180 Toutes femes mist en refu. 

Or ne sai ge pour quoi ce fu : 

Ou pour ce qu’il eüst promis 
A cele cui tant fu amis, 

184 Ou pour ce que mal l’en cheï. 

Mes toutes femes en haï. 

Toute voies pluiseur l’amerent, 

Qui en s’amour poi conquesterent 
188 Et ne porent de lui joïr, 

Qu’il n’en deignoit nulles oïr, 

Si s’en dolurent durement. 

Ce fu cil qui premièrement 
192 Aprist ceulz de Trace à retraire 
D’amour femeline et à faire 



158, 59, Car de quoi eût-elle pu se plaindre, sinon qu'il l’avait trop aimée” (= traduc- 
tion des vers 60, 61 des Métamorphoses, X, dans un ,, Ovide Moralisé”, en deux volumes, 
publié par M. I abbé de Bellegarde, imprimé chez Pierre Emery, quai des Augustins, au 
coin de la rue Gille-Coeur, à 1 Ecu de France, en 1701, avec privilège du roi, et dédié 
à Louis Auguste de Bourbon, duc du Maine et d’Aumale, etc.). 

176. Mét., X, 76, 77 : ,,In altam, se recipit Rhodopen pulsumque aquilonibus Haemum,” 

183. AC qui; B a qui. 

184. A mal en. 

Des joennes malles lor déduit. 
Dont or sont cil de Trace duit. 
196 — Historial sens puet avoir 

Ceste fable, et pot estre voir. 

Si com li contes le recite, 
C’Orpheüs prist la devant dite 
200 Euridicen par espousailles, 

Et que la dame en ces noçailles 
Mori dou serpent qui la mort, 
Dont li poëstes par sa mort 
204 Se dolut tant outre mesure, 

Qu'onques puis n’ot de feme cure. 
Toute amour de feme fuioit 
Et toute feme li puoit, 

208 Mes pour son duel reconforter 
Se vault aus malles déporter, 

Dont il usoit en leu de famé 
S’en perdi puis le cors et l ame, 
212 Si com porrois oïr ou conte. 

S’il est qui avant le vous conte. 
Trop est crueulz à desmesure 
Teulz amours où contre nature 
216 Fet l’en dou malle femelin. 

Sans nulle esperance de lin. 

Mar fet tele amour maintenir, 
Dont l’en puet à mal fin venir. 
220 — Par Orpheüs puis droitement 

Noter regnable entendement. 

Et par Euridice sa famé 
La sensualité de l’ame. 

224 Ces deus choses par mariage 

Sont jointes en humain lignage. 

Li pastours qui l'espouse prie 
Et requiert qu’ele soit s’amie 
228 Puet noter vertu de bien vivre, 

Qui seult l ame enchanter et sivre 
Pour traire à virtuosité. 

Mes quant la sensualité, 

232 Qui trop s’esloigne folement 
De raisonable entendement, 



195. A tuit; BC duit. 

196 suiv. Je rapelle encore une fois le fait que les allégories ont été toutes supprimées 
par le copiste du manuscrit de Lyon (B). 

212. C. porrez. 

229. C suivre. Les vers 231 — 443 manquent également dans C. 

Est teulz que vertus li enuie 
Et tele amour refuse et fuie, 

236 Si vait corant à descouvert 

Toute nuz piez en l’erbe vert, 

C'est à dire par les malices 
De ces terriennes delices, 

240 Dont elle abuse folement, 

Et marche par consentement 
Sor le serpent de mortel vice 
Qui gist souz la vaine delice. 

244 Cil serpens par le pié la mort 
Si l'envenime et met à mort 
De pechié par consentement. 

Lors chiet l'ame dolentement 
248 En la tenebreuse obscurté 
De parfonde maleürté. 

Cil enfers est en lui meïsmes, 

Quar mauves cuers est uns abismes 
252 Plains de tormens et plains de paine, 
Qui pecheor tormente et paine 
Jor et nuit dolereusement, 

Et, se Macrobes ne me ment, 

256 En cest enfer mal et pénible 
Sont cinq fleuves let et orible. 

Li premiers fluns est d'oubliance, 
Quar en parverse consciance 
260 Court oubliance de tout bien. 

A mauves cuer n'en membre rien 
Qui soit ne bon ne profitable 
Ne qui puisse estre saluable, 

264 Ains est plains de si grant oublie 
Que soi meïsmes en oublie 
Et tous les biens qu’il ot eüz, 

Ains qu'en tel enfer fust cheüz, 

268 Et Diex le ra mis, ce samble, y 
En non chaloir et en oubli. 

Emprez court Stix, li haïneus, 

Li mauves fluns ataïneus, 

272 Qui l ame angoisse et ataïne 
Et met en rencor de haïne, 

Tant qu'il ne puet nul bien amer. 

Cil fluns venimeux, plains d’amer, 
276 Fet tous biens despire et foïr 
Et son prochain à tort haïr, 



2 

Si tient le cuer à grant destresce. 
Empres court li fluns de tristresce, 

280 Qui lasse ame affonde et noie 
Et li tault spirituel joie. 

Puis cort Cochitis li ploreus, 

Qui fet cuer triste et dolereus 
284 Tout fondre en lermes et en plours. 
Grans est la rage et la dolours 
Dou quint flun, qui plains est d’ardure, 
D angoisse et de male aventure. 

288 Cil fluns souffle ou cuer et atise 
L’ardour d’ire et de convoitise. 

A meschief est lame livrée 
Qui de ces fluns est enivree. 

292 En cest enfer a maint torment 
Qui r ame tormente forment. 

Cil qui muert de fain et de soi 
Tamptalus, qui a devant soi 
296 La paine et 1 iaue qui le touche 

Jusqu’au menton, prez de la bouche, 

Et si ne s’en puet aaisier 
Sa soif ne sa fain apaisier 
300 Qui l’art et angoisse et atise, 

Signifie ardant convoitise, 

Qui félon cuer art et enflame 
Et tant l’angoisse et tant l’affame 
304 Que de riens qu’il ait n'a profit, 

Ains quant plus a mains li souffit 
Et plus a fain de plus aquerre. 

Sisyphus, qui la pesant perre 
308 Porte à grant paine contremont 
A son col sor un roiste mont, 

Puis la trebusche contreval 

Dou haut mont jusqu’au pié dou val, 

312 Note la soussieuse cure. 

L’angoisse et la male aventure 
Qui les tirans tormente en terre 
Pour temporel honor aquerre. 

316 Maint sont or ensi tormenté. 

Qui cuer et cors et volenté. 

Tout lor penser, toute lor cure 
Et tout lor tens, tant corne il dure, 

280. Ms. lace, 

296. paine = peine = ..instrument de supplice”. 

307. perre = pierre. 

320 Metent en dignitez aquerre 

Et en mondaine honor en terre, 

Si acquièrent les grans hautesces, 
Les grans honors et les noblesces, 
324 Mes quant plus montent hautement, 
Plus trebuschent soudainement 
Dou hault mont de prospérité 
Ou val de honte et de vilté, 

328 Si lor fet fortune la moë. 

Li torment de l’infernal roë 
Qui Sisyphun vont tornoiant 
Notent ceulz qui vont foloiant 
332 Sans sens, sans conseil et sans cure, 
Sans porveance et sans mesure, 

Si corne aventure les maine 
Et fortune, qui les demaine 
336 Selonc ses variabletez 
Plaines de decevabletez. 

Et puis qu’il sont sans porveance. 
Souvent ont duel et mescheance 
340 Et lor vie est pire de mort. 

Li voutours qui runge et mort 
Le cuer, le gusier et l'entraille 
Que Thicius li livre et baille 
344 Sans cesser, note sans doutance 
Le remors de la conscience, 

Qui tous jors aguillone et mort 
Et roonge home qui s'amort 
348 À fere oeuvre qui desconveigne, 
Dont conscience le repreigne. 

C’est li tormens et c’est l'angoisse 
Qui cuer de pecheour angoisse 
352 Tant qu’il ne puet repos avoir. 

Mal fet en son cuer recevoir 
Pechié qui si roonge et mort 
Celui qui au fere s’amort, 

356 Si ne li lesse avoir repos 

Ne bon penser ne bon propos 
Ne désir de lessier son vice, 

Sa mauvestié ne sa malice, 

360 Dont li griez mors si le confont. 
Celes qui en vessel sans font 
Cuident la riviere espuisier 
Et si ne sevent tant puisier 
342. Au vers 112, le ms. écrit ..guisier”. 

364 Que, pour riens nulle qui aviegne, 
En lor vessiaux sans fons remaigne 
L'iaue escolorable et fuitive. 
Dénotent la dampnable oidive 
368 Des gloutons et des lecheours, 

Des yvrais et des beveours, 

Qui pour lor ventres saouler 
Vuelent tout prendre et engoler 
372 Les mondains biens, qui sont fuiable 
Trespassant et escoulourable 
Plus qu’eve assiduel corant. 

Cil glouton vont tout dévorant. 

376 Tout jours vaudroient glotoner 
Vins et viandes entoner 
Pour emplir lor vessiel sans font. 
Trop se painent et riens ne font, 

380 Quar ja tant n’en engorgeront. 

Ne ja tant ne saoulleront. 

Ja tant d’avront anuit beü, 

Com bien qu’il soient embeü, 

384 Que demain plus ne lor conviegne 
Et plus grans fains ne lor reviegne 
Et tout ont à recomencier. 

Poi se puet donques avancier 
388 Et bien pert s'entente et sa paine 
Qui de son ventre emplir se paine, 
Puis que riens n’i puet demorer. 

L’en ne doit pas trop devorer 
392 Pour saouler sa gloute pance, 

Mes mengier selonc souffissance, 
Sans plus, pour soustenir sa vie, 

Non pour cause de glotonie. 

396 En cest enfer pénible et vilz 

Descent Orpheüs, ce m'est vis, 

Pour querre Euridice sa feme, 

Quant pour trere pecherresse ame 
400 De pechié, qui prise la tient, 
Raisonable entendement vient 
Au cuer, où tant a de malice. 

Pour lui fere assavoir son vice 
404 Et son péril et son meschié, 

Si redarguë son pechié 



367. oidive = ..oisiveté". 
378. Ms. fons. 

384. Ms. ne li conviegne. 

Au son de la harpe' apoline. 

C’est d'ispiracion divine, 

408 Qui la visite et qui l’espire, 

Tant que ses pechiez tire à tire 
Li manifeste et fet savoir. 

Et si li fet apercevoir 
412 Les perilz où lame est livrée, 

S’el n’est requise ou délivrée 
Par penitance ou par confesse 
Et la sensualité lesse, 

416 Son mauves usage de vivre, 

Et s’esforce de raison sivre, 

Qui la doit conduire et guier. 

Ensi se doit vivifier 
420 L’ame cui Diex la grâce en done, 
Mes quant l’ame se rabandone 
A félonie et à vilté 
Et que la sensualité, 

424 Qui doit estre la derreniere 

Et raison ensivre, est première, 

Si que raisons est bestornee 
Et refleschie et retornee 
428 Pour foie amour, por fol désir, 

A sivre le charnel plesir 
Et la vaine fragilité, 

Qui est plaine d’iniquité, 

432 L’ame escalorge derechief 

A duel, à honte et à meschief 
En tel enfer dont issue iere, 

Et pire est l’errour desreniere 
436 Que la premeraine ne fu, 

Quar lors n’atent l’ame refu 
Ne secours, puis qu’ele a fors close 
Raison et contre lui tient close 
440 La porte dou cuer endurci, 

Si tenebreus, si oscurci, 

Qu’il ne veult o soi recevoir 
Nulle connoissance de voir, 

444 — Par allégorie puis métré 

Autre sentence en ceste letre. 
Quant Diex ot nostre humanité 
Mariee à la deïté, 



444. Ici le ms. C recommence. 

448 Pour l’humanité fere mestre 

De gloire et dou régné celestre, 
Et la char morte par envie 
Fu resorse de mort à vie, 

452 Dont li juif furent dolent, 

Il s'en monta par l’air volent, 
Couvers de jaune couverture, 
C’est tainte en sanguine tainture, 
456 Aus cieulz, où toute pais habonde. 
Cil crierres de tout le monde 
Fist jointure dou cors à lame 
Et mariage d’ome à famé, 

460 Mes l’une ne l’autre jointure 
N’est ne si fine ne si pure 
Que maint n’en soit puis mescheü. 
Qui puis ont maint encombre eü. 
464 Par les premiers puet l’en savoir 
Apertement que ce soit voir. 

Li serpens qui les sousplanta 
Fu dyables, qui tant tempta 
468 La première mere jadis 
Ou delitable paradis. 

Quant il par son entichement 
La mist ou mal consentement 
472 De mengier la dampnable pome, 
Dont elle fist mengier à l’ome. 
C'est la venimeuse pointure 
Qui toute humaine créature 
476 Fist métré à l’infernal torment. 

De ce se dolut Diex forment, 

Qui r ’ame avoit predestinee 
Estre s’amie et s’espousee. 

480 Pour la délivrer et requerre 

Vault Diex venir dou ciel en terre 
Et descendre en la chartre obscure 
D’enfer, pour humaine nature 
484 Traire de l’infernal prison 
Et pour la métré à guarison. 

Ceulz qu’il trouva présentement 
Des siens en traist tout cuitement, 
488 Et cil qui descendre i deüssent 
Pour I’enleüre qu’il eussent 



454. A S’est. 

487. C quittement. 

Dou mors dont li premier morurent, 

Par lui cuite et delivre furent, 

492 S’il se tenissent vraiement 

En l’amour de lor vrai ament. 

Et s’il emprez lor délivrance 
Tenissent la droite creance 
496 De Dieu, sans resorter arriéré. 

Jusqu’il fussent fors de l’orniere 
D enfer et dou monde passez. 

Ha, Diex, corne il sont ore assez 
500 De ceulz qui por morteulz pechiez, 

Dont il sont griement entechiez, 

Encorent la dure sentence 
De cele infernal mescheence 
504 Qui les mors pecheors atant. 

Et perseverent jusque tant 
Que Diex, par sa miséricorde, 

A soi les rapele et racorde 
508 Et trait fors de cele misere. 

Qui puis se reversent arriéré 
Et pardurablement se perdent 
Par les maulz ou il se raherdent 
512 Jusque l'ame dou cors se part, 

Si l'ont dyabîes à lor part 
Enfermee en l’ombreuse tour 
Sans esperance de retour. 

516 Lors n’a mes leu nulle amistié 
Miséricorde ne pitié 
Que Diex eüst onques de lui. 

Jamais Diex n’en traira nullui 
520 Puis qu'il i sera descendus. 

Ore est li retours deffendus 
A tous ceulz qui là descendront. 

Gardent soi cil qui mesprendront, 

524 Cui Diex a doné par sa grâce 
Tant de respit et tant d’espace 
Que venu sont à repentance 
De lor première foloiance, 

528 De la derrière mesprison I 
Pensent à la longue prison 
Ou li dolereus demorront 
Qui en mortel pechié morront ! 

514. A Enferme en lor ombreuse tour ; C obscure. 

522 — -545. manquent dans C, remplacés par le vers suivant : „Car jamais rescousse 
n’aront”. 

532 Douter doivent le rechaï, 

Quar se tant font li maleï 
Qu’il reviegnent à lor ordure, 

Corne chiens à sa voumeture, 

536 Diex retornera sa vengance 
A la première foloiance, 

Si seront pour le rechaï 
Des premiers pechiez envaï, 

540 Et pour lui et pour l’autre ensamble 
Seront condampnez, ce me samble. 
Sans atente de garison, 

A maindre en l’infernal prison. 

544 Se mors les assome en ce point, 

N’a mais de délivrance point 
‘ L’ame que dyables emporte, 
Puisqu’ele a passée la porte 
548 Qui tantost est close et fermee. 

Et là remaint l’ame enfermee 
Sans ja mais raençon avoir. 

Ja mais Diex, ce set l’en de voir, 

552 Pour eulz en enfer n’entrera 
Ne ja mais ame n’en traira. 

Li portiers tient la porte ferme. 

Qui les condampnez tient enferme, 
556 Et Diex a monté la Monjoie 
De la grant delitable joie. 

Or het femeline nature. 

C’est tous ceulz qui metent lor cure 
560 En vaines cogitacions 
Et aus vilz delectacions 
Ou li mol femelin s’atendent, 

Qui les delis mondains demandent 
564 Et ne vuelent lor cuers atraire 
A nulle oeuvre de vertu faire, 

Mes les malles de jone aé, 

Ceulz qui gardent lor noceé, 

568 Qui sont pur et plain d’ignorence 
Et se prennent dès lor enfance 
A vivre vertueusement 
Et s’offrent agréablement 
572 De cuer, de cors et de désir 
A fere le devin plesir, 

Ceulz aime il, à ceulz se déduit. 

Cil sont sa joie et si déduit 



571. A Et se offre. Les vers 554 — 577 manquent dans C. 

576 Qui à lui servir se présentent 

Tant dis com jone et fort se sentent. 
— Dessus oïstes de la mort 
De cele que li serpens mort, 

580 Qui fu en enfer descendue, 

Puis fu à son mari rendue 
Sor tel convent qu’il la perdoit 
STI empres soi la regardoit. 

584 II la perdi pour ceste chose, 

Puis fu la porte infernal close 
Pour ce que plus n’i atainsist 
Cil qui d’enfer la retraisist ; 

588 Comme il la plora longement 
Et pour s’amour outreement 
Foi toute amour femeline 
Si se prist à la masculine. 

592 Or orrois com s’est contenus 
Puis ce que d'enfer fu venus. 

Dessus un tertre ot une plaine 
Qui d’erbe verdoiant fu plaine. 

596 En la plaine avoit grant espace, 

Mes n'a voit point d'ombre en la place, 
Quant li poëtes là s’assist. 

Qui la harpe et l’arçon saisist 
600 Si fist les cordes resoner. 

Là vindrent pour ombre doner 
Arbres, qui la plaine porprirent. 

Quant la douçour dou son oïrent, 

604 Venans de diverses parties: 

Arbres qui portent les alies, 

Nefflier et teil folz et lorier, 
Corneillier, fresnes et morier, 

608 Chesnes, palmes, sauce et arable 
Et buis de verdour pardurable, 
Peschier, mirte et tenvre genest, 

O tel arbre ou la basme nest, 

612 Figiers, hedres, ifs et sapins 
Datiers, ormes et aubepins 



579. A A cele ; C De cele ; B ne recommence qu’au vers 594, 
598. A saisist. 

608. A B plame ; C Palme, ohesne ; 

B salx, C saulz. 

611. B baye ; C balme. 

612. A ius. 

613. AB Jatris ; C Datiers (dans le vers précédent). 

Et pluisors de diverses guises, 
Portans nois, cormes et cerises. 
616 La palme et li pins ensement 
Vindrent à cel assamblement : 
Cybeles ot Athin amé. 

Qui fu muez en pin ramé. 

620 Li cipres est avuec venus : 

Enfes jadis, qui devenus 
Fu teulz arbres nouvelement. 
Moût l’ama Phebus tendrement 
624 Tant dementres corne il vesqui. 
Or orrois cornent et pour qui 
Cil enfes ot forme arborine. 

Un cerf de merveilleux orine, 

628 Grant et bel et paisible beste, 

Qui les cors avoit en la teste 
Plus reluisans et plus dorez 
Que n'est nul or fin esmerez, 

632 Et grant ombre entor soi donoient. 
Contreval le col li pendoient 
Fermai de gemmes reluisans ; 

Une bulle bele et plesans 
63 6 Argentee ot ou front assise, 

Jointe au lorain de bele guise. 

Qui sonnoit quant il se mouvoit. 
Environ les temples avoit 
640 Deus baies de biauté pareilles. 
Qui li pendoient es oreilles. 
Sacrez fu aus nimphes de Cathe. 
N 'avoit paoureuse ne mate 
644 Li cerfs la face ne le vis, 

Ains fu si privez, ce m’est vis, 

Que par tout et segurement 
Aloit abandonneement 
648 Par maisons, par viles, par plain. 

Si se souffroit taster de plain 
A touz ceulz qui faire en voloient. 
A ceulz venoit qui l’apeloient. 



627. La phrase qui commence ici n’a pas de verbe ; elle ne se compose que d’un sujet 
(„Un cerf”) avec des appositions ! 

634. fermai — fermail = „agrafe” ; C Fermes et gemmes. 

635. C Une pomme. Ovide : ,,Bulla”. On voit ici de nouveau combien le texte de 
A est plus sûr que celui de C. 

639. temples = „les tempes”. 

642. Cathe = KdQ&cua, dans l’île de Ceos. 

652 Com cil qui nullui ne cremoit. 
Cyparisus sor tous l’amoit, 

L’enfes que Phebus ama tant. 

Le cerf tastone et va gratant. 

656 Une hore à mengier li donnoit, 

Autre hore boivre le menoit. 

Si li fesoit de fresches flors 
Chapiaus en diverses colors. 

660 Trop l'amoit, trop le tenoit chier. 
Mainte fois pour lui chevauchier 
Li metoit la sele yvorine 
Et le frain à resne porprine, 

664 Si le menoit esbanoiant 

Et chevauchoit sor lui joiant. 

Un jour endroit midi fist chaut. 

Li solaus fu ou Cancre en haut, 

668 Dont la terre iert moult esboullie. 
Dessous une umbreuse feuillie 
Fu li cers et s’aloit jouant 
Souz l’arbre en l’erbe vert plesant. 
672 Cyperisus par sa simplece 

Trait au cerf, si le fiert et blesce 
D’une fléché aguë et poignant. 
Quant l’enfes vit le cerf saignant, 
676 Qu'il ot à mort, sans garison, 

Blecié par foie mesprison, 

Grant duel et grant pesance en ot. 
Phebus du grant duel qu’il menot 
680 Ot pitié grant et, s’il peüst, 
Volentiers conforté l’eüst. 

Mes il n’a cure de confort, 

Ains plore et se dolouse fort, 

684 Si ne puet estre esleeciez, 

Ains vaudroit estre à mort bleciez, 

Si prie et requiert Dieu qu’il vueille 
Que tout jors mais sans fin se dueille 
688 Et plorge pardurablement. 

Tant plora l’enfes longuement. 



665. B sur lui ; A sor soi ; C Par pluseurs Iieus lui chevauchant. 

666, 67. Mét. X, 126, 7 : ,,Aestus erat mediusque dies, solisque vapore 

Concava litorei fervebant bracchia Cancri." 

672. Cyperisus = ..Cyparissus”. 

686. Curieux mélange d’antique et de moderne — très fréquent d’ailleurs dans bien 
d’autres auteurs de l'époque. 



28 



OVIDE MORALISÉ 



Sans avarice et sans eschar, 

Qu’il perdi le sanc et la char 
692 Et ses membres devindrent vert ; 

Le chief, qu’il ot jadis couvert 
De crins blons, qui pigniez estoient 
Et sor le blanc front li pendoient, 

696 Li comença à hericier 

Et ses chevolz à redrecier, 

Qui li redirent vers les cieulz : 

Arbres devint li jovencieulz, 

700 Qui „cipres” est ore apelez. 

Trop fu tristes et adolez 
Phebus, qui tel muance voit. 

De la grant pitié qu’il avoit 
704 Li dist : ,,Tu plores et plorras 
Et matire de plors donras 
A ceulz qui aprez toi vivront. 

Li dolent avuec eulz t’avront.” 

708 Entour le poëste s'assamble 

Tel tourbe d’arbres, ce me samble. 

Il sist ou mileu de la plaine. 

Qui de sauverine fu plaine, 

712 D’arbres et d’oisiaux ensement, 
S’atemproit ententivement 
Sa harpe et ses cordes acorde. 

Divers sons ot chascune corde, 

716 Mes toutes furent d'un acort, 

Si qu’il n'i ot point de descort. 

Quant vit ses cordes acorder. 

Si prist en hault à recorder 
720 Les amours des grans dieux des cieulz 
Qui amerent les jovencieulz. 

Les cordes touche o son arçon, 

Si note en harpant tel chançon : 

724 ,,Les amours des grans diex vueil dire. 
C’est ma chançon et ma matire, 

Et de Jovis premièrement. 

Muse, mere, du commencement 
728 M’adresce et me done ta grâce 
A dire tel chançon qui place 
Au dieu qui pardurablement 
A sor tous le gouvernement. 



713. atemprer = ..accorder". 
722. A à son arçon. 

732 Jadis chantai, bien m’en recorde, 

La contreverse et la descorde 
Des dieux et des jaians. Or vueil 
Torner ma muse en autre fueil. 

736 Chançon dirai plus delitable, 

Plus legiere et plus amiable. 

Jupiter, rois de paradis, 

Diex sor touz diex, ama jadis 
740 Ganimeden, l’enfant de Troie, 

Si vault cil diex, qui tout mestroie, 
Métré s’entente et son estude 
En prendre autre similitude 
744 Qu’il n'avoit, et désir ot d’estre 
Le tout poissant, le roi celestre 
Autre chose qu’il n’iert encores 
Et qu’il ains n’avoit esté lores : 

748 Voler vault et dou ciel descendre, 

Si deigna forme d’aigle prendre. 
Ganimeden prent et saisist. 

Ou ciel l’en porte et là l’assist 
15 2 Si le fist bouteillier dou ciel. 

Un autre joenne jovenciel 
Ama Phebus, et fet l'eüst 
Ou ciel signes, s’il li leüst, 

756 Mes destinee ne lessa 

Qui le jovenciel oppressa 
Ains qu’il l’eüst ou ciel levé. 
Pourquant ne l’a pas tant grevé 
760 Fortune, qui li fu grevable, 

Qu’il n’ait nature pardurable : 
Phebus le fist flour jaune et bele. 
Qui chascun an naist et nouvele, 

764 Quant li prin temps monte et renest 
Et li solaus monte en l’Arest. 

Au temps que cil enfes vivoit 
Phebus, qui s’amour y avoit 
768 Si qu’il n’est riens qui les départe, 
Hantoit en Eurote et en Sparte 
Pour le vallet, qui là manoit. 

Les lévriers en lesse menoit 
772 Par ces terres et par ces vaulz. 

Ne li desplesoit li tra vaulz 

757. BC. — A: que le jovenciel apressa. 

761. Avoir nature pardurable = ..être immortel”. 

765. Ovide: ..Aries” (vs. 165). 

Des rois et des filés porter. 

Ne li tenoit de déporter 
776 En harpant, corne il soloit faire, 

Ne ne li chaloit mais de traire. 

Tout avoit en non chaloir mis 
Pour l’enfant, cui il ert amis. 

780 Tout jors ert en sa compaignie, 

Et r amour, qui l’esprent et lie, 

Norri par longue acoustumance. 

Por lui s’est mis en oubliance 
784 De tout quanque li apartient. 

De riens nulle tant ne li tient 
Com de l’enfant, qu’il aime assez. 

Un jor fu midis prez passez. 

788 Phebus et l’enfes se desvestrent. 

Lor cors oignent d’uele et s’aprestent 
Au jeu dou pallest erroment. 

Phebus joua premièrement. 

792 Le palet prist et balança. 

Jusque nuës droit le lança. 

Apres grant pièce cheï jus 
Li palès. Trop plesoit cil jus 
796 A l’enfant, cui Phebus l'aprent. 

Dou jeu fu desirreus, si prent 
Le palèt et l'a balancié. 

Hautement l’a en l’air lancié. 

800 Au descendre est sor terre fort 
Li palès cheüz, si resort 
En l’air sor la face à l’enfant. 

Si que tout le vis li pourfant. 

804 L’enfes chiet pasmez en la place. 

Ne cuidiez pas que cil jeus place 
Au dieu, qui l’enfant voit blecié ! 
L’enfant embrace et l’a drecié 
808 Si li vait essuiant la plaie. 

Par herbes retient et delaie 
L’ame, qui partir s’en voloit. 

Li damediex trop se doloit 
812 De la dolour que l’enfes a. 

Mes onques tant ne l’en pesa 
Que l’enfant n’esteüst morir. 

N’i valut herbe à lui guérir. 



795. jus = „jeu”. 

816 N’i fu nulle art medicinable, 

Quar la plaie estoit non sanable. 

Ausi com flour de violete, 

Qui est esracie ou cueillete, 

820 Ou lis, ou pavot que l’en brise 
Ne puet estre arriéré reprise 
Ne rejointe, ains seche et s’encline, 

Ausi tint cil la teste encline 
824 Aval vers l’espaulle pendue, 

Quar tant ot la vertu perdue 
Qu’il ne la pot mes soustenir. 

Quant Phebus vit l'enfant fenir, 

828 Morant en sa prime jouvente, 

Si plaint, gemist et se demente 
Et dist : „Enfes, par ma folour 
T’ai mis à perte et à dolour. 

832 Nulz autres de moi ne t’a mort. 

Je seulz sui cause de ta mort. 

Par ma coupe et par mon pechié 
T’ai mis à mort et à meschié. 

836 Non pourquant quel coulpe en est moie ? 
Ce jeus et ce que je t’amoie 
N’est apelez coulpe et pechié! 

En ta mort n’ai je point pechié ! 

840 Certes, s’il peüst avenir, 

Je vausisse avuec toi fenir 
De samblable mort maintenant, 

Mes ce n’est pas chose avenant. 

844 Je sui diex et ja ne morrai, 

Mes pardurablement plorrai 
Por ta mort, et tout jors seras 
O moi. Ja mais n’en partiras. 

848 Tout jours t’avrai mais en mémoire. 

Si t’iert grant honor et grant gloire. 

Tout jors mes te remembrerai 
En tous les chans que je ferai, 

852 Si te ferai nouvele flour, 

Qui représentera mon plour 
Et mon duel et mon desconfort, 

Et li temps iert qu’ Ajax le fort, 

856 Plains de proesce et de valour, 

Sera muez en ceste flour. 



855. Voir la note au vers 1300 du treizième livre de notre texte. 

Aus fueilles de la flour seront 
Letres qui représenteront 
860 Ton non et le sien enseraent 
Et mon triste gémissement” 

A cest mot que Phebus disoit 
Li sans de l'enfant, qui gisoit 
864 A terre espandus, s’amoncele 
Si devint flor porprine et bele, 

Plus luisant et plus esmeree 
Que n’est pourpre bien colouree. 

868 Lis samble, mes que tant y a 
Que lis est argentez. ,,Y A”, 

Interjection de dolour, 

Trouve l'en escript en la flour. 

872 ,,Jacintus” a nom la fleur bele, 

Qui jasquans naist et renouvelé. 

Et seult l’en anciennement 
Faire feste en son nessement, 

876 Queroler et dire chançon 
En mémoire de l’enfançon 
Jacintus, qui muez i fu. 

Ne devroit pas faire refu 
880 Sparte de la gloire qu'ele a 
Pour Jacintus, qui nez fu là, 

Qui de Jacintus n’ot pas honte, 

Mes qui querroit en Amatonte 
884 S’il li plot qu'en lui fussent nees 
Les Propetides mal senees 
Et les Cerastes d’orgueil plain, 

Elle respondroit tout de plain 
888 Que l’un et l’autre li pesot ! 

Devant l’uis des Cerastes ot 
Une aire sacree à Jovi, 

Mes onc mais tel aire ne vi 
892 Si senglente ne si vilaine 

Ne de si grant cruauté plaine. 

Li Cereste i sacrefioient 
Les pèlerins qui là venoient. 

869. Y A. ; cf. Ovide, vs. 215 : „ipse suos gemitus foliis inscribit, et AI AI flos habet 
inscriptum, funestaque littera dicta est”. 

883. Amatonte — accusatif ,,Amathunta”, de ,,Amathus”, ville dans File de Chypre. 
L Ovide Moralisé du XVIIIe siècle écrit ,,Amathonte”, comme on nomme aussi la ville en 
français moderne. 

885. Propetides = ,,Propoetidae” (Ovide, vs. 221). 

886. Cerastes = ..Cerastae” (Ovide, vs. 223). 

889. A de Cerastes. 

896 Venus haï tel sacrefice, 

Et pour ceste cruel malice 
Vaut el delessier la contrée 
Ou la deesse iert aoree, 

900 Puis dist que la terre mesfait 
En la malice et ou mesfait 
Des habitans. ,,Miex est sans faille 
Que punisse la ribaudaille, 

904 Qui a faite la mesprison. 

Ou par essil ou par prison. 

Par mort ou par autre meschief.” 

Lors lor mist double corne es chief, 
908 Si sont fet tor fier et félon. 

Ancores les apele l’on 
..Cerastes”, c’est: ..cornue beste”. 
Pour les cornes qu’il ont en teste. 

912 Les Propetides desprisoient 
Venus la deesse et disoient 
Qu'el n'ert deesse ne poissant. 

Trop se vait Venus angoissant. 

916 Trop se corrouce et trop s’aïre 
Des ramposnes qu’ele ooit dire. 

Venga s’en felonnessement, 

Si que toutes comunement 
920 Les fist putains habandonees, 

Si baudes et si affustees, 

Qu’eles coroient tout de plain 
Par chans, par viles et par plain 
924 Pour eulz sousmetre à chascun home. 
Tant furent vilz, ce fu la some, 
C’ausi corne chascune fust 
Ymage de pierre ou de fust 
928 Perdi chascune toute honte. 

— En cele terre d’Amatonte 
Ot un riche home renomé, 

Pygmalion par non nomé 
932 Sages estoit et bien apris. 

De grant richesce et de hault pris. 
Pour les vices, pour les viltez 
Et pour les grans iniquitez 



904. A Que a fere. 

926. Elles ,, perdaient toute honte”, comme si chacune était ..image de pierre ou de 
fust”. On constate que le traducteur ne va pas jusqu’à les changer réellement en rochers. 
929. A de matonte : C Dedans la terre thamonthonte. 

936 Qu’il ot veüz en ces vilz famés, 

Pour les blasmes, pour les diffames 
Qu’en li ot fet d’eles entendre, 

Se tint lonc temps de feme prendre. 
940 Grant partie de son aé 

Vesqui sans feme, en chasteé. 
Endementres qu’il ert soutis, 

Com cil qui moût estait subtis, 

944 Un yvoire blanc entailla. 

Tant i mist, tant i traveilla 
C’une ymage de feme a faite. 

Si subtivement l'a pourtraite 
948 Qu’ains ne nasqui plus bele famé. 

Tel face ot, ne la veïst ame 
Qui ne deïst qu’ele fust vive. 

De l’ouvre qui tant fu subtive 
952 S’emerveille cil qui l’ouvra. 

Moût s’esbahist, quant tele oeuvre a 
Ouvree si subtivement. 

Moût l'esgarde ententivement. 

956 A l’esgarder l’a amours pris 
Et de nouvele amour sorpris. 

Amors nouvele est ce, sans doute, 

Qui si l'esprent et si l'assoute 
960 Que tout son penser et sa cure 
Li fet métré en sa formeüre. 

En l’ymage qu'il avoit faite 
Et de sa main propre portraite. 

964 Souvent la tastonne et assoie 
Se c'est statue ou feme vroie. 

Ne dist mie que soit yvoire : 

Amours li fet penser et croire 
968 Que de lui se puisse aaisier 
Et qu el li rende le baisier. 

Quant il la baise il l’aparole. 

Moût la losange et moût l’acole 
972 Doucement, que mal ne li face. 

Il li apareille et porchace 
Quanque puet plaire à puceletes. 

Roses et lis et violetes, 

976 Martelés et pelotes pointes, 

942. soutil = „écarté” (des femmes); ,,à l’écart”. 

964, 65. assoie : vroie — assaie : vraie. 

970. C et il lacole. 

976. pointes = „paintes”; cf. Ovide, vs. 262 : ,,pictasque pilas”. 

Coulons li done et tortres cointes. 
Moût li fet biaux aornemens 
De robes et de garnemens. 

980 Bien le tienent amours por fol ! 
Fremal li done et las au col, 
Gemme es dois, aniaux es oreilles. 
Bien li seoit à grant merveilles 
984 La robe, quant elle iert vestue, 

Et moût iert bele toute nue. 

O soi la couche en lis couvers 
De couvertors vermaulz et vers, 

988 En coûte de plume nouvele. 

S’amie et s’espouse l’apele. 

Un jour fu feste sollempnee 
D'une deesse renomee : 

992 Venus la deesse d'amour. 

En Chipre ot feste celui jour. 

Si festierent povre et riche. 

Ne furent point aver ne chiche 
996 De fere dons et sacrefices. 

Grant fu la feste et li offices 
Que l’en fist au temple Venus. 
Pygmalion y est venus. 

1000 S’offrande a sor l’autel assise, 

Si a une oroison emprise 
Piteusement et o grant doute, 

Com cil qui moût se crient et doute 
1004 De faillir à ce qu’il requiert. 

En grant mesaise de cuer iert : 

, .Venus, à vous vieng à reclaim. 

A vous dame de vous me claim, 
1008 Qui en tel effroi m’avez mis. 

Par vous sui sans amie amis. 

En grant dolour, en grant destrece 
M’a mis vostre dars, qui me blesce, 
1012 Qui de moi m’a mon cuer soustrait, 
Si n’a ou face son atrait. 

Dame, se n’en avez pitié, 

Faites cest dolereus haitié. 

1016 Dame, s’en vos merci ne truis 
Ne sai voir où la quiere puis. 

Vous et tous les diex en requier, 
Quar tuit m’en pueent bien aidier. 

977. cf et parvas volucres (Mét., 261). 

980. A Dieu le tienent ; C Amour le tienent bien pour fol. 

1020 Otroiez, dame, que la touse 

Qui samble yvuire soit m’espouse.” 
Ne dist pas que ce fust yvoire 1 
Venus fist la requeste voire. 

1024 Moût debonaire fu vers soi. 

Bien li moustra signe d’otroi. 

Li signes le réconforta : 

Li brandons que sans feu porta 
1028 S’est par soi tierce fois espris 
Et par soi si est li feus pris. 
Pigmalion est repairiez 
A s’ymage joiaus et liez. 

1032 En un lit avec lui se couche, 

Si li baise eulz et vis et bouche. 

A vis li ert qu'ele amoloie. 

Il la rebaise et la manoie. 

1036 Le pis sent qui li adoucist : 

La roidours de l’ivoire en ist. 

Ausi com la cire amoloie 
Au soleil, quant l’en la manoie 
1040 Qui sous le doi font et s'abesse, 
Ausi li yvoires se plesse 
Sous son doit, quant il li assiet. 

Cil s’esbahist et moût li siet, 

1044 Mes bien cuide que tout soit songe 
Et tout fanfelue et mençonge. 

Moût crient qu’il ne soit deceüz. 

En la fin s’est aperceüz 
1048 Que ce fu cors et ame ensamble. 
Les vaines tramblent, ce li samble. 
Sous le pouce bien l’a sentu ! 

Bien moustra Venus sa vertu, 

1052 Quant l’ymage qui fu d’ivoire 
Est devenue feme voire 
Et ot sens et entendement 
Et raison, se l'auctors ne ment. 

1056 Pygmalion ot joie grant. 

A Veneri grant grâces rent : 

,,Dame Venus, je vous aour 
De la grant grâce et de l’amour 
1060 Que fait m'avez, vostre merci. 

Je vous aour, je vous merci, 

Et vous l’avez bien desservi, 

Quar moût m'avez en gré servi, 

1064 Quant j’ai ce que tant desirroie. 

En grant effroi d’amours estoie. 
Or m’avez en grant délit mis. 

Ore ai amie, or sui amis. 

1068 Or n'ai je riens qui me desplaise. 
Ore ai déduit et joie et aise.” 

Atant court s’amie besier. 

La pucele sent le besier ; 

1072 Vergoigneuse fu, si rougist. 
Pigmalion s'amie prist 
Ou temple Venus à espouse. 

Au noevisme mois ot la touse 
1076 Un fil preu et de grant renom. 

Quant fu nez, Paphus li met nom. 
De son nom fu Tille nomee : 

Pour Paphus fu Paphe clamee. 
1080 En cele ille qui Paphe ot nom 

Nasqui uns bers de grant renom : 
Cynaras, ensi l’apeloient 
Ses voisins qui son nom savoient. 
1084 Toute Paphe ot à justicier. 

Moût fist Cynaras à prisier. 

Moût fu beneoite sa vie. 

S’il eüst esté sans lignie. 

1088 Vaillans fu et de grant barnage. 
Famé espousa de hault parage. 

En s’espouse engendra tel hoir 
Qui griement le fist puis doloir. 
1092 Fille fu. Mar fust elle neel 

Miex fust qu’en l’eüst avortée ! 
Quelz maulz fu ce qui de lui vint. 
Cornent au pere en mesavint 
1096 Ce samble cruel chose à dire. 

Mes puis qu’il chiet en ma matire 
Dire en vueil. Ensus vous traiez, 
Filletes, que vous ne l’oiez, 

1100 Mes s'il vous délité à savoir, 

Ne créés pas cest conte à voir. 

Se le créés, si soies certes 
Qu'ele en reçut crueulz desertes, 
1104 S'onques nature, sans mentir, 
Deigna tel pechié consentir. 



1086. AC fu; B fust. 

1098. procul hinc natae, procul este parentes !” (Mét., X, 300), 

Je m’esjoïs pour Hismarie, 

Ma terre, ou cil cas n’avint mie, 

1108 Ains est loing de cele contrée 
Ou tel fille fu engendree. 

Tout soit la terre riche et bele, 

Si port garnigal et canele, 

1112 Encens, gingembre et citoualz 
Et girofle, elle vault noalz 
Ne remaint, pour sa bone espice, 

Pour le mirre et pour la malice 
1116 Qui par le mirre est avenue : 

N’est la mirre de tel value 
Que la terre deüst voloir 
Qu’ele onc eüst porté tel hoir. 

1120 Mirra ot non la damoisele, 

Qui poi fu sage et trop fu bele. 

Pour sa biauté, pour sa richesce, 

Pour son pris et pour sa noblesce 
1124 Fu de mains haulz barons requise, 

Mes aillors ot s'entente mise : 

Elle ama tant outre mesure 
Son pere, qu’el n'ot d’autre cure. 

1128 Outre mesure l ama cele, 

Qu’il n’aferist pas à pucele 
D’amer son pere en tel maniéré. 

Pechiez est de haïr son pere, 

1132 Mes T amour de ceste meschine 
Fu assez pire de haïne 
Et plus fet assez à blasmer. 

Par droit doit l’on son pere amer 
1136 Et non pas plus que drois requiert, 

Quar ja nul „trop” sans vice n’iert. 

Ceste ama son pere outre droit. 

Trop l'ot amours en son destroit. 

1140 Amours ne fu ce pas, mes rage, 

Qui est entrez en son corage. 

Qui toute l'embrase et esprent. 

Amors enseigne, amors aprent 

1106. A almarie ; B hismarie; C almarie ; Ovide, vs. 305; ..gentibus Ismariis et 
nostro gratulor orbi ”. 

1111. AB garnigal; C garingal. C’est une espèce d’iris, cf. Godefroy, IV, 229. 

1112. citoualz = ..sorte d épice, le zédoaire, graine aromathique qui ressemble au 
gingembre” (Godefroy, III, 142). 

1114. pour = , .malgré”. 

1115. pour = „ à cause de”. 

1144 Aus amans toute courtoisie. 

Amors het toute vilonie. 

Amors aime droit et mesure. 

Amors n’a de desraison cure. 

1148 Amors aus amans n’amoneste 
Nulle riens qui soit deshoneste, 

Dont di ge bien que ce n’est mie 
Amors, mes forsen et folie 
1152 Qui tel rage li fet penser. 

Retraire n’en puet son penser 
Pour paine qu'el i sache métré. 

Ceste ardour fet son cuer remetre. 
1156 Ceste ardour l’angoisse et travaille. 
En son cuer ont moût grant bataille 
Folie et raison entreprise. 

D’une part l’esmuet et atise 
1160 Folie à faire tel dolour : 

Le gent cors, la bele colour 
De son pere en présent li met. 

De lui chastoier s’entrement 
1164 Raison, qui la reprent et chose 
D’emprendre si honteuse chose. 

„Ha, foie, qu’as tu em pensé? 

Retrai ton cuer et ton pensé 
1168 De penser tel forsenerie ! 

Veulz tu dont fere puterie 
O le pere qui t’engendra ? 

Honte et dolour t'en avendra ! 

1172 Ains le fet t'en dois repentir! 

Ja Dieu ne vueille consentir 
Que je tel félonie face ! — 

Quel félonie sera ce 
1176 Se je mon pere vueil amer? 

Nulz ne m’en doit par droit blasmer 
Ne reprendre, si com moi samble. 

Li bues o sa fille s'assamble ; 

1180 L’eque au cheval qui l’engendra. 

Ja blasme ne lor en vendra 



1161. A Le grant cors. 

1162. A en présent le met. 

1166. C'est Myrrha elle-même qui parle ici. 
1180. A L’asne ; BC L’eque. 

Buerné fussons s'as diex pleiist 
Qu’ensement faire nous leüst 
1184 Si feïst il selonc nature. 

Mal ait toute la criature 
Qui fist cest establissement 
Qui nous deffent faire ensement. 

1188 La loi et li drois nous desvoie 
Ce que nature nous otroie. 

Non pourquant j'ai oï retraire 
C'une terre est où l’en puet faire 
1192 Sans nul blasme tout son plesir : 

La mere puet au fil jesir 
Et la fille avuecqués le pere, 

La serours avuecques le frere. 

1196 Ensi se double l’amistié. 

Ha, lasse, que ne nasqui gié 
Là où il loist à faire ce ? 

Dou mal qui si forment me blesce 
1200 Peüsse trouver alegance. 

Ceste terre me desavance. 

Ceste terre me nuit et grieve 
Que je ma volenté n'achieve. 

1204 Moût me poise que j’i sui née! — 

Ha, foie chose mal senée, 

Tu que penses ? As tu la rage. 

Qui ton pere aimes par putage ? 

1208 Lesse ceste foie esperance. 

Qui ton cuer met en tel pesance. 

Amer le dois par bone amour, 

Non pas par faire tel folour. 

1212 Espoir se sa fille ne fusse 
Par amour amer le peüsse ; 

Or le pers pour ce qu'il est miens. 
Moût me poise qu’il m’atient riens. 
1216 Puis dont que mon bon n’en puis faire 
Mon cuer m’en comment à retraire. — 
Retraire ? Tant com je le voie 
Mon cuer retraire n’en porroie. 

1220 Son simple vis, son douz regart 
Me metent au cuer Tardant dart 



1182. A fusse; C Bien nez furent aux dieux pleust. 
1204. A que je sui. 

1215. A qu'il me tient. 

1221. A lardant art. 

Qui toute m’embrase et atise. 

Sa grant biauté, quant je l’avise. 
1224 Me fet mes dolours engregier. 

Pour ceste dolour alegier 
M’estuet guerpir ceste contrée. 

Trop avroit ci grief dessevree, 

1228 Quant je mon pais guerpiroie, 

Ne ja pour ce n’en guariroie. 

Ja ne puis je mon cuer changier 
N 'amours de mon cuer estrangier. 
1232 Ja dit l’en que pour terre estrange 
Li cuers ne se mue ne change. 

Aussi ne porroit li miens faire, 

Et plus me feroit de mal traire 
1236 Amours, quant je m’eslongeroie. 

De mon confort et de ma joie 
Plus avroie de desconfort, 

Ne dou feu qui si m’esprent fort 
1240 Ne porroie la force estaindre, 

Dont m’estuet il miex à remaindre 
Et estre o mon pere assejour, 

Si le verrai et nuit et jour 
1244 Et beserai à mon plesir. 

Et, puis que j’en ai tel lesir, 
J’alegerai ma mesestance 
Par confort de bone esperance. 

1248 Confort? — Certes, onc n'oï té! 
C’est grant folie et grant vilté. 
Quant onques me vint en corage 
Si foie amour, si foie rage. 

1252 Hay, foie, si t’en retrai ! 

Si m’estuet il ! Ja ne ferai 
Vers ma mere si grant outrage 
Qu'o mon pere face putage. 

1256 Serai je dont suers de mon fil 
Et mere à mon frere ? Nenil ! 

Miex vueil estre à cheval detraite 
Que ceste oeuvre soit à chief traite ! 
1260 Honirai je mon pere et moi? 

Nenil, Mirra, ce poise toi 
Que tu ne pues mener à chief 
Ta foie emprise, par mon chief. 



1232. A Ja dist. 
1240. Mss. chose. 
1248. té = „tel". 

1264 J a pour pechié nel lesseroie 
Ne pour honte, se jel pooie. 

Mes je ne puis. Trop en sui morte. 

Ce m’esbahist et desconforte 
1268 Que mes peres est sages hom. 

Tant a de sens et de raison, 

Tant set et de lois et de droit. 

Que pour riens faire ne vaudroit 
1272 Tel desloiauté ne tel rage. 

Moût m’est grief que tant le voi sage, 
Quar trop chier comperrai son sens. 
S’il sentist le mal que je sens 
1276 Plus tost m’otroiast mon voloir. 

Trop me fet ses grans sens doloir.” 
Ainsi se complaint et demente 
Mirra, qui tant a mis s’entente 
1280 En querre sa honte et son lait 
Que d’autre chose ne tient plait. 
Amours l’a mise en grant desroi. 

Pour son pere est en tel effroi 
1284 Que de nul autre ne li chaut. 

Souvent a froit, souvent a chaut. 

Une hore sue, autre hore tramble 
Plus que ne fet fueille de tramble. 
1288 Souvent fremist, souvent tressault. 
Amors li livre dur assault. 

Pour son pere est en grant destresce. 
Cynaras ne sait riens de ce 
1292 Ne que sa fille a en pourpens, 

Mes grant cure a et grant apens 
De lui noblement marier. 

Maint hault baron l’en font prier 
1296 Et maint l’en prient por l'avoir. 

A lui vient, si li fet savoir 
Les barons dont elle est requise, 

Si li dist que seignor eslise 
1300 Cel de touz qui miex li plera, 

Et li promet qu’il li fera 
Tout son plesir sans contredire. 

Cele n’ose son penser dire. 

1304 Souspire et plore tendrement, 

Si l’esgarde ententivement. 

Ses jex remire et son cler vis. 

Sa cure i met et son avis. 

1308 Quant plus l’esgarde plus s’esprent. 

Li peres garde ne s’en prent. 

De la guille ne s’aperçoit, 

Quar la simplece le déçoit. 

1312 Paoureuse est, ce li est vis, 

Si li tert la face et le vis. 

Cuide qu el plorge pour cremour. 
Non fet, mes pour force d’amour, 
1316 Qui trop la destraint et mestroie. 
,,Pere, dist elle, je vaudroie, 

S’il estoit à ma volenté, 

Seignor avoir d’autel beauté 
1 320 Com vous estes et d’autel mours. 
Bien l'ameroie par amours.” 

Li peres lot, mes n’entent mie 
Que la parole signifie. 

1324 Cuide qu’el le die pour bien. 

Moût la loë, mes ne set rien 
Que cele enclôt en la parole. 

Si la prent et bese et acole. 

1328 La bele en est liee et joieuse. 

,, Fille, dist il, ensi piteuse 
Puisses tu estre longeaient.” 
Mirra, qui set l’encloëment, 

1332 N’ose son pere resgarder. 

Quant de , .pitié” li oit parler. 

De son mesfait se tient coupable. 
Bien set qu’ele est poi „piteable” ! 
1336 La nuis vient, li jours se départ. 
Amours grief livroison départ 
A cele qu’il tient prise au las. 
Cele n’a joie ne soûlas. 

1340 De jours a mal et pis la nuit, 

Quar trop li grieve et trop li nuit 
Li pensers qu’ele fet ou lit. 

Où petit a joie et délit. 

1344 Li pensers l’ocist et confont. 

Quant elle plus pense par font 
Plus l’esprent li feus et atise. 

Tant fort la destraint et joustise 



1313. terdre = , .essuyer”. 

1329. „esto tam pia semper” (Mét. X, 365). 
1333. pitié = „pietas”. 

1338. A prise manque ; B pris en las. 

1346. A s’esprent. 

1348 L'amours qu'ele a ou cuer enclose 
Qu’ele ne dort ne ne repose. 

Cil maulz la destraint et arguë. 

Une hore gist toute estendue, 

1352 Autre hore en coste, autre hore as dens. 
Pire est ses maulz que malz de dens. 
Tuit si penser sont en son pere. 

Moût se desconforte et despere 
1356 Qu’ele n’ait de lui son voloir. 

Li desconfors la fet doloir 
Plus que l’ardours qui la destraint. 
Forment souspire et forment plaint. 
1360 A dolour est et à meschief. 

Ne set cornent mener à chief 
La besoigne qu’ele a emprise. 

Esbahie est et entreprise. 

1 364 Par soi meïsmes se chastie : 

,,Myrra, foie, quel desverie 
Ne quel rage as tu en pensé? 

Ja ne jourras de cest pensé. 

1368 II n’est pas drois que tu en joies. 

Mal t’en vendra, seüre en soies ! 

Seüre en sui, ce poise moi. 

De ma folie m'aparçoi 
1372 Et si ne m’en puis chastier. 

Trop m’a fet amours desvier. 

Qui m’a mise en si fol espoir. 

Ja n’avrai je ce que j 'espoir. 

1376 N’avrai je? Certes, si porroie, 

Se je mes maulz li descouvroie 
Que je sueffre pour s’amistié. 

Il est plains de si grant pitié 
1380 Qu’il ne porroit pour riens souffrir 
Moi ne autrui pour lui morir. 

Je li jehirai la dolour 

Que je sueffre pour soie amour, 

1384 Merci li querrai et pardon. 

Pardon ? Lasse, desvé je don ? 

Ja ne ferai tel desverie 
Que je li proi de puterie ! 

1388 II me refuserait de bout. 

Honte me ferait dou debout. 



1374. A foie. 

1376. A Avrai certes je. 

Et domage grant y avroie, 

Que sa bienveuillance perdroie. 

1392. Miex vueil je souffrir ma mesaise 
Que dire riens qui li desplaise, 

Dont je perde sa bienveuillance. 
Souffrir? Trop a ci grief souffrance! 
1396 Qui porroit tant longues souffrir 
Ne son cors à martire offrir ? 

Tant ai souffert que plus ne puis 
Ne nulle guérison ne truis. 

1400 Amours me justise trop fort. 

Dont je croi je prendrai la mort. 

Delz et anuis m’est de tant vivre. 

Ha, mort, quar vien, si me delivre ! 
1404 Delivre moi de ceste paine 

Et d’amours, qui si fort me paine ; 
Des maulz qu’amours me fet sentir. 

Ja Diex ne vueille consentir 
1408 Que je plus vive longuement, 

Pour estre en tel languissement ! 

Miex vault la mort que vie amere ! 
Diex, pourquoi nasqui je de mere ? 
1412 Moût fist en moi male portée! 

Miex fust que m'eüst avortée, 

Ains que j’eüsse onques veü 
Mon chier pere ne conneü. 

1416 Chetive, lasse, mar le vi ! 

Moût me desplaist que je tant vi. 

La mort me plaist et atalente. 

Mes elle est trop de venir lente. 

1420 Grans anuis est de sa demore. 

Ha, mors, quar vien et si m’acore ! 
Delivre moi de ceste paine 
Et d'amours, qui si fort me paine, 
1424 Quar je ne voi point de confort 
En mes dolours fors que la mort. 

La mort me puet mes malz fenir, 

Mes trop est lente de venir. 

1428 La mort? Pourquoi la désir gié ? 
C’est couardie et mauvestié ! 

Couars est qui la mort desirre ! 

Je meïsmes me puis ocirre 
1432 Malgré la mort qui me despit. 

Que ne m’ocis je sans respit? 

Si vueil je faire, malgré lui. 

Si serai fors de cest anui. 

1436 Par la mort passer me convient." 
Ceste pensee à gré li vient. 

Sa vie het, sa mort convoite. 
Isnelement et tost esploite 
1440 Qu’ele puisse venir à chief 

De métré son cors à meschief. 

Sa çainture prent si l’atache 
Amont sor lui à une estache. 

1444 Pendre se veult au las corant, 

Mes ançois dist tout em plorant : 
„Biaux douz peres, tant mar vos vi 
Vostre amour m’a le cuer ravi. 

1448 Pour vous muir, mes ne l’entendez. 
A Dieu soiez vous comandez.” 
Emprez ce mot, pour soi malmetre, 
Vault en son col la corde métré. 
1452 La vielle qui l'avoit norrie 
Et la gardoit l’a entr’oïe. 

Toute esfree se leva. 

La chambre ouvri, le las trouva 
1456 Où Mirra se veult métré à mort. 
Ses chevolz ront, ses poins detort 
Corne dolente et esbahie 
La vielle, et maintenant s’escrie, 
1460 Ront sa robe et bat sa poitrine. 

Son vis et sa face esgratine. 

Par maltalent rompi le las. 

Si prist sa fille entre ses bras. 

1464 Baise li la bouche et les ieus. 

,,Bele fille, pourquoi te vieus 
Livrer à si vilain martire ?” 

Mirra se taist, n’osa mot dire. 

1468 De honte à terre resgarda. 

Trop li poise quant tant tarda. 

Mien vausist qu’el se fust ocise, 
Ains qu el eüst esté sorprise. 

1472 La vielle durer ne le lesse 

D’enquerre li. Forment l’empresse. 

,, Belle fille, par la grant foi. 

Pour la grant amour qu’as à moi, 
1476 Par le pis dont je t’ai norrie, 



1470, 71 ont été intervertis dans A. 

Par le bras où tu fus couchie, 

Te pri que tu me vueilles dire 
L’achoison de ceste grant ire. 

1480 Belle fille, tu te pues bien 
En moi fier sor toute rien. 

Preuz t'en vendra, se le me dis. 
Tant sui sage en fais et en dis 
1484 Que ja ne savras souhaidier 

Riens dont je ne te puisse aidier. 
Ne me despis pour ma viellesce, 
Qu’encor sui je de grant proesce, 
1488 Je sui moût preus et plus sui sage. 
Se c’est forsenerie ou rage. 

Tant sai d’erbes ou de racines 
Que je te ferai teulz mecines 
1492 Dont tu seras briement guerie, 

Ou se tu as esté feisnie 
Par mal regart ou par parole, 

J'ai esté à si sage escole, 

1496 Tant sai d’enchantement et d’art. 
Que mal parler ne mal regart 
Ne te porront point doraagier. 
S’aucun dieu as fet couroucier, 
1500 Qui cest tourment souffrir te face, 
Priere et oroison efface 
L’ire des diex et des deesses. 

Je ferai tant par mes promesses, 
1504 Par ma priere et par mon don. 
Que tu avras briement pardon. 

Je ne sai riens plus que mescroire 
Pour qu’aies perdu ton mémoire. 
1508 Ta terre est bone et deffensable. 
Fortune ont bone et favorable 
Ti parent et tuit ti ami. 

Ne croi qu’il aient anemi 
1512 Qui de riens lor face grevance 
Dont doies avoir tel pesance 
Ne le cuer si de duel nerci. 

Ta mere est saine, Dieu merci, 
1516 Et tes peres, se Diex me sault,” 
Mirra fremist, Mirra tressault 
Pour son pere qu’el li remembre. 
Li cuers li fault et tuit li membre. 

1520 Plore et souspire, ce m’est vis. 

Des plours a tout moullié le vis. 

Sa mortel plaie li escrieve. 

Li nons son pere trop li grieve, 

1524 Qu’ele li vait ramentevant. 

Encor ne vait apercevant 
La vielle sa grant desverie, 

Mes bien cognoist par sa voisdie 
1528 Aus plains, aus souspirs et as plours 
Que c’estoit grant force d'amours, 
Dont la pucele est si sorprise 
Et si atainte et si aquise 
1532 Qu’en lui n’a mesure ne sens. 

,, Belle fille, bien sai et sens 
Que par amours ez trespensee. 

Di moi tou cuer et ta pensee. 

1536 Preu y avras, foi que te doi ! 

Ne te cele pas envers moi, 

Quar li celers n’i vaudroit rien. 

Tu aimes ; je l’aperçoi bien. 

1540 Ton penser me dis et descoeuvre, 

Et n’aies paour de ceste oeuvre, 

Quar je te promet, par mon chief. 
Que je la cuit si métré à chief 
1544 Par mon sens et par mon savoir 
Que tout ton bon porras avoir, 

Si que ja ne sera seü 
Ne par ton pere aperceü.” 

1548 Quant son pere oit nomer la bele, 

Sa grant dolour li renouvelé. 

Li cuers li serre de dolour. 

Li oeil li troublent pour le plour. 

1552 De duel se pasme et puis tressault. 
Dou giron à la vielle sault. 

Tant est angoisseuse et destroite 
Que sor piez ne puet estre droite. 
1556 As dens s’est couchié en un lit, 

Ou petit a joie et délit. 

D’angoisseus cuer plaint et souspire. 
A sa norrice dist par ire : 

1560 ,,Lesse m’ester. Ne me tien plait 
D’enquerre ma honte et mon lait. 
Grant félonie est et grant honte. 

Ce que tu quiers à toi que monte ? 



1563. A ne monte. 



DIXIÈME LIVRE 



49 



1564 Riens ne porroies conquester. 

Fui de ci, si me lesse ester, 

Quar ja ne le savras mon vueil.’’ 

La vielle crient. Ne m’en merveil 
1568 S’ele est pour la pucele en craime, 
Si est chascuns de ce qu’il aime, 
Quant il li voit angoisse avoir. 

La vielle pense et set de voir 
1572 Qu’ele morra sans raënçon, 

S’ele n’a par temps garison 
Et secours dou mal qui la blesce. 
De paour tramble et de veillece. 
1576 Jointes mains à genoulz s’encline 
Devant les piez de la meschine. 
Moût la pria, moût la blandi. 

„Ma douce fille, car me di 
1580 La cause de ton marement, 

Ou, se ce non, certainement 
Sacez que je t’encuserai. 

Se tu me dis je t’aiderai, 

1584 Si que ton bon et ton voloir 

Avras d’amours sans plus doloir.” 
Quant Mirra la promesse oï 
Le chief leva, si s’esjoï. 

1588 Ou cuer li a mis un entrait 

La promesse tel qu’il en trait 
Grant partie de son malage. 

Quelz est l'entrais qui l’assouage 
1 592 Et aliege le mal qu’el sent ? 
Espérance, qui ne consent 
A nul amant qu’il se retraie 
De bien amer, pour mal qu’il traie. 
1596 La promesse qu’ele li offre 
Aliege le mal qu’ele soffre : 

C’est li entrais qui moût l’apaie. 
Mes trop li cave et croist la plaie. 
1 600 Cornent li croist ? Quar tant l'atise 
Li désirs et la convoitise 
Qu’ele a de sa promesse avoir. 

Son penser veult fere assavoir 
1604 A la vielle, mes elle n’ose. 

N' ose ? Non, quar honte la chose. 
Qui li desloë à descouvrir 
Ne li lesse la bouche ouvrir 

1608 Pour si honteus mot raconter. 

,, Folle, te veulz tu ahonter ? 

Car que que t’isse de la bouche. 
Honte y avroies et reprouche. 

1612 S'il ert seü, foi que te doi, 

Tuit te monsterroient au doi 
Et rendraient de toi lor conte. 
Cornent ? Lairai je dont pour honte 
1616 Ma garison à pourchacier ? 

La folie puis prou chacier, 

Se je garison cuide avoir 
Et santé sans fere assavoir 
1620 Le mal qui me blesce et empire. 

En tout le mont n'a si bon mire, 
Tant sace d’art de medecine, 

Qui par herbe ne par racine 
1624 Donast moi ni autrui santé, 

Qui celeroit s’enfermeté : 

Dont convient il que je li die 
La cause de ma maladie, 

1628 Se je vueil qu’ele me secoure 

Dou dolereus mal qui m’acoure. 
Secourre ? Lasse, que dis gié ? 

Grant folie est que j’ai songié, 

1632 Qui cuide qu’el me puisse aidier. 

Ce n’iert pas à mon souhaidier. 

Trop est sages et apensez 
Cil où j’ai mis mes folz pensez, 

1636 Que pour riens que nulz li deïst 
Ne cuit je mie qu'il feïst 
Tel desverie ne tel rage, 

Et s’il savoit mon fol corage, 

1640 II m'en priserait assez mains, 

Ains m’ocirroit à ses deus mains, 
Quant il savroit ce que je pense.” 
Ensi Mirra pense et despense. 

1644 Ne set auquel doie obeïr. 

Au celer ou au rejehir. 

Moût volentiers, s’ele peüst, 

Le celast, que nulz nel seüst, 

1648 Mes la vielle jure et afferme 
Que s’el ne li dist et defferme 

Et se briement ne li expose 
L’amour qu’ele a ou cuer enclose, 

1652 Encusera la vers son pere 
De sa folie et vers sa mere. 

Mirra fu tristre et irascue. 

Pour paour fu honte vaincue. 

1656 Dire l’estuet, ce poise lui. 

Grant honte en a et grant anui. 

O sa robe couvre son vis. 

En plorant dist : „I1 m’est à vis 
1660 Que ma mere est bien mariee. 

Je seroie bone eüree 
Se tel espous pooie avoir.” 

La vielle entent et set de voir 
1664 A cest mot toute sa malice. 

Li chiez li souslieve et herice. 

Tout li cors li tramble et formie. 
Doucement l’enseigne et chastie. 

1668 De son fol penser la reprent. 

Quant plus la blasme, plus esprent 
Et plus est ferme en son propos. 

Ja mais n’avra bien ne repos. 

1672 Tant l’a ceste amour envaïe 
Que, s’ele n'a prochaine aïe 
De sa volenté traire à fin, 

Morir l’estuet sans nulle fin. 

1676 Bien voit la vielle apertement 

Que riens ne vault chastiement, 

Quar pour chastoi ne pour priere 
Ne porroit en nulle maniéré 
1680 Amours de son cuer eslongier. 

Et que morte est sans prolongier 
S’elle n’a garison prochaine. 

De lui reconforter se paine. 

1684 Quant voit que riens ne vault chastoi: 
,, Belle fille, conforte toi. 

N’aies doute ne esmaiance, 

Quar je sai tant de chevissance 
1688 Que tout avras de ton désir 
Ta volenté et ton plesir 
Prochainement et sans lonc terme.” 
Sor les diex le jure et aferme 
1692 La vielle, qui pas ne la fable, 

De faire sa promesse estable. 

Atant lor parlement départ. 

La vielle pense de sa part 
1696 A parsovir ce qu’elle entent. 

Tens et point convenable atent. 
Un jour avint qu’en la contrée 
Ot une feste celebree 
1700 D’une dame de grant renom. 

Ceres ot la deesse nom. 

C’est cele qui par son comment 
Fet les soigles et le forment 
1704 Et l'autre blé croistre et venir 
Pour home et feme soustenir. 

Pour la deesse renomee 
Firent grant feste sollempnee 
1708 Les prodefames dou païs. 

Si portoient chapiaux d'espis. 

Les sacrefices cultivoient. 
Compaignie d’ome eschivoient : 
1712 Onques de neuf jors acomplis 
N’atouchierent à lor maris. 

Au sacrefice ert la roïne, 

La mere Mirra la meschine, 

1716 Qui pour amours est à mal aise. 
Ore a la vielle temps et aise 
De rendre ce qu’el li promist. 
Grant cure et grant entente mist 
1720 Au pere engignier et deçoivre. 
Une poison li done à boivre 
D’erbes et de vin destrempee. 

Tant fu la poison fort tempree 
1724 Et tant fist poissant le bevrage. 

Qu’il n’a souz ciel home tant sage, 
S’il en avoit deus trais beüz, 

Que pris ne fust et deceüz. 

1728 Cynaras, qui de la poison 
Ne sa voit la decevoison, 

But tant que yvrer le convint. 

De nulle riens ne li souvint, 

1732 N’il ne sa voit de lui conroi. 

La vielle araisonne le roi. 
D'amours à parler li comence : 
,,Mout estes de grant abstinence” 

1736 Dist la vielle. ,,Mout me merveil. 
En cure sont et en esveil 
Li vallet de vostre jouvent 
Dou jeu d’amours faire souvent, 
1740 Mes vous menez moût chaste vie.” 
/.Vielle, par les diex que l’en prie. 
Cil pert assez de son mengier 
Dist li rois, qui n'a que mengier. 
1744 Or m'estuet chastement tenir, 

Quar se voloie maintenir 
Le jeu d’amours ne puis je mie, 
Qu’alee est m'espouse et m’amie 
1748 Aus sacrefices cultiver,” 

La vielle, pour plus aviver 
Le feu d’amours au roi sorprendre, 
Li dist : ,,Se voloies entendre 
1752 Au jeu d’amours, miex vous loiroit 
De faire ce que vous pleroit. 

Tant com ma dame n’est présente. 
Se ce vous siet et atalente, 

1756 Je cognois une damoisele 

Pucele ; souz ciel n’a si bele, 

Plus cortoise ne miex aprise. 

De vostre amour est si sorprise 
1760 Et tant vous aime outre mesure, 
Que nulle vivant créature 
N’ama onques si faitement.” 

Voir dist la vielle et pas ne ment : 
1764 Outre mesure l’ama elle. 

„Onc mais n’avint que damoisele 
De tele amour s’entremeïst ”, 

Dist la vielle. ,,Se Diex m'aïst, 
1768 Se ceste vous vient à plesir. 

Avoir en porrois à lesir 
Vos grez. Ja ne vous ert veé.” — 
..Vielle, dist il, de quel aé 
1772 Est cele qui tant est m'amie?” — 
,,Sire, saciez qu'ele n'est mie 
De Mirra menor en corsage, 

Si est bien d’autretel aage, 

1776 Et tant bele.” — ,,Fai la venir.” 

— ,,Anc'ui la vous ferai tenir 

Entre vos deus bras toute nue.” 
Atant est la vielle venue 
1 780 A sa fille. Conforte la 

De la grant angoisse qu’ele a. 
..Fille, ne soiez en effroi. 

Soies liee. Conforte toi. 

1784 Anuit avras sans plus atente 
Le délit qui tant t'atalente.” 
Quant Mirra la promesse oï, 

Nulz ne demant s el s'esjoï, 

1788 Quar joie ot elle voirement, 

Mes s el savoit l’encombrement, 

La mescheance et la dolour 
Qu’ele en avra au chief dou tour, 
1792 Plus en avroit duel et tristesce 
Qu’ele n’a joie ne leesce, 

Mes ne le set pas la meschine. 
Non pourquant ses cuers li devine 
1796 La mescheance qui la tient. 

Li cuers li fault et tramble tant 
Qu ele ne set de lui conroi. 

En paour est et en effroi. 

1800 Joie et paour a tout ensamble. 

De joie rit, de paour tramble. 

Trop est discorde sa pensee. 
Esbahie est et trespensee. 

1804 Ne set auquel tenir se doie, 

A la paour ou à la joie. 

Pourquant tient elle son propos. 

Ja iert toute chose en repos 
1808 De nuit endroit le premier son. 
Nulz ne fesoit ne bruit ne son. 

Li temps fu biaus, la nuit serine. 

La lune luist, qui l’enlumine, 

1812 Et les estoiles ensement 

Luisoient cler ou firmament. 

Mirra ne s’iert plus atargie 
D’aler à sa forsenerie. 

1816 Esclipsee est ou ciel la lune. 

Des estoiles n’i remest une 
Qui dou firmament ne s’en fuie. 
L’urse i remest. Moût l’en enuie. 
1820 Ne pot fuir; ce pesa li, 

Mes toute taint et empali : 

Aus nublesces s’est repondue : 

Ne vault que par lui soit veüe 
1824 Vilté si très abhominable. 

La nuis dou forfet consachable 
Ocurci toute et espessa. 

One pour ces signes ne lessa 
1828 Son pourpos la maleüree. 

Ou chemin s’est trois fois hurtee. 

N’est merveille s’ele s’esmaie ! 

Trois fois brait sor soi la fresaie 
1832 En signe de mauves eür. 

N’est pas Mirra toute asseür, 

Mes por nul signe qu’ele voie 
Ne veult entrelessier sa voie. 

1836 Hardement prent pour l’oscurté. 

Qui cele sa maleürté. 

La voie taste o la main destre. 

Sa mere tient o la senestre. 

1840 Tant vont tastant que l’uis trouvèrent 
De la chambre et le deffermerent. 

Quant la meschine entre en la chambre 
Fault li cuers, tramblent li li membre. 

1844 De la paour qu’ele a eüe 

A terre est à genoulz cheüe. 

Li sans li fuit; toute pâli. 

Folie a fet, ce poise li, 

1848 Quant onc emprist tel desverie. 

Esgaree est et esbahie. 

Quant plus s'apresse plus se crient. 

De sa folie se repient. 

1852 Ja vaudroit estre revenue 

Par si qu’el ne fust conneüe. 

Endementres qu’el se retarde, 

Com cele qui trop est coarde 
1856 Et vergoigneuse et entreprise, 

La vielle l'a par la main prise 
Puis dist : ,,Sire, je vous amain 
Vostre amie parmi la main. 

1860 Faites de lui vostre délit.” 

Atant les lesse andeus ou lit. 

Li rois estroitement l’embrace. 

Baise li les iex et la face. 

1839. Par „sa mere” il faut entendre ici „sa nourrice”; cf. Mét., X, 455. 
1851. Cf. la rime au vers 2175. 

1853. Par si que = ,,afin que”, (Godefroy, V, 734). 

1864 Cele tramble, qui paour a. 

Li peres la réconforta 

Moût doucement et par amour : 

„Belle fille, n’aiez paour. 

1 868 Confortez vous ; n’aiez doutant.” 
„Fille” l’apele seul pour tant 
Que del aé sa fille estoit. 

Ne cuide pas qu’ele ce soit. 

1872 Mirra par ,,pere” li respont. 

Ensi sa desverie espont. 

Mes li peres n’i pense mie. 

Tant out mené lor druerie 
1876 Que la fille conçut du pere. 

Vierge vint, grosse s'en repere. 
L’endemain, quant la nuis aproce, 
Mirra revint à son reproce. 

1880 Tant li plot, tant li abelit 
La lecherie et le délit, 

Qu’ele ne s’en puet consirrer. 

En la fin ot grant desirrer 
1884 Cynaras de veoir s’amie, 

Mes trop est tart. Ne deüst mie 
Jusqu’à lors avoir atendu : 

Quant l’en a le cheval perdu 
1888 Trop est tart de fermer l’estable ! 
Son mesfait vit aparissable 
O la lumière, et a seü 
Comment Mirra l’a deceü ! 

1892 Plus devint vers que fuille d’erre. 
Li cuers de grant dolour li serre. 
Tel dolour a ne pot mot dire. 
Espris de maltalent et d'ire 
1896 Saisist l’espee qui pendoit 

Sor la couche. S’or l'atendoit 
Mirra, n’est nulz qui la guerist 
Que tout maintenant ne morist. 
1900 Mirra s’en fuit et cil la chace, 

Mes en la fin perdi la trace 
Pour les tenebres de la nuit. 
Eschapee est Mirra, si fuit. 

1904 Tant foui qu el vint en Arrabe. 

Ou noeviesme mois entre en Sabe. 
Tant estoit lasse et empetree 
Pour le travail, pour la ventree, 

1908 Qu’ele ne se pot mais porter. 

En Sabe l’estut arrester. 

La vie het qui la soustient, 

Mes le péril de la mort crient. 

1912 Souspire et plore tendrement. 

Au cuer a grant repentement. 

Merci crie de son pechié : 

„Dieu, s’eüstes onques pitié 
1916 De nul qui merci requeïst 
Et qui son pechié rejehist. 

Aidiez ceste lasse chetive. 

C’est grant dolour dont tant sui vive. 
1920 Trop ai mesfet, ce m’est à vis, 

Pour ce que les mors ne les vis 
Ne corrompe o m’iniquité 
Ne la tache de ma vilté. 

1924 Tolez moi vie sans morir. 

Bien vueil penitance souffrir 
Pour espeneïr mes pechiez. 

Ma forme et mon cors me changiez.” 
1928 One ne fu pechierres si malz, 

Tant eüst fais pechiez ne malz, 

Qui de bon cuer merci rouvast. 

Que vers Dieu merci ne trouvast. 
1932 Mirra la quist. N’i failli mie. 

N’ot pas bien s’oroison fenie 
Que la terre soz lui s’ouvri. 

Qui piez et jambes li couvri. 

1936 Ne sai pour quoi je tarderoie 
Ne ma matire alongeroie 
Pour sa mutacion descrire : 

Ne porroie pas si tost dire 
1940 Que plus tost muee ne fust. 

Ses os furent mué en fust. 

La moulle ne se remua. 

Li sans en seve se mua. 

1944 Ses bras et ses dois sont fet rain : 

Si le vaudrent li souverain, 

Qui en lui moustrerent lor force. 

Sa pel fu muee en escorce, 



1905. Sabe — „terra Sabaea” (Mét., X, 480). A\ Sable. 
1942. C La moelle. 

1948 Qui ja li ot le pis couvert: 

N’avoit fors le vis descouvert, 

Que l’escorce voloit couvrir. 

Ne pot la demore souffrir. 

1952 Trop Ii tardoit, ce li fu vis. 

Vers l’escorce enclina le vis 
Si l’a mis ens et répondu. 

Le cors et le sens a perdu. 

1956 Pourquant plore elle goûte à goûte. 

Li plours qui de l’arbre degoute 
Et l'arbre fu ,,mirre” apelé. 

Ja mais n’ert qu'il n’en soit parlé. 

1960 — L’enfes à dolour conceüz 
Est sous l’escorce tant creüz 
Qu’a droit terme vint et à point. 

Voie quist, si n’en trouva point, 

1964 Par où peüst d’illuec partir. 

L’arbre convint fendre et partir, 

Ains que li enfes peüst nestre. 

Les nimphes vindrent à son nestre, 

1968 Qui le reçurent et levèrent 
Et de la mirre le lavèrent. 

L’enfes fu biaux à grant devis. 

Tant fu gens de cors et de vis 
1972 Qu’Envie loër le deüst. 

Nulz nel veïst qui ne creüst 
Que le dieu d’amour ressamblast, 

Se lor habit ne dessamblast. 

1976 Moût se change, moût se remue 
Li temps, qui toute chose mue. 

Riens ne se prent à s’isnelté. 

L’enfes qui en desloiauté 
1980 Et à dolour conceüz ere, 

Fille de sa suer, niez dou pere. 

Qui souz l’arbre ert, n’a pas gramment, 
Et nez estoit nouvellement, 

1984 Fu en poi d’ore jovenciaulz, 

Sor tous autres plesans et biaux. 
Adonis ot li tousiaux nom. 

Qui moût estoit de grant renom. 

1988 Venus fu de s'amour esprise. 

Adonis a vengance prise 

De la grant honte et du mesfait 
Que Venus à sa mere a fait 
1992 Quant el li fist amer son pere. 

Or revendre Adonis sa mere. 

Un jour besoit par grant amour 
Venus son fil, le dieu d’amour, 

1996 Et l'enfes, qui I’ot embraciee, 

L'a sous la mamele bleciee 
D'un dart d’amours par mesprison. 
N’a pas de legier garison 
2000 Cele qui de cest dart est pointe. 

D’or fin esmeré fu la pointe. 

Plus trenchant que rasoirs d’acier 
Et aguë, pour miex percier. 

2004 La plaie fu longue et estroite. 
Angoisseuse fu et destroite 
Venus pour le cop de la plaie, 

Mes ce la conforte et apaie 
2008 Que la plaie samble petite. 

Pour l'estroitesce la despite. 

Mes tant com el plus la despise 
Est elle plus d'amours esprise 
2012 Et plus art ses cuers et enflame. 

Quant Venus, qui d’amours fu dame, 
Ne pot contre amours avoir force, 
Folz est qui contre amours s’esforce. 
2016 Venus ama. Nel pot desdire. 

Pour ce vault tel amant eslire 
Qui fust dignes de tele amie. 

Adonin ama, qui n’ert mie 
2020 En biauté mains vaillans de li. 
Adonys plot et abeli 
A la deesse pour sa forme. 

Amours l’entroduit et enforme 
2024 A faire les comandemens 

Qu’ele comande aus fins amans. 

Or ne li chaut de dignité 
Ne d’onnour ne de deïté. 

2028 Tout oublie pour le danziel. 

Il n'a en terre ne en ciel 
Nulle chose qui tant li plaise. 

Elle l’embrace, elle le baise. 

2032 O lui se déduit et déporté. 
Compaignie li tient et porte 

Par ces tertres et par ces vaulz. 

Or li agréé li travaulz, 

2036 Qui de travaulz n'avoit or cure. 

Ne met plus s’entente et sa cure 
En soi polir ne contoier. 

Or ne li chaut mes d'ombroier. 

2040 Escourcie vait la deesse 
A maniéré de veneresse. 

Par ces vaulz et par ces montaignes, 

Par ces forez et par ces plaignes 
2044 Les filés porte et les chiens maine. 

Pour l’amour Adonys se paine, 

N'onc mais à laborer n’aprist. 

Maint cerf, maint dain, maint lievre prist, 
2048 Mes onqiies lyon ne liepart, 

Sengler ne leu ne hortz ne part 
Ne prist ne nulle armee beste. 

Son ami prie et amoneste, 

2052 Se riens vausist amonester. 

Qu’il se gardast de contrester 
Aus bestes de tel cruauté. 

,,Amis, aage ne biauté 
2056 Ne porroit fléchir lor corage, 

Quar trop sont plain d’ire et de rage. 

Ne les parsivez, douz amis. 

A dolour seroit mes cuers mis, 

2060 S’il te mescheoit de tel chace. 

Ton mal ne le mien ne porchace 
Pour un petit de vaine gloire. 

Mon conseil retien en mémoire. 

2064 Chace les bestes qui fuiront. 

Ja teulz chaces ne te nuiront. 

Et si te garde d’envaïr 
Celes qui ne sevent fouir, 

2068 Ains ont apris à retorner. 

A grant damage puet torner 
Hardemens contre les hardis. 

Miex te vault estre acouardis 
2072 Et torner en fuie asseür 

Que chacier à ton mal eür. 

Pour ce te pri je, biaux cuers douz, 

Que ne soies folz ne estouz 



2040. A Secourcie. 

2049. hortz — „ours” ; (..armatosque unguibus ursos”). C donne: „ours". Part 
pard = ..panthère”. 

2076 A vostre dolour pourchacier. 

Garde toi des bestes chacier 
Qui ont naturel hardement, 

Et de lyons nomeement. 

2080 Ceulz has je plus que riens dou mont. 
Pourquoi ? Pour ce que meffoit m'ont. 
Seons nous ci sor herbe en l'ombre 
De cest pueplier, quar trop m'encombre 
2084 Li travaulz, que n’avoie usé. 

Je te dirai pourquoi plus hé 
Les lyons c autre sauvecine 
Et pour quoi mut ceste haine.” 

2088 Atant en l'erbage se sist 

Venus, mes pas ne li dessist 
Que ses amis s’assist sor li, 

Ains li plot moult et embeli. 

2092 El s'est en son giron couchiee 
Puis a tel raison comenciee : 

„En Grèce ot une demoisele 
Qui tant fu corant et isnele 
2096 Qu’el ne pooit home trouver 
Qui vers lui vausist estriver 
De courre, qu’ele nel vainquist. 

Grant non et grant los en acquist. 
2100 Merveille fu de s'isnelté, 

Mes plus assez de sa biauté, 

Qu'en tout le mont, ce m’est avis 
N’ot de cors, de chief ne de vis 
2104 Feme si bele ne si gente. 

La pucele ot non Atalente. 

Un jour vint cele aus sorz savoir 
Quel espous el devoit avoir. 

2108 Li diex li fist en sort entendre 

Qu'el n’a mestier de mari prendre. 

De mari prendre n’a mestier. 

Mes ja ne s’i saroit gaitier 
2112 Si bien, pour riens qu’en li deïst. 

Qu’en la fin baron ne presist 
Et se verroit tel temps en vie 
Que ja n’avroit de soi baillie. 

2116 De ce respons qu’ele ot oïe 



2114, 15. et quelque jour, sans perdre la vie, vous ne serez plus ce que vous 

êtes et vous serez privée de vous-même” (traduction de ce vers 566 des Métamorphoses 
dans l’Ovide Moralisé de 1701 ; (voir plus haut la note au vers 158). 

La pucele s’est esbaïe 
Ne puis ne vault mari avoir. 

Pour richesce ne pour avoir, 

2120 Ne pour amour ne pour priere, 

Ains fu si cruel et si fiere 
Que tous les metoit en refu, 

Mes trop plus desirree en fu 
2124 Et plus amee et plus requise, 

Quar plus a l’en grant convoitise 
De la chose où a contredit 
Que de cele où nulz ne desdit. 

2128 Plus lama l’en pour le debout. 

A lui venoient tout debout 
Li riche baron de la terre, 

Pour le mariage requerre 
2132 De cele qui les escondit. 

Ja navra mari, à son dit. 

Fors en une condicion, 

Qui puis mist à perdicion 
2136 Pluisors dont fu perte et damage: 
Tel fu la loi du mariage 
Qu’el n’a talent de mari prendre 
S’à cours ne veult o lui contendre. 
2140 S’il la puet passer, si la preigne ; 
S’il est vaincus, seürs se tiegne 
Qu’il iert mis à perdicion. 

One pour ceste condicion 
2144 Lor premier propos ne lessierent 

Pluisours de ceulz qui venus ierent. 
Ne de la mort ne s’espoëntent, 

Mes au cours faire se présentent, 
2148 Dont moût lor porra mescheoir. 
Venus sont pour le cours veoir 
Li peres et tous li barnez. 

Uns damoisiaux de Thebes nez, 
2152 Ypomanes, le bel, le gent, 

Fu venus avuec l’autre gent. 

Niez estoit au dieu de la mer. 

Les jovencieulz prist à blasmer 
2156 Qui dou courre s’entremetoient, 

Qu en péril de mort se metoient 
Pour requerre tel mariage 
Perilleus et plain de damage. 



2145. Mss. : qui la lessierent. 

2160 Ensi les blasmoit de parole 
Et lor amour tenoit à foie, 

Mes quant il vit la damoisele. 

Qui tant estoit plesant et bele, 

2164 Apertement en mi la face 

Plus clere et plus luisant que glace, 
Plus blanche que flour d’aubespine, 
Plus vermeille que rose fine, 

2168 En cors pur et desafublé, 

D’amours ot le cuer avuglé. 

Esbahis est et trespensez. 

Touz li fu muez ses pensez. 

2172 Abatue li fu sa jengle. 

Amours l'a rendu mat en l’angle. 

De ceulz plus blasmer ne li tient. 
Mes merci crie et se repient 
2176 Des autres qu’il avoit repris. 

,, Certes, ne savoie le pris 
Dou grant loier qu’il requeroient. 

Ha, com bon eüré seroient, 

2180 S’il pooient tel pris conquerre, 

Qu’il n'a si bele dame en terre 
N’onques ne fu ne n’iert james.” 
Quant plus la loë Ypomanes 
2184 Plus art et esprent de désir. 

,,Dieu, dist il, par vostre plesir. 
Faites à la bele secours 
Qu’el ne soit vaincue en son cours. 
2188 Morir m’estuet se je la pers. 

Moult avoie or le cuer despers, 

Et vilainement mesprenoie, 

Quant je ces vallès reprenoie, 

2192 Qui pour la bele osent sor eulz 
Emprendre fais si dolereuz 
Com d’eulz métré em péril de mort. 
Trop morroient de douce mort, 

2196 S’il morroient por soie amour. 

Pour qu’atens je ? Pour quoi demour 
Que je ne vois cest cours emprendre, 
Pour si noble loier atendre ? 

2200 Cuide je donc sans desservir 

Tel dame avoir pour moi servir? 
Métré m’estuet en aventure 
Pour deservir tel créature. 



2168. Mét., X, 578 : ,,ut faciem et posito corpus velamine vidit, 

2204 Entreprendre m'estuet le cours. 

Ja fet Dieu aide et secours 
Aus corageus et aus hardis, 

Mes li mauves acoardis 
2208 Pert maint biens par sa coardie.” 
Endementres qu’il s’estudie 
A cest penser, que trop engole. 

Plus tost qu’alerions ne vole 
2212 Court la damoisele Atalente, 

Au vallet plait et atalente 
La grant isneleté de li, 

Mes plus li plot et abeli 
2216 La biauté dont elle est garnie, 

Quar vermeille rose espanie 
Ne fu de si fine couleur. 

Trop embeli pour la chalour 
2220 Dou cors et de la lasseté, 

Moult plus qu’ele n’ot ains esté. 

Sor son cors tendret et alis. 

Plus blanc que noif ne flor de lis, 
2224 Pert la coulour vermeille et fine. 

Qui le blanc taint et enlumine. 

Sor ses espaulles d’ambes pars 
Gisoient ses chevols espars, 

2228 Plus luisans d’ or fin et si Ions 
Qu'il li touchoient aus talons. 
Endementres que cil entent 
A la biauté qui li plaist tant, 

2232 La pucele a le cours vaincu. 

Livré sont à mort li vaincu. 

Mes onc cis ne s’espoënta. 

Devant tous en apert s’esta. 

2236 La vierge avise en mi le vis 

Et dist : ,, Pucele, il m'est à vis 
Que petit d’onnour conquestez 
En ces chetis que vous matez, 

2240 Quar foible sont et sans savoir. 

Mes se volez loënge avoir, 

Encontre moi vous esprouvez. 

Se vous tel hardement avez. 

2244 Se fortune me fet le cours 

Tant que vaintre vous puisse à cours, 
Ce ne vous ert honte ne let 
D’estre espouse à si bel vallet. 

2248 Par moi serois moult essaucie. 

Quar estrais sui de grant lignie. 

Filz sui Macaire l’envoisié 
Et niez au damedieu proisié 
2252 Qui a la mer à joustisier. 

Si ne fais pas mains à prisier 
Par force ne par vasselage 
Que je fais par mon grant lignage, 
2256 Et se acquerre me pooies, 

Nom pardurable en recevroies.” 
Endementres qu’ensi parole 
Li jovenciaulz, qu’amours afole 
2260 Pour qu'il emprent tel hardement, 
La pucele ententivement 
Le remire de chié en chié. 

En son cuer dist : „Par quel pechié, 
2264 Pour quel outrage et por quel tort 
Se veult cis enfes mettre à mort 
Et pour moi livrer à dolour ? 

Je ne sui pas de tel valour 
2268 Que pour moi deüst mal souffrir 
Ne son cors à martire offrir, 

Quar trop est biaux et amoreus, 

Si convoite fais dolereus 
2272 Entreprendre pour m’amistié. 
Certes, il me fet grant pitié. 

Non mie pour biauté qu’il ait. 

Mes pour l’aage dou vallet, 

2276 Quar trop voi joevne le meschin 
Et si est nez de noble lin. 

Neptunus est ses beseaus. 

Si m’aime tant li damoisiaus 
2280 Que pour m’avoir ose entreprendre 
Tel fes com de la mort atendre, 

Se de fortune n’a secours. 

Enfes, va t’ent, lesse le cours, 

2284 Quar ja n’avroies vers moi force. 

Je ne le di mie pour ce 
Que de t’amour face refu, 

Qu’il n’est feme, n’onques ne fu, 
2288 Qui pas deüst estre reprise 

S’el n’estoit de t’amour esprise, 



2250. Mét. X, 605 : „namque mihi genitor Megareus Onchestius, illi est Neptunus 
avus, pronepos ego regis aquarum.” 

2278. C. bel ayaulz. 

Mes je te di que c’iert folour, 

Se pour moi muers à tel dolour. 
2292 Trop avroit ci male amistié. 

Avoi, dont me vient tel pitié ? 

One mais ne fui si piteable ! 

Trop a feme le cuer mouvable ! 
2296 Dès quant sui je si debonaire ? 

Qu’ai je dont de sa mort à faire ? 
Il ne l’en chaut ; il het sa vie. 
Puis qu’il a de morir envie, 

2300 Si muire, quar il ne me chault. 

Ce ne me fet ne froit ne chault. 

Il deüst bien estre esmeüz 
Pour les autres, qu'il a veüz 
2304 Pour moi métré à desconfiture. 
Ha, se morroit tel créature, 

Enfes plains de si bones mours. 
Pour ce qu’il m’aime par amours, 
2308 Trop avroit ci male mérité, 

Ains fust tel victoire mal dite 
Que vaincu l'eüsse ne mort. 

Grant blasme avroie de sa mort. 
2312 A tort l’avroie, par mon chié. 

Je n’i ai coulpe ne pechié. 

Ce poise moi qu’il me requiert. 

Sa mescheance et sa mort quiert 
2316 En cest estrif qu’il a empris. 

Ce fet amours, qui l’a sorpris, 

Si vaudroie qu’à Dieu pleüst 
Qu'à cest cours vaintre me peüst ! 
2320 Hay, enfes, bele faiture. 

Simples sor toute créature, 

Mar fu la biauté de ton cors. 
Digne fusses de vivre encors. 

2324 Ce poise moi que m’as veüe. 

Chier comperras ceste veüe. 

Trop me» fet fortune doloir. 

Certes, s’il fust en mon voloir 
2328 De mari prendre, n’en mon chois, 
N’est home de si grant richois 
Que je miex amasse de toi.” 

Ensi pense et parole à soi 
2332 La pucele, qu’amours mestroie. 
Petit et petit s’amoloie. 



DIXIÈME LIVRE 



67 



Moult est douteuse et esbahie. 

Elle aime et si ne le sent mie ! 

2336 Ja s’asambloient environ 
Li peres et tuit li baron 
Pour le cours des deus regarder, 

Quant Ypomenes, sans tarder, 

2340 Me 1 ) requist moult dévotement: 

„ Venus, dame que tuit ament 
Doivent requerre prez et loing, 

Moi secorez à cest besoing. 

2344 Je sui par vous en ceste amour." 

Secourre le ving sans demour. 

Isnelement me mis en voie. 

Au plus biau leu de Chipre avoie 
2348 Un champ, qui Damanee a nom 
Et consacrez est en mon nom. 

Un arbre y a de grant valor. 

L'arbres et li fruis est tous d'or. 

2352 Trois des pommes d’or i cueilli. 

Au vallet ving, si li bailli 
Et li apris qu’il en feroit 
Et comment il les giteroit 
2356 Pour amuser la damoisele, 

Qui tant ert corent et isnele. 

Li corneour les cors cornèrent 
Et cil de corre s’apresterent. 

2360 Tant coroient isnelement 

Que bien sambloit certainement 
Qu’il volaissent com deus oisiaux. 

Moult s’esjoïst li damoisiaux, 

2364 Quar li pueples li crie : „Or tost ! 

Se mauvestiez ne la te tost 
La pucele avras !” Cil l’oï. 

Merveilleusement s’esjoï, 

2368 Si fist la pucele Atalente, 

Qui de corre ne rert pas lente. 

Souvent li plot à retarder 
Son cors, pour l'enfant regarder. 

2372 Moult li poise quant el le let. 

Ja souffloit forment le vallet, 

1 ) On n’a pas oublié que c’est Venus qui raconte cette histoire. 

2348. Mét., X, 644 : indigenae Tamasenum nomine dicunt. 

2350, 51. A donne la rime: „valour - — our" ! 

2364, 65. La même rime aux vers 52, 53 {voir la note), et ailleurs dans le texte. 
2371. cors = ..course”; cf. les vers 2283, 2338, 2374, etc. 

Com cil qui le cors ot lassé. 

La muete est loing, si l’a passé 
2376 La pucele, qui plus tost court. 

Ore est mestiers que le secourt 
L'une des pommes qu’il avoit. 

Lors l’a gitee, et quant la voit 
2380 La bele, de désir esprent : 

Le cours lesse et la pome prent. 

Lors y ot grant noise et grant bruit. 
Tous li pueples de joie bruit, 

2384 Quant li damoisiaus l’a passée. 

Mes cele, qui pas n’iert lassee, 

Se hasta tant qu'el le rataint 
Et le trespasse, et cil ataint 
2388 L’autre pome, si la gita. 

La damoisele s’arresta 

Pour la pomme saisir et prendre. 

Cil la respassa sans atendre. 

2392 La pucele l’a tant seü 

Qu’isnelement l’a conseü. 

Li damoisiaux fu moult lassez. 

Les deus pars dou cours ont passez 
2396 Et le plus grant tiers ont à corre. 
,,Or me veuillez, dist il, secorre, 
Dame Venus, à cest besoing.” 
Aprez jeta la pomme loing, 

2400 Pour la pucele delaier. 

Je vi la pucele esmaier, 

Qui ne savoit qu’ele en feïst, 

S'el la lessast ou sel preïst, 

2404 Et par poi la cuida lessier, 

Mes je la contrains à bessier 
Si li fis le fruit prendre à force, 

Et li valles tant dis s’efforce 
2408 Qu’en la fin passa la pucele, 

Et vint à muete et prist la bele, 

Par mon secours et par mon don, 
Mes onques n’en oi guerredon 
2412 N’onc puis de moi ne se souvint ! 
Orrois comment l'en mesavint. 



2375. ,,metaque erat longe ” { Mêt ., X, 664). C donne „mete”. le 

Hippomenes. 

2392. Suü. C donne la forme „scegu”. Il s'agit ici du verbe , .suivre” ; dans 
suivant on a le verbe ..consuivre”. 

J’oi grant engaigne et grant despit 
Dou jouvencel qui me despit, 

2416 Si m’en soi fierement vengier. 

Mon maltalent li vendi chier. 

En son pais s’en revenoit. 

Avuec soi s’espouse en menoit. 

2420 En une lande, où il entrèrent, 

Le temple Cybeles trouvèrent 
En un biau recet loing de voie. 

Là maine Ypomanes la bloie 
2424 Pour reposer son cors en l’ombre, 
Quar las sont et trop les encombre 
La chalour dou soleil d’esté. 

Ou temple se sont arresté. 

2428 Tant fis qu’illuec jut o sa feme. 
Moult en fu dolente la dame 
Cybeles, cui li temples iere. 

Vengance en prist cruel et fiere 
2432 Si les mist à confusion: 

L’un et l’autre mue en lyon. 

Moult y a orgueilleuse beste. 

Pour ce, douz amis, t’amoneste 
2436 Que ja teulz bestes n’envaïsses, 

Que pour ta fierté ne périsses.” 

Ensi chastoie son amant 
Venus, mes pour chastoiement 
2440 Ne puet homs hardis son cuer faindre. 
Qui lors les veïst entre estraindre, 
Entrebesier bouches et vis. 

Bien peüst dire, ce m’est vis, 

2444 Que l’uns fust de l’autre amez. 

De douz baisier entresemez, 

De souspirs s'entrefont présent, 

Tant com il sont illuec présent. 

2448 Venus s’en part à moult grant paine. 
En Cypre vait, en son demaine, 
Adonys est ou bois entré. 

Un grant sengler a encontré, 

2452 Que chien avoient esmeü. 

De tant loing corne il l’a veü 
Vers lui seurvint. L’espié brandi. 
Onques à chastoi n’entendi 
2456 Que s’amie li eüst fait. 

Ce fu folie et si mesfait 

De passer les commans s’amie. 

Mal 1’ en vendra, je n'en dout mie. 
2460 Adonys a le porc féru. 

Navré l’a. Le porc li coru 
Fierement, si le pourfendi, 

Et mort tout envers l’estendi. 

2464 L’enfant en morant se complaint. 
Venus oï de loing le plaint, 
Retorne et si le trueve mort. 

Grant duel demaine por sa mort. 
2468 Ses chevolz ront, ses poins detort. 
,,Haï, fortune, pour quel tort 
M’as tu mon ami douz toloit?” 
Dist Venus, qui tant se doloit. 

2472 , .Triste ai le cuer et esperdu, 

Douz amis, quant je l’ai perdu. 

J’ai grant dolour et grant angoisse. 
Jamais li deulz, qui si m’angoisse, 
2476 De mon cuer ne se partira. 

Chascun an renouvelera. 

Ton sanc ferai muer en flour. 

Qui revelera le mien plour 
2480 Et le duel qui me desconfist. 
Parsephone des femes fist 
Nouvele mente, et je ferai 
Ton sanc flour, si te muerai.” 

2484 Ensi se plaint et doulousa 
La deesse. Empres arousa 
Le sanc de savoureus piment. 

Ne demoura pas longuement 
2488 Que dou sanc nasqui une flour, 

Qui sanc resemble de colour. 

En la flour a une bocete. 

Plaine de graine est la florete. 

2492 ,, Adonys” a nom, ce me semble. 

Pour petit de vent chiet et tramble. 
— Ces fables ordeneement 
Veuil espondre et premièrement 
2496 Dou poete, dou harpeour, 

Orpheüs, le bon chanteour. 

Qui pour Euridice requerre 
Vault descendre en enfer souz terre, 



2481. Allusion à I histoire de Proserpine changeant des nymphes en l’herbe qu'on 
appelle , .menthe , cf. Mét., X, 728, suiv. : „an tibi quondam femineos artus in olentes 
vertere mentas, Persephone, licuit.” 

2500 Qui pour son chant li fu rendue, 
Puis l'ot par le regart perdue 
Sans ravoir, pardurablement. 

Et qui, puis son dolousement, 

2504 Vint d’enfer monter sur la plaine, 
Qui d’erbe verdoiant fu plaine, 

Si fist o soi sor la montaigne 
Assambler une grant compaigne 
2508 D’arbres, d’oisiaux, de sauvecine 
Au son de la harpe apoline. 
L'estoire est teulz, si com j’entens : 
Quant li poetes ot grant tens 
2512 La mort de s’espouse ploree. 

Qui ne pot estre recouvrée 
Pour plourer ne pour dementer. 

Si lessa son grant duel ester 
2516 Si vault vivre joieusement 

Au monde, et delitablement 
Fenir le terme de sa vie, 

Mes onc puis nul jour n’ot envie 
2520 Ne désir d’amour femeline. 

Cil fist par sa male douctrine 
Mains folz atraire et alechier 
Primes à mortelment pechier 
2524 Contre nature et contre loi, 

Et pour confermer son delloi 
Aus foies gens qu’il atiroit 
Par son exemple, retraioit 
2528 Les males amours que mouvoient 
Cil que li fol pour dieus tenoient. 
Qui les joennes malles amoient 
Et l’amour de femes blasmoient, 
2532 Si tesmoignoit en sa doctrine 

Que miex vault l’amour masculine 
Que cele aus femes ne faisoit. 

Sa male douctrine plesoit 
2536 Aus folz qui o lui s'amusoient 
Et de valetons abusoient, 

Cil qui furent de dure orine 
Plus que arbre ne sauvecine. 

2540 — Par alegorie puis métré 

Autre sentence en ceste letre. 

Puis que Dieu fu en crois pendus 
Et vis en enfer descendus, 

2544 Pour lame querre et délivrer. 

Pour qui se vault à mort livrer 
Et souffrir mainte grief dolour. 

Mes li mauves por lor folour 
2548 Demorerent à dapnement 
En enfer pardurablement, 

Et là sont pris et retenus ; 

Puis que Dieu fu d’enfer venus, 

2552 II monte en la haute plaine 

De verdour pardurable plaine, 

Mes n i avoit encor plenté 
Des sains, qui or i sont planté. 

2556 Cil prophètes, cil bon harperres, 

Cil delitables preechierres 
Asseia son procureour. 

Son apostre, son prescheour, 

2560 Saint Pere, et les autres ensamble, 

L’un pour tous, et tous, ce me samble, 
Sor le hault mont de sainte yglise. 

Si lor comanda la joustise 
2564 De lier et de deslier, 

D absoudre et d’escommenier. 

Cil orent la harpe et l’arçon. 

Cil nous chantèrent la leçon 
2568 De la foi de crestienté. 

Àdont n’avoit pas grant plenté 
De gent en l’eclesial plaine. 

Qui puis en grief terme fu plaine 
2572 D’arbres, d oisiaux, de sauvecine 
Pour la douçour de lor doctrine. 

Diex nous aprist, et cil le firent 
Qui en son leu s’en entremirent, 

2576 Cornent 1 en monte en cele plaine 
De verdour pardurable plaine. 

Oez com cil doit atremper 
Sa harpe qui bien veult harper 
2580 Et chanter acordablement. 

Avoir doit en cest estrument 
Sept cordes sonans d’un acort. 

Sans dissence et sans desacort, 

2584 Quar tous soit li sons dessamblables 
Doit il estre ensamble acordables, 

Sans avoir discordance en soi. 

Sa harpe est la comune foi 



2579. A C harde. 
2583. A C dissance. 

2588 Que crestien doivent tenir 

Et tuit cil qui vuelent venir 
A la planesce de l’iglise 
Qui ja fu wide ; hore est porprise 
2592 D’arbres de diverses natures. 

Or vueil deviser les faitures 
Des sept cordes que la harpe a 
Que li harperes atrempa, 

2596 Qui nous moustra l’atemprement. 
Chacune corde fermement 
Est chevillee à double afiche, 

Qui la corde tent et affiche. 

2600 La premeraine affiche est teulz 
Que Dieu, peres esperiteulz, 

Vault fere assamblee et jointure 
De son fil à nostre nature 
2604 Ou ventre à la vierge pucele. 

Qui fu temple et divine cele. 

C’est la chambre où Dieu se volt métré. 
Sans sa vierge mere mal métré, 

2608 Et prendre nostre humanité. 

Le jour de sa nativité 
Issi li espous o s'espouse • 

De la chambre à la vierge touse 
2612 Sans enfraindre son pucelage. 

L'autre affiche est le mariage — 

Que l’iglise à cest examplaire 
Establist et comande à faire — 

2616 D’ome et de feme charnelment. 

Ces deus affiches droitement 
Font tendre la première corde. 

C’est chasteé, que Dieu acorde 
2620 Au doit de sainte sapience. 

C’est li espirs qui l’ame avance 
A estre franche et nete et pure 
Et à fouir toute luxure 
2624 Qui l’ame trouble et desacorde. 

Cist dois atrempe ceste corde, 

Qui trop est douce et delitable, 

A Dieu plesant et agréable. 

2628 Par ceste doucereuse corde 
Est l'ame tenue en concorde, 

En voire pais et en reson. 

Ceste chante o paisible son : 

2632 ,,Buer nez cil qui pais ameront, 

Quar filz Dieu apelé seront”. 

L’autre affiche est de grant bonté, 

Quant par sa simple volenté, 

2636 Sans nul mestier qu’il en eüst 
Et sans ce qu’il en esceüst 
Faire en soi circoncision, 

Com cil qui sans pollucion 
2640 Et sans pechié nasqui de mere. 

Purs et nés, egaulz à son pere. 

A circoncire se livra 
Li filz Dieu, si nous délivra 
2644 De charnel circoncision, 

Qui a juive nacion 
Fu commandée à maintenir, 

Si moustra qu'il deignoit venir, 

2648 Cil ou toute pitiez habonde, 

Pour le salut de tout le monde. 

Pour ce vault it tel nom avoir 
Que l’en peüst apercevoir 
2652 Qu’il ert sauverres et salu, 

Qui venoit traire del palu 
De misiere et de dapnement. 

Et sauver piteablement, 

2656 Ceulz qui son salut atendoient 
Et ceulz qui se circonciroient 
De cuer et non pas charnelment. 

L’autre affiche est l’ordenement 
2660 De provoire, cui Diex dona 
Son leu sor terre et l'ordena 
Pour fere le devin office 
Et celebrer son sacrefice 
2664 Pour tout le commun sauvement, 

Si priast Dieu dévotement 
Pour ceulz qui vers Dieu mesprendroient, 
Et que cil qui mestier avroient 
2668 De merci querre ne rouver 

La peüssent par eulz trouver. 

C'est, ce m'est vis, la quarte affiche. 

Entre ces deus tent et s’afiche 
2672 Simplece ou debonaireté. 

C’est la corde de charité. 

Ceste acorde li atremperres, 

Li debonaires acorderres, 

2676 Au doi de sa sainte pitié. 

Cil dois tient lame en amistié 

Si la fet simple et debonaire. 

Ceste corde est de doulz afaire 
2680 Si chante à douce mélodie. 

Ceste het toute male envie. 

Beneoit sont li debonaire, 

Cil qui d’envie n’ont que faire, 

2684 Qu’il avront la possession 
De terre de promission. 

L’autre affiche est de grant noblesce, 
Que li fils Dieu, plains de largesce, 
2688 Pour les endetez aquiter 

Et fors dou viel debte giter 
Oô li premiers les endeta, 

Si com diables le beta, 

2692 Vault recevoir baptesme en l’onde 
Et laver les pechiez dou monde. 

En l’iaue vault sa grâce espandre. 

Si que chascuns en peüst prendre 
2696 Sans contredit, et povre et riche. 
Moult est fors la sisieme affiche, 

Le bastoime de nostre loi. 

Là doit sans fraude et sans deloi 
2700 Soi doner à Dieu cuitement, 

Cors et ame, entérinement. 

Cil qui cest bastoime reçoit, 

Le dyable engingne et déçoit, 

2704 Si se met fors de son aveu, 

Si fet à Dieu promesse et veu 
O cuer humble, o simple cremour, 

De servise et de bone amour, 

2708 Et Diex ses pechiez li pardone 
Et sa grâce et s'amour li done. 

Ces deus tendent la tierce corde. 
C’est largesce ou miséricorde. 

2712 Ceste bone corde honorable 

Vait Diex, le pere esperitable, 

Au doit de conseil atemprant. 

C’est li mestres qui l’ame aprant 
2716 A estre large et aumosniere. 

Cis dois fet ouvrir l’aumosniere 
Pour donner dons aus besoigneus, 

Si fet aidier aus vergoigneus. 



2689. A doute. 

2691. beter = ..poursuivre, harceler”. 

2720 Miséricorde est large et bone. 

Ceste relasche et preste et done. 
Ceste conforte les ploreus, 

Les tristes et les dolereus. 

2724. Les prisons, les enfers visite. 

Les dolens endetez aquite, 

Si revest les nuz fredilleus 
Et paist les povres familleus 
2728 S'aboivre les morans de soi. 

Tuit truevent bon confort en soi. 
Elle est sans fraude et sans malice. 
Ceste corde chace avarice 
2732 Si chante doucereusement : 

,,Li misericors bonement 
Recou verront miséricorde”. 

C’est li douz sons de ceste corde. 
2736 L’autre affiche est la passion, 

La honte et la dérision. 

Les ramposnes et les blastenges, 

Les griez affis et les laidenges, 

2740 La bateüre et la manace, 

Les craches gitez en la face 
Et la mort, qui fu tant honteuse, 
Tant amere et tant dolereuse, 

2744 Que li filz Dieu pour nous souffri, 
Qui debonerement s’offri 
A souffrir quanque cil li firent 
Qui par envie le pendirent. 

2748 L’autre affiche est le sacrement 
De l’autier, qui remembrement 
Et pardurable mencion 
Nous fet de cele passion 
2752 Que Dieu veult pour nous recevoir. 
Cele devons ramentevoir 
Et métré en nos cuers en escript, 

Si redevons à Jesucrit 
2756 Saudre sa grâce et sa bonté, 

Si qu’o paisible volenté 

Souffrons en bon gré, sans murmure. 

Toute honte, toute laidure, 

2760 Tout tort, tout grief et tout contraire 
Et tout mal que nous vaudra fere 



2749. C l'autel. 

2756. Saudre = soldre. C donne „Sievre”. 

Et toute persecusion, 

Si devons o contricion 
2764 Plorer la paine et le martire 

Qu’il traist par nous, et nous afflire 
Par apresce et par penitence. 

La fort corde de pascience 
2768 Est assise entre ces affiches. 

Qui précieuses sont et riches. 

Ceste atempre au doi de science 
Diex, qui l’ame en tous biens avance. 
2772 Ceste corde est de grant valour. 
Ceste fet souffrir sans dolour, 
Paisiblement, à bele chiere, 

Pour amour Dieu toute misiere, 

2776 Tout grief et toute affliction 
Et toute persecucion, 

Toute destresce et tout martire. 

Ceste chace impacient ire 
2780 Si chante delitablement : 

,,Buer nez cil qui paisiblement 
Persecucion soufferront 
Pour justice, et qui ploreront 
2784 Tant corne il est temps de plorer. 
C’est orendroit, sans demorer, 

Quar li plorant avront confort 
Et cil qui le cuer avront fort 
2788 A souffrir persecucion, 

Apresce et tribulacion 

Pour justise, à lor oes doit estre 

Et sera le régné celestre”. 

2792 L'autre affiche ensegablement 
Est que Diex glorieusement 
Resuscita de mort à vie 
Et vint d’enfer o sa mesnie 
2796 Qu’il ot reënte et ecuitee 
Et dou tenebreus leu gitee. 

L’autre affiche est confession, 
Penitance et contricion 
2800 Que li pechierres doit avoir 
Quant il a fet par non savoir 



2765. A trait ; C traist. 

277 1 . A avence. 

2780. A chantent. 

2796. reënte — raainte (C) < redimëre. 

Mortel pechié, dont l ame encort 
La mort, se Diex ne la secort. 

2804 A ceste affiche doit le cours 
Li pechierres querre secours, 

Quant il sent qu'il est entechiez 
D’un ou de maint mortel pechiez. 
2808 Là doit corre et soi netoier 

Par repentance, et Dieu proier 
Qu’il le racorde et qu’il l’ament 
Et giet de mortel dapnement 
2812 Et maint à voire penitance. 

Entre ces deus est d’abstinance 
La corde assise droitement. 

Au doi de saint entendement 
2816 Vait Diex ceste corde atemprant. 
C’est la corde qui nous aprent 
A tenir nous de desmesure, 

De tout pechié, de toute ordure 
2820 Et de toute vilz vilonie. 

Ceste vait chaçant glotonie 
Si tient home et feme en diete. 

Ceste rent lame saine et nete 
2824 Et garde en bon apensement. 

Ceste chante entendiblement : 

,,Buer nez qui lor cuers nés rendront, 
Quar face à face Dieu verront.” 

2828 L'autre affiche est qu’apertement 
Monta Diex li filz hautement 
Aus cieulz, où il siet à la destre 
Dieu le pere, en gloire celestre, 

2832 Plaine de delitableté. 

Si régné em pardurableté. 

Par cele sainte ascension 
Nous fist Diex exemple et guion 
2836 Que devons, par son examplaire, 
Monter en vertus, en bien faire. 

Et lessier spirituelment 
Le monde, et monter hautement 
2840 En sainte conversacion, 

Puis vient la confirmacion. 

C’est, ce croi, la douzième affiche. 
Ceste nous conferme et affiche 



2804. le cours = ..promptement”. 
2806. A fet ; C sent. 

2844 En la foi de crestienté. 

Ceste fet home entalenté 
De bien fere et de bien ouvrer. 

Pour manant joie recouvrer, 

2848 A quoi nul pereceuz n’entendent. 

Ceste affiche et l’autre avant tendent 
La sexte corde entre eux assise. 

C'est leesce o fain de justice. 

2852 Ceste corde en doubles cordee 
Est au doit de force acordee. 

Ceste corde est de grant confort. 
Ceste fet l ame aligre et fort 
2856 A tout bien desirrer à faire, 

Si la fet repaistre et refaire 
De pain de vie esperitable. 

Ceste corde est ferme et estable. 

2860 Ceste corde est liee et joieuse. 

Accide triste et pereceuse 
Chace et destruit et aneante 
Ceste corde, et doucement chante : 
2864 „Buer nez qui de joustise avront 
Fain et soif, qu’en la fin seront 
Replevi de saturité 
Et plain de vie esperité.” 

2868 L’autre affiche est, ce m'est à vis, 
Que pour tous jugier, mors et vis, 
Vendra li filz Dieu fierement, 

Si le verront apertement 
2872 Tuit cil qui corroucié l’avront, 

Et tuit bon et mal recevront 
Selonc les oeuvres qu’il font ores. 
Dont il rendront fin conte lores. 

2876 Là seront toutes recensées 
Oeuvres, paroles et pensees. 

Li bon, li beneoit eslit 
Avront pardurable délit 
2880 O le juge ou régné celestre ; 

Li mauves de la part senestre 
Seront mis, pardurablement, 

O le dyable à dampnement, 



2852. C Ceste corde double cordee. 

2861. accide = ,, indolence, paresse, insouciance" ; A donne : accide et triste. 
2867. esperité = esperitel. 

2875. C compte. 

2884 Sans espoir de redempcion. 

L’autre affiche est cele unction 
Dont li malade sont enoint : 

C'est la medecine et li oint 
2888 Dont lame s’enoint et apreste 

Pour venir bele et nete et preste 
Aus noces de son vrai amant. 

Ceste nous enseigne humblement 
2892 A nous laver de toute ordure, 

De tache et de cunchieüre 
Qui nos âmes puisse ordoier, 

Si nous enseigne à cointoier 
2896 De gans blans et de chauceüre 
Et de la bele vesteüre 
Que noçoieurs doivent avoir. 

Li musars qui, par non savoir, 

2900 Vient aus noces sans tel atour 
Sera pris et mis en la tour 
De tenebres et d’oscurté 
Et plaine de maleürté. 

2904 En ces affiches est fichiee 

Une corde simple et deugiee, 

Que l’en apele humilité. 

Ceste atrempe la deïté 
2908 Au doi de sa sainte cremour. 

Qui est franche et plaine d’amour. 

Ceste fet home humelier 
Et souplement merci crier 
2912 Vers Dieu qu’acceptable l’en face 
A Dieu servir et li doinst grâce 
De faire chose qui li siee. 

Ceste corde humble et abessiee 
2916 Confont orguel et vaine gloire 

Si chante humble chanson et voire : 

„Buer nez qui sans fraude et sans guile 
Sont povre de cuer et humile, 

2920 Qu’ou régné celestre seront 
Exauciez et là régneront.” 

C’est la harpe de grant vaillance. 

Li fus est de ferme esperance, 

2924 Consus à fine charité. 

2915. A Cest ; C Ceste. 

2922. ,, C’est”, au début du vers, a ici, comme souvent ailleurs, à peu près, me 

semble-t-il, le sens de , .voilà” en français moderne. 

2924. C Confis en. 

C’est la harpe, par vérité, 

Par cui David, c’est Dieu mainfort, 

Done medicine et confort 
2928 Saül, c’est à humain lignage. 

Contre la dyablesse rage 
Qui l'angoisse, quant em pechié 
L’a par sa fraude trebuschié. 

2932 Li arçons qui ces cordes touche 
Ce fu la presieuse bouche 
Dou fil Dieu, qui nous sermona 
L’evangile, où il les sona. 

2936 Ausi est la langue aus doctors, 

Aus mestres, aus predicators, 

Dont chascuns pueple et enlumine 
Sainte Yglise par sa doctrine. 

2940 Par tout ont lor son espandu. 

Tant ont à harper entendu, 

Que toute l'ecclesial plaigne 
Par lor prédication est plaine 
2944 D'arbres, d’oisiaus, de sauvecine, 

C’est de gent de diverse orine. 

La sauvecine droitement 
Sont cil qui estrosseement 
2948 Ont mis le monde en non chaloir 
Et tout apliquent lor voloir, 

Ensi corne bestes sauvages, 

A vivre en bois, en hermitages, 

2952 Loing de compaignie de gent, 

Si sont fet povre et indigent 
Pour miex servir delivrement 
Damedieu, sans encombrement. 

2956 Oisiel sont cil qui droitement 
Metent tout lor entendement, 

Lor cuer et lor intelligence 
En la divine cognoissence, 

2960 Et ont par comtemplacion 

Aus cieulz lor conversacion. 

Et mainent o les sains en hault. 

Ne de cest siede ne lor chault, 

2938. A pueple et enlumine; C pueples enlumine (ou; pueple s’enlumine). ..Puepler” 
est ici une forme verbale. 

2942. plaigne = ..plaine". 

2943. A Par lor pr. plaine. 

2952. A et de gent. 

2960. A Et ont la c. 

2962. A o les cieulz. 

2964 Arbre sont la gent seculiere. 

Qui fruit de diverse maniéré 
Font à Dieu, 1 un douz, l’autre amer. 
Douz l’ont cil qui, sans trop amer 
2968 Le siecle et les biens de ce monde, 

Des biens, dont il ont grant habonde, 
Usent amesureement 
Si les départent largement 
2972 Aus souffreteuz, aus indigens, 

Et secorent aus povres gens, 

Et confortent en lor povresce, 

En lor mesaise, en lor tristesce, 

2976 Et lor donnent lor soustenance 

Des biens, dont il ont habondance. 

Pour amour Dieu, piteusement, 

Et si se tienent sobrement 
2980 Et sans exces fere sor terre, 

Qu’il n’ont pas mains désir d’acquerre 
Les delis qui ja ne morront. 

Teulz maniérés de gens porront 
2984 Bien avoir l’une et l’autre vie, 

Qui sans orgueil et sans envie, 

Sans haine et sans avarice 
Et sans tout autre mortel vice 
2988 Vivent au monde en charité, 

Si sont ferme en adversité 
Ne pour prospérité qu’il aient 
Ne s’orgueillissent ni s’esgaient, 

2992 Ne Dieu ne metent en oubli 

Pour les biens qu’il tienent de li. 

Cil ont amer fruit droitement 
Qui vuelent vivre amerement 
2996 Au monde, en paine et en apresce, 

En amertume et en tristesce, 

Et tout sueffrent paisiblement 
Pour l’amour de Dieu purement. 

3000 Autre sont qui nul fruit ne portent. 

Cil notent ceulz qui se déportent 
A vivre en sainte chasteé, 

Et se tienent tout lor aé 
3004 Sans lor virginité brisier. 

Moult fet lor estas à prisier, 



2989. A Si fu ferme. 

Quar, s’il ne font fruit de lignie. 

Si reverdist lor sainte vie 
3008 Par bone conversacion. 

— Bien puis autre exposicion. 

Ce m’est vis, métré en ceste fable, 
Quar trop est ores decevable 
3012 La vie des gens qui sont ores 
A celes gens qui furent lores. 
Quant Sainte Yglise commença. 
Trop sont muez des lors en ça. 
3016 Saint estoient li harpeour, 

Li apostre, li prescheour 
Qui le peuple convertissoient, 

Et saint cil qui par eulz issoient 
3020 De mescheance et de desloi, 
Venans à la saintisme loi. 

Bien fu la primitive Yglise, 

Dieu merci, pueplee et porprise 
3024 De ceulz que j’ai devant nommeï, 
Qui sont et seront reriomez 
Tout jors mes por lor bone vie : 

Or sont plain d’orgueil et d’énvie 
3028 Li harpeour, li sermonant, 

Qui vont là buisine sonant 
Et la harpe ont en refus mise. 

Ore est pueplee Sainte Yglise 
3032 De gent plaine dé cruauté, 

De rage et de desloiauté 
Et de torturiere rapine. 

Cil sont samblable à sauvecine. 
3036 Li autre sont plain d’avarice, 

Glout corne oisiaus et plain de vice. 
Par les arbres comunement 
Sont entendu diversement 
3040 Bon et mal. Li bon home sont 

Li bon arbre, qui bon fruit font ; 

Li mal arbre, qui mal fruit portent. 
Sont li mauves, qui se déportent 
3044 A tout mal fere, et li brehaing 
Sont cil qui vivent sans gaaing 
Et sans bien faire, oiseusement. 

- — Or vueil plus especiaument 

3034. C convoiteuse. 

3044. brehaing = ..stérile" ; ..sans fruit". 

3046. A Et sans faire. 

3048 Venir à lexposicion 

Et fere expresse mencion 
D’aucuns des arbres de la letre. 

Quel sens l’en i puet propre métré. 
3052 Ceulz qui miex font à desclairier, 

Li pins et l’ierre et le lorier. 

Qui ont pardurable verdure, 

Notent ceulz qui metent lor cure 
3056 En garder pardurablement 
Lor virginité netement. 

Mes, si com l’ierre nous ensaigne 
Que, s'elle n’a qui la soustaigne 
3060 El ne se puet par soi tenir 

Ne bien croistre ne hault venir, 

Ausi est de virginité : 

S’el n’est conjointe à charité, 

3064 Qui la soustiegne et qui la port, 

El ne puet monter au déport 
De la celestial hautesce, 

Mes puis que charitez l’adresce, 

3068 Elle se dresce et esvigore 
Et si enlumine et colore 
Tout le cors où elle est assise ; 

Ou par lerre puet estre prise 
3072 Quel que vertus et quel que grâce 
Ou quel que bien que li homs face, 
Qui ne puet estre fine et ferme 
Se charitez ne la conferme. 

3076 Le til, l’orme et li autre tuit 

Qui fueillissent sans fere fruit, 
Senefient ceulz qui proposent 
Chascun jour bien à faire et n'osent 
3080 Acomplir lor entencion 
Ne métré à execucion, 

Ains vont terme et respit querant. 

Et délaient en espérant 
3084 De lor bon propos métré à oeuvre, 

Tant que vient mort, qui les descuevre 
Et despoulle dolentement 
D’oeuvre et de bon proposement, 

3088 Si les maine à perdicion 

En enfer, sans redempcion. 



3085. A Tant que la mort. 

Li genest notent les marmites, 

Les folz papelars ypocrites, 

3092 Qui verdissent par decevance 
Et florissent par aparance 
Decevable, sans fruit avoir. 

Cil font pour la gent décevoir 
3096 Aparement le marmiteuz, 

Le doulz, le simple, le piteus, 

Et s’esforcent de bien ouvrer, 

Sans plus, pour vain los recouvrer 
3100 Et non pas pour autre desserte. 

En terre arse et seche et deserte 
Sont lor cuer assis et planté, 

Si n’atendent nulle plenté 
3104 De bien ne de perfection. 

Qu’il font par fausse fiction, 

Et non pas pour Dieu proprement. 
Les biens qu’il font apertement, 
3108 II moustrent par false aparance 
Qu'il ont honeste contenance 
Et sont par simulacion 
De sainte conversacion, 

3112 Mes quel que bien que li cors face, 
Li cuers est faulz et vuis de grâce, 
Mes que qu’il pensent, toute voie 
Il nous moustrent la droite voie 
3116 Dou monde eschiver et haïr, 

Et les delis mondains foïr, 

Et de venir à la monjoie 
Des cieulz, à pardurable joie. 

3120 S’avuecques eulz ne remaignons. 

Se nous nos biens fais ne faignons, 
Ains soions bien atalenté 
D’aler par bone volenté 
3124 En sainte conversacion. 

Sans fallasse et sans fiction. 

Si porrons trouver la monjoie 
De cele pardurable joie. 

3128 Li chesne et li arbre semblable, 

Qui portent fruit poi profitable 
Et qui n’est bons qu’à pestre pors. 
Sont cil qui norrissent le cors 
3132 Et vivent delitablement. 

Ceulz qui vivent parfetement, 

Qui ne sont corrompu ne vuit, 

Ains portent fuelle et flor et fruit. 
3136 Fueille de bone affection 
Et flour de conversacion. 

D'example et de bone doctrine 
Et bon fruit de charité fine, 

3140 Puet la palme signifier, 

Si entent on par le figier, 

Qui sans florir bien fructefie, 

La sainteé de sainte vie, 

3144 Qui vivent bien et saintement. 

En repost et celeement 
Pour eulz, sans plus édifier. 

Le mirre puet signifier 
3148 Ceulz qui sont en voire atemprance 
Et vivent selonc continançe. 

La viz note especialment 
Ceulz qui pour vivre saintement 
3152 Et fere fruit plus accetable, 

A tout le monde profitable, 

Eslisent humble poverté, 

Si vuelent vivre en asperté, 

3156 En penitance et en mesaise. 

Fors de mondain délit et d’aise. 

En clos de ces religions. 

Si fuient les possessions 
3160 Des biens temporeulz à tenir. 

Cil ne se pueent soustenir, 

Qui riens n’ont et vivre ne pueent 
Se li riche ne les apoënt, 

3164 S’il ne les pessent et soustienent. 

Et des biens temporeuz qu’il tienent 
En cest siecle souffissaument 
Lor doignent charitablement 
3168 La soustenance de lor vie. 

Li riche poissant qui n’ont mie 
Apris à penitance traire, 

Pour ceulz soustenir à bien faire, 
3172 Porront par les biens de sor terre 
Les biens celestiaus aquerre. 



3141. A Entendu sont. 

3150. C Lorier. Je ne note pas toutes les variantes de C, qui est continuellement à côté 
du texte, non pas parce que ce copiste ferait des ,, fautes", mais il est évident qu’il change 
à chaque instant le texte en se rendant très bien compte de ce qu’il fait : il recompose 
très souvent. On ne peut jamais se fier à son texte. 

Cil qui quierent les grans hautesces, 

Les grans honors et les richesces 
3176 Qui sont dapnables et nuisans, 

Si samblent douces et plaisans, 

Dont il usent mauvesement 
Et s i délitent vainement, 

3180 Sont samblable au pin grant et hault, 

Qui bel fruit porte et riens ne vault. 

Cil sont au monde plus avant, 

Qui les glue et vait décevant. 

3184 Tant s’i délitent et aherdent 

Qu’ilz meïsmes ame et cors perdent. 

Par le sapin, dont la pois vient, 

Sont cil entendu, se devient, 

3188 Qui les cuers ont plains d’avarice. 

De decevance et de malice, 

Li fraudulent, li tricheour, 

Li faulz et li cunchieour, 

3192 A cui nulz ne se puet aërdre 

Ne compaignie avoir sans perdre, 

Qui chascun vuelent cunchier. 

Ou li sap puet signifier 
3196 Ceulz qui lor entente et lor cure 
Metent en mauvese luxure, 

Et les foies meïsmement 
Qui sont plaines d’alechement, 

3200 De decevance et de fallace : 

Foie feme aleche et enlace, 

Atrait et chue et contamine 
Plus que pois. Folz est qui décline 
3204 A la meson de foie famé, 

Qu’il en honist son cors et s’ame. 

Li cyprès, et cil ensement 
Qui plorent, notent droitement 
3208 Ceulz qui plorent par repentance 
Et qui ont dolour et pesance 
Des outrages et des mesfais 
Et des maulz qu’il avoient fais, 

3212 Si se repentent des pechiez 
Dont il estoient entechiez, 

Et par voire confession, 

O plours et o contriction 

3180. A a pam (pain?); C au pin. 

3202. C tue(l). Ce passage a été cité par Godefroy, sub voce c/iuer. Godefroy cite 
toujours d’après le manuscrit de l'Arsenal. 




88 



OVIDE MORALISÉ 



3216 Vienent à droit amendement. 

Telz gens sont or melleement 
Couplez en la foi de l'Iglise. 

Ore est drois que je vous devise 
3220 Que li cers privez signifie. 

Li filz à la Vierge Marie, 

C’est li filz Dieu meïsmement. 

Qui vint pour nostre sauvement, 
3224 Que l’escripture comparage 
A cerf et à boischet ramage. 

C’est li cers qui contre nature 
Devint privée créature 
3228 Et nostre creatours estoit. 

C'est li cers douz qui se prestoit 
Et bailloit à touz à tenir. 

C’est cil qui vault dou ciel venir 
3232 Au monde abandoneement. 

Et pour le commun sauvement 
D’umaine nature s'offri 
A sacrefier, et souffri 
3236 Paine et dolour à toutes gens. 

C’est li cers paisibles et gens 
Qui par le refuge et par l'ombre 
De ses cors tout le monde aombre. 
3240 C'est cil qui nullui ne cremoit 
Et tous com drois peres amoit. 
C’est cil qui vient aidier le cours 
Tous ceulz qui li quierent secours. 
3244 C’est cil qui nous réconforta 
Et qui en son saint cors porta 
Nostre pecherresse nature 
Et traist fors de male aventure. 
3248 C'est cil qui nos pechiez efface. 

C'est li cers qui fu plains de grâce 
Et de simple amiableté, 

Qui pour lardant midi d’esté, 

3252 Dont toute terre ert embullie. 

Se jut en l’ombreuse fullie 
Dou cors de la Vierge pucele, 

Qui tant fu delitable et bele, 

3256 Vierge et plenteüreuse ensamble. 
L’ardour dou soleil, ce me samble, 



3239. A monde a combre. 
3251. A mididaté. 



DIXIÈME LIVRE 



89 



Qui montoit en l’Escreveïce, 

C’est la dyableuse malice, 

3260 Qui les cuers des gens ot porpris. 
Qui tant furent d’errour sorpris 
Et nice que, quant pis fesoient 
Et plus lor mesfet lor plesoient, 

3264 Si cuidoient par lor folie 
Venir à glorieuse vie, 

Dont il assez plus s'esloignoient, 
Quant plus à foloier poignoient. 

3268 Pour elz métré fors d’ignorance 
Et traire à voire cognoissance, 

Pour touz reëmbre et descombrer 
Se vault cilz douz cers aombrer 
3272 Souz l’ombre d’umaine nature 
Et morir pour sa créature, 

Qu’il ama trop parfetement. 

Par Cyparisus droitement 
3276 Puet l’en les pecheours entendre, 

Pour cui Diex en crois deigna pendre 
Et recevoir mortel dolour 
Pour eulz retraire de folour 
3280 Et ramener à sauvement. 

Dont li pluisor dévotement 
Vindrent à voire repentance 
Et vesquirent en penitance, 

3284 Si nous donerent examplaire 

Que penitance nous doit plaire. 

Ne lor chaloit de cointerie, 

De délit ne de mignotie, 

3288 Ains fesoient soz lor drapiaus 
Amaigrir et pâlir lor piaus 
Par penitance et par aspresce, 

Par jeûne et par grant destresce, 
3292 Et chiez avoient hericiez 

Et les cuers vers Dieu redreciez. 

Fort estaient par pascience 
Et droit par droite conscience. 

3296 Cyprès furent de Sainte Yglise. 

Teulz gens com je ci vous devise 
Ama Diex entérinement. 

Et cil l’amerent ensement, 



3288. A sor. 

3289. A En maigrir. 

3300 Et Diex par la douce douctrine 
De sa sapience devine 
Les traist de foie opinion, 

Et par sa prédication 
3304 Les mist en estât de bien faire. 

— Ore est drois que je vous desclaire 
Quel chançon chanta li harperres, 

Li delitables preechierres, 

3308 Li fils au roi de paradis. 

En tous ses sermons, ce m’est vis, 
Queroit la gloire et l’onor 
De Dieu, le pere et le seignor, 

3312 Qui régné pardurablement, 

Si doivent cil fere ensement 
Qui s’entremetent de soner 
La harpe, c’est de sermoner. 

3316 Nostre mestre, nostre prevoire 

Ne doivent pas querre Ior gloire, 

Mes la Dieu singulièrement. 

Si doivent au commencement 
3320 Apeler la divine grâce, 

Quar sans lui n'est il riens qui place 
Ne qui puisse en bien profiter. 

, .Jadis soloie reciter, 

3324 Dist Orpheüs, li bons harperres. 

Les contreverses et les guerres 
Des diex et des jaians. Or vueil 
Torner ma lire en autre fueil, 

3328 Si chanterai lor acointance, 

Lor amour et lor bienvueillance.’’ 
Voirs est c ou Premier Testament 
Chanta Diex et monstra comment 
3332 Diex, rois, peres et souverains, 

Ot guerre aus homes premerains, 

Et com il perdirent sa grâce 
Par la fraude et par la fallace 
3336 Dou dyable, qui les déçut. 

Quant Eve son conseil reçut, 

Qui menga la dapnable pome 
Et puis en fist mengier à l’ome, 

3340 Pour quoi Diex les deserita 
Et de paradis les gita 
Et mist en terre, où à dolour 
Vesquirent puis par lor folour 
3344 Et par lor inobedience. 

Emprez y a com grief vengance 
Prist Diex d’ome et de tout le monde, 
Qu’il destruist à deluge d’onde, 

3348 Puis fondi Gomorre et Sodome, 

Cornent Diex fist puis à maint home 
Maintes males adversitez 
Por lor foies diversitez, 

3352 Et cornent Diex les guerroioit, 

Qui par samblant trop les haoit, 

Mes ore est la guerre apaisiee, 

Si ont fet entr’euz pais besiee. 

3356 Entr’elz ont amour et acorde, 

Si com nous raconte et recorde 
Li filz Dieu, qui la discorde a 
Apaisié et les acorda. 

3360 Ceste amour nous aprent et baille 
En sa nouvele loi, sans faille. 

— Or vous dirai dou jouvenciel 
Qui fu fais bouteillier dou ciel, 

3364 Pour qui prendre et ravir et querre 
Jupiter vint dou ciel en terre 
Et prist forme d'aigle et vola 
Et le jovenciel acola. 

3368 Jupiter fu uns rois de Crete, 

Qui selonc la paiene geste 
Fu pour dieu des diex aorez, 

Servis et criens et honorez. 

3372 Jupiter, rois cretensiens. 

Vint guerroier les Frigiens, 

Lor que Tros en Troye regnoit. 

Jupiter o l’ost qu’il menoit, 

3376 Com preuz et combatans, sans faille, 
Vainqui ceulz de Troie en bataille. 

Un joenne enfant par aventure 
I prist, très bele créature. 

3380 Jupiter jone et biau le vit. 

A Tros son pere le ravit. 

En sa contrée l’emporta 
Et mainte fois se déporta 
3384 Avuec lui par non de luxure. 

Contre droit et contre nature, 

3345. y a = ,,il y a (dans l’Ancien Testament)”. 

3348, A fendi . — , Fondre — ..détruire”. 

3353. Mss. Par. 

3374. A Tros en joie ; C Troye en joye. 

Si le fist malgré sa moullier 
De sa cort mestre et bouteillier. 

3388 — Autre sens i puet l’en gloser 

Et par natures exposer. 

Si com distrent li premerain, 

Jupiter c'est l’air souverain, 

3392 Qui trop est chaulz et plains d’ardure. 
Mes moult prent bone atemperure 
Par l'umoistour dou jovenciel, 

C'est d’Aquaire. un signe dou ciel, 

3396 Qui est frois et plains d’umoistour. 

Pour ce li ancien douctour 
Faindrent que il fust, ce m’est vis. 

Amis et bouteilliers Iovis. 

3400 L'aigle est chault, vole hautement. 

Jupiter est un element. 

Sor touz est assis le plus hault 
Et sor tous autres le plus chault, 

3404 Si se mua, selonc la fable, 

En aigle chaut et hault volable. 

— Par allégorie puis métré 
Autre sentence en ceste letre. 

3408 Jupiter, diex, peres aidierres. 

Tous poissans souverains crierres, 

Qui créa toute créature, 

Pour amour d’umaine nature 
3412 Vault des cieulz descendre et venir 
Au monde et deigna devenir 
Ce qu'il n’avoit onques esté. 

C’est : homs, et la chetiveté 
3416 D’umaine nature acola, 

Et com aigle aus cielz s'en vola, 

Portans la char qu’il avoit prise. 

Si l’a sor son hault trosne assise : 

3420 C’est li bouteilliers, ce me samble, 

Vrais diex et vrais homs tout ensamble. 
Qui d'esperituelz delis 
Aboivre et repaist ses eslis. 

3424 C’est cilz de qui tous biens habonde, 

Qui sa grâce espant par le monde. 

Or vous dirai dou jovenciel 
Que Phebus eüst mis ou ciel, 



3395. Àquaire = ,,Aquarius” = le ..Verseau” {< Verse-eau). 
3405. Mss. chaude. 

3428 Mes fortune ne l’i lessa, 

Qui trop pressement l’opressa. 

Il le fist flor porprine et bele, 

Qui chasqu’an naist et renouvelé, 
3432 Dont les gens en son nessement 
Font feste acoustumeement. 

Dès que printemps comence et nest 
Et li solaus monte en l’Arest, 

3436 Jacintus, c’est flor de glagiau, 

Qui renouvelé au temps noviau. 
Quant Avris entre et Mars define. 
Jacintus a color porprine 
3440 Et de façon samble Iis estre. 

Li solaus fet cele flor nestre 
Et maintes autres ensement. 

Espons la fable autrement. 

3444 Par Jacintus, sans riens mesprendre, 
Puet l'en les apostres entendre 
Et les martirs, que Diex ama 
Tant, qu’amis et filz les clama 
3448 Et citoiens de paradis, 

Qui tant amerent Dieu jadis 
Et tant furent plain de sa grâce. 
Que pour amor ne pour manace, 
3452 Pour promesse ne pour loier. 

Pour blandir ne pour asproier 
Prince ne roi ne deportoient, 

Et la parole Dieu portoient 
3456 Par tout le monde apertement, 

Si souffroient joieusement. 

Pour amour Dieu, toute blastenge, 
Tout despit et toute laidenge. 

3460 Ce sont les sages venaours 
Qui tendoient aus pecheours 
Les rois de la sainte creance. 

Pour eulz traire de mescreance 
3464 Et fors de desvoiableté, 

Et pour eulz prendre à sauveté 
Et rendre à Dieu proie acceptable. 
Fors de la garenne au dyable, 

3468 Et Diex ert en lor compaignie, 

Qui les guioit toute lor vie 



3454. déporter = „ménager”. 

Et moustroit qu’il dévoient fere 
Por soi paine et martire traire, 

3472 Si com il volt por eulz souffrir 
Et son saint cors à mort offrir, 

Et cil, qui de s’amour ardoient 
Et ses enseignemens gardoient 
3476 Com bien fondez sor ferme pierre. 
Pour la gloire des cieulz acquerre, 

Où toute ert lor entencion, 

O joieuse devocion, 

3480 A paine et à dolour s’offroient 

Pour s’amour, et mort en souffraient, 
Et pour les âmes à Dieu rendre 
Firent lor sanc en terre espandre, 
3484 Mes Diex ne mist pas en oubli 
Les sains qui morurent por li : 

Se li cors morurent en terre 
Pour pardurable vie acquerre, 

3488 Les âmes ne porent morir, 

Ains les fet Diex aus cielz florir 
Et vivre en pais joiousement. 

Lor plor et lor gémissement, 

3492 Lor sanc, lor vie et lor victoire 
Sont en pardurable mémoire, 

Et li saint o nostre seignor 
Vivent en gloire et en honor. 

3496 Damediex a fet ses amis 

Flor dou monde, et nom lor a mis 
Qui tesmoigne et fet mencion 
De lor saintisme passion 
3500 Et dou martire qu’il souffrirent, 

Quant por s’âmour à mort s’offrirent. 
A lor honnor et à lor gloire 
Et por lor noms métré en mémoire 
3504 Fet l’en feste et sollempnité 
Chasqu’an en lor nativité. 

C’est à dire quant il florirent 
Aulz cieulz, et le monde guerpirent, 
3508 Pour vivre ou souverain régné; 

Aus leus ou li saint furent né 
Et cogneü principaulment 
Fet l’en acoustumeement 



347t. soi = Cet emploi de „soi” est fréquent dans notre texte. 

3495 — 3519 manquent dans C. 

3512 Chasqu’an expresse mencion 
D’eulz et feste et pourcession 
Et célébré l'en leur servise, 

Et c’est coustume en sainte Yglise, 
3516 Qui comande et veult que l’en face 
Dès que Diex espandi sa grâce. 

Qui les vertueuz enlumine 
De s’amour et de sa doctrine. 

3520 — Li Ceraste et les Properides 

Notent les félons homicides 
Qui les sains, qui pelerinoient 
Par le monde et endoctrinoient 
3524 Le pueple en la nouvele foi, 

Par félonie et par bouffoi 
Com oeilles sacrefioient. 

En despit de Dieu, qu’il cremoient 
3528 Et preschoient en audience. 

Li glouton plain de mescreence 
Furent fet cornu, c’est à dire 
Plain d’orgueil et de rage et d ire, 
3532 Et corne pute abandonee 
Orent lor entente adonee, 

Lor cuer et lor affection, 

A toute dissolucion, 

3536 Et Diex malement les puni, 

Qui por lor mesfes les honi 
Et mist à honte pardurable. 

Ensi s’acorde a voir la fable. 

3540 — Ou, qui veult autrement gloser. 

Autre sentence i puet poser. 

Li Ceraste, qui s'orgueillirent, 

Sont li angle qui Dieu despirent 
3544 Et pers se vaudrent faire à li. 

Dont Diex lor biauté lor toli 
Si les mist à perdicion 
Pour lor foie presumpcion. 

3548 Or sont plain de male aventure. 
Cornu sont et plain de ledure. 

Et ceulz, ce samble, contrefont 
Les putains, qui cornes se font 
3552 Et vont corne bestes cornues, 
.Testes levees, par ces rues 

Pour les musars abriçonner, 

Qui ont que prendre et que donner, 
3556 Et pour les cornes qu'eles ont 
Lor est vis que plus beles sont 
Et que plus plesent, mes non font. 
Ensi les foies se desfont 
3560 — Or vous dirai sans demorance 

L'alegorie et la sentance 
Que note l'ymage d’ivoire 
Qui fu muee en feme voire, 

3564 Que ses forgierres prist à famé. 

Et tant lama qu’il la fist dame 
De son régné et de son avoir. 
Aucuns grans sires pot avoir 
3568 En son hostel une meschine 
Qui ot esté povre et frarine. 

Nue et desprise, et poi savoit, 

Mes gente iere et biau cors avoit. 
3572 Li riches homs, qui la vit bele, 

Vesti et norri la pucele. 

Qui sote estoit corne une ymage, 

Et tant l’enseigna qu’el fu sage. 
3576 Quant sage et discrète la vit, 

Si l'ama tant qu'il la plevit 
Et prist à famé et à espouse, 

Puis ot un bel fil de la touse, 

3580 Preuz et sage et de grant renon, 
Qui Cynaras pot avoir nom, 

La cui fille tant le déçut 
Qu’o lui jut et de lui conçut 
3584 Un damoisel, un enfançon. 

Qui fu de très bele façon. 

— Autre sentence i puet avoir. 

Li forgierres, plains de savoir, 

3588 De cui toute science habonde, 

Li forgierres de tout le monde, 

A sa forme et à sa figure 
Forga nostre humaine nature 
3592 Par sa sapience divine, 

Si li dona forme eborine. 

La matire fu limonee, 

Cui Diex forme humaine a donee. 
3596 Vilz fu la matire et despite, 



3556 — 59 manquent dans C. 

Où Diex mist forme très eslite, 

Et par sa bone volenté 
L’empli de sens et de bonté, 

3600 De biauté et de bones mours. 

Si l’ama puis tant par amours 
Qu’il en fist s’amie et s’espouse, 
Si besoit par amours la touse 
3604 Dou besier de sa sainte bouche. 
Et la couchoit lez soi sor couche, 
Paree et couverte de flours 
Beles et de bones olours. 

3608 Une hore, quant il li seoit, 

Nue à descouvert la veoit. 

Et bele descouverte estoit ; 

Quant bon li ert, si la vestoit 
3612 Et paroit de chiers vestemens 
Et de riches aornemens. 

Et moult estoit bele vestue 
Tant ou plus qu’ele n’estoit nue. 
3616 Bele iert nue et sans couverture. 
Ce m'est vis, humaine nature 
Ançois le premerain pechié, 

Dont elle ot puis le vis tachié. 
3620 Plus fu bele humanité. 

Quant Diex l’ot de sa deïté 
Et de sa nature affublée 
Et de sa tache desnublee. 

3624 Precieuse est tel vesteüre, 

Et plesans est la pareüre 
Dont Diex a s’espouse aornee, 
Bien vestue et bien atornee, 

3628 Et li joiel sont de grant pris. 

Diex, qui de s’amour est sorpris, 
Li donne, pour lui conforter. 

Pour lui déduire et déporter, 

3632 Lis de pure virginité 

Et de parfete intégrité, 

Violete d’umble atrempence 
Et de paisible continence, 

3636 Rose de fine affection 
Et de ferme perfection, 

Colons de simple humilité, 
TurtreS de fine charité, 

3640 D’onneste conversacion 
Et de voire dilection, 

Si li done pelotes pointes 
Et martelés roons et cointes, 

3644 Qui notent, si com je l’expos, 
Perseverence en bon propos, 

Fermalz de droite entencion 
Et las de sainte affection, 

3648 Gemme en ses mains de bone ovraigne, 
A quoi Diex la dresce et ensaigne. 
Esmauz aus oroilles dorez, 

Verges d’argens et colorez 
3652 Li done, c’est sainte doctrine 
Et prédication devine, 

Qui de sapience doree 
Et d’eloquence est argentee. 

3656 Une hore l’acole et embrace, 

Quant il la remplist de sa grâce, 

Autre hore la taste et manoie. 

Quant par discipline l’asproie. 

3660 Bele est l’espouse au creatour. 

Bon sont et riche si atour. 

L’ame sainte et pure et eslite, 

C’est l’espouse où Diex se délité 
3664 Et déduit amoreusement, 

Et l’espouse de son ament 
Conçoit, par grant devocion, 

Voire mortificacion 
3668 De char, par sainte penitance, 

Et de lui, sans nulle doutance, 

Naist amere contriction, 

Decoree componcion. 

3672 Quant la contriction s’assamble 
O la penitance, il me samble 
Que fruit delitables en ist, 

Qui la sainte ame replevist 
3676 De douçour et de sovautume, 

Qui l’ame en bone amour alume. 

— Or vueil plus especialment 
De la mirre espondre autrement, 

3680 Qui son chier pere si déçut 

Que de lui fu grosse et conçut 
Un biau fil, que Venus ama. 

La gent Adonis le clama. 

3684 Quant li solaus espant au monde 



3650. A A mauz. 

Ses rais, et sa chalours habonde 
Souffissaument, et par mesure 
Done à l’umoisteur temperure, 

3688 Adont croissent et fructefient 

Arbres, et tous biens multeplient. 

Pour ce fu li solaus clamez 
Peres des arbres, et amez 
3692 Fu de la mirre outre mesure, 

Quar la mirre est de tel nature 
Que plus aime et requiert l’amour 
Du soleil chaut que de humour. 

3696 La mirre engroisse et empreignist 
Du soleil, c’une gomme en ist 
Qui douce oudour et souef rent, 

Et mirre a nom, souef fièrent. 

3700 En aoust est cele assamblee, 

Quant plus s'en est l’umour alee. 

Venus, la mere au dieu d’amours, 

Le fil Mirre ama par amours, 

3704 Adonin, qu'ele ot enfanté. 

L’en fet de mirre un piment té 
Qui trop est de chaude nature 
Et done appétit de luxure. 

3708 Adonis croi que signifie 

Douce souatume ou delice. 

Cil fu biaus, si se delitoit 
En sa biauté. Venus estoit 
3712 S’amie, quar luxure habite 

En biau cors qui trop se délité. 

Cil fu chacierres, quar tant chace 
Luxurieus et tant pourchace 
3716 Sa mort et sa dampnacion, 

Qu’il se met à perdicion 
Dou cors, de lame et de l’avoir. 

Trop est cil de petit savoir 
3720 Qui longes maintient tel usage, 

Dont il reçoit si grief damage. 

Venus Adonin chastioit. 

Son chier ami, si li prioit 
3724 Que ja beste trop orgueilleuse, 

Trop felonnesse et trop crueuse. 

Corne ours ou îyon ou liepart 
Ou tingre ou porc, sengler ou part 
3728 Ne chaçast, pour ce que luxure 
Veult estre oiseuz et si n’a cure 

De traveillier ne de pener, 

Ains veult oidive demener, 

3732 Quar d’oiseuse entra en luxure. 

Li pors l’ocist ; ce fu l’ordure 
De luxure et de lecherie. 

Qu’il demena toute sa vie. 

3736 Sa grant biautez à noient vint. 

Adonis florete devint 
Sanguine, ce est home vilz, 

Qui contamine, ce m’est vis, 

3740 Cel qui l’acompaignent et suivent 
Et qui à son example vivent, 

Quar qui dou mauves s’acompaigne 
Ne puet estre qu’il i gaaigne. 

3744 Pour petit de vent chiet et tramble 

Telz flours, quar biauté, ce me samble, 
Pour mesaise ou pour maladie 
Ou pour viellece est tost fletrie. 

3748 — Autre sentence i puet avoir 

Mieudre et plus digne de savoir. 

La mirre amere signifie 
Nostre mere, sainte Marie, 

3752 La sainte, la vierge pucele, 

Qui de Dieu fu fille et ancele. 

Qui tant fu bele et delitable 
Et gracieuse et amiable, 

3756 Que de mains homes fu requise. 

Mes tant fu ardaument esprise 
De 1' amour Dieu, cui fille elle iere, 

One ne vault en nulle maniéré 
3760 Métré son penser ne sa cure 
En amer nulle créature. 

La soie amour fu ferme et fine, 

Si parfete et si entérine 
3764 Conques si fine amour ne fu. 

Pour l’amour Dieu mist en refu 
Toutes terriennes amours. 

El fu plaine de bones mours, 

3768 De grâce et de boneürté, 

D'ignocence et de grant purté. 

Si fu d’oneste continence 
Et plaine de grant pacience, 

3772 D’astinence et de charité ; 

En sor que tout d’umelité. 

Ja soit ce qu'ele sole eüst 
De vertus plus que ne peüst 
3776 Avoir nulle autre créature. 

Com vierge très sainte et très pure, 
La grant humilité de li 
Passa tout et plus abeli 
3780 Et plot à Damedieu son pere. 

Ce fu la norrice et la mere 
Qui de prez la tint et garda. 

C’est cele que Diex resgarda 
3784 Sor toutes les vertus sa fille. 

Ce fu la pourveable vueille 
Qui destrempa la poison fort 
De salu plaine et de confort, 

3788 De quoi Diex se vault enmurer, 
Pour touz reëmbre et délivrer. 

Par cele se joint charnelment 
Diex à sa fille voirement, 

3792 Celeement et en emblee, 

Et de cele sainte assamblee 
Nasqui li douz, li delitables, 

Li savoureuz, li amiables 
3796 En qui toute biautez habonde, 
Adonin, li sires dou monde, 

Li sauvierres et li garans 
Qui tout délivra ses parans 
3800 Et de reprouche et de pechiez. 

C'est cil que li pors enragiez, 

Issans d’espesses repostailles, 

C’est de tenebreuses entrailles 
3804 Des folz juïs, fist métré à mort. 
Mes la grâce Dieu fist le mort 
Que li juif firent morir 
Resordre et grener et florir : 

3808 C’est la flors savoureuse et saine, 
De souatume et d’oudor plaine. 

— Autre sentence i puet avoir. 

Qui assez est samblable à voir. 

3812 Mirra la foie signifie 

Lame pecherresse et honie 
De crestien, soit clerc ou lai, 

Qui contre droit et contre lai, 

3816 Si com dyables la pourmaine. 

Qui de lui décevoir se paine 
Et de métré à perdicion, 

Par mauvese presumpcion, 

3820 Sans confesse et sans repentance, 
O tenebreuse conscience. 

Vient a l’autier, c’est à la couche 
Où li cors Dieu repose et couche, 
3824 Pour soi joindre à lui charnelment, 
Si le reçoit non dignement 
A Pasque, feste au Creatour, 
Quant s’apreste et fet son atour 
3828 La sainte ame, la sainte gent 
De soi confesser bel et gent 
Et de venir à repentance. 

De fere biens et penitance, 

3832 Pour miex recevoir dignement 
Le cors Dieu saluablement, 
S’eschive les charneulz delis, 

Nis meïsmes ses propres lis, 

3836 Et fuit charnel atouchement 
Et tout mortel cunchiement, 

Mes l’ame vilz et pecherresse 
Honiement de Dieu s’apresse, 

3840 Si le reçoit dapnablement, 

O grant doute et tramblablement, 
Quar la première fois au mains 
Se crient et doute cuers humains 
3844 De recevoir son Creatour 

Sans confesse et sans digne atour, 
Mes s'aucune fois li avient 
Que pecheressement i vient, 

3848 Sans confesse et sans repentance, 
Ja puis n’i fera consciance, 

Ains let tout corre en non chaloir, 
Cui qu’il en conviegne doloir, 

3852 Se Diex par sa sainte pitié 
Ne la resgarde en amistié, 

Qui de la lumière divine 
Son tenebreus cuer enlumine 
3856 Si li moustre sa foloiance 

Et le glaive de sa vengance, 

Dont il la manace à honir 
Et à dampnablement punir, 

3860 S’el ne vient à repentement. 

Lors fuit la lasse à sauvement 
Par amere contriction 
Et par voire confession, 

3864 Si vient à droite repentance 
Et relenquist sa foloiance 
Et fuit la sentence de mort 
Par penitence, où el s’amort, 

3868 Si espurge sa mesproison 

Par plours et par humble oroison. 
Et se descombre dou pechié 
Dont elle ot son las cors chargié, 
3872 Et met jus la pesant ventree 
Dont la lasse estait empestree, 

Et par plors se lave et racorde 
Vers Dieu, plain de miséricorde, 
3876 Et fet fruit plain de soautume, 

Qui en divine amour l’alume. 

— De ceste fable or l’exposons 
En autre sentence, et posons, 

3880 Ausi corn li autours parole. 

Que feme eüst esté si foie, 

Plaine de tel forsenerie 
Qu’el onc amast par puterie 
3884 Son pere et o lui se jeüst 
Et de son pere conceüst, 

Si com dist de Mirre la fable. 

Onc ne fu famé si coulpable 
3888 Ne tant n’eüst griement pechié, 
S’ele se vausist de pechié 
Retraire en bone entencion 
Et venir à confession 
3892 Et fere loial penitance, 

Que Diex, qui veult la repentance 
Dou péchant et l’amendement 
Plus que ne fet le dampnement, 
3896 Ne la preïst à bone fin. 

Bien aparut à la parfin 
Par cele sainte Magdalaine, 

Qui pecherresse ert trop vilaine, 
3900 A cui Diex fist remission, 

Pour ce qu'ele ot contriction 

Et repentance des pechiez 
Dont touz ses cors ert entechiez 
3904 Si vint à voire penitance. 

Mirra fist male decevance, 

Quant ele son pere déçut 
Et fist tant que de lui conçut. 

3908 A grant malice s’assenti, 

Mes en la fin s’en repenti. 

Et Damedieu merci cria, 

Et sa char tant mortifia 
3912 Par plours et par aflictions 
Et par griez tribulacions. 

Que Diex prist en gré sa dolour. 
Si li pardona sa folour, 

3916 Et fu de touz maulz desnuee. 

Lors fu elle en mirre muee. 

C’est un arbre de grant chierté. 

Il n'a souz ciel home morté, 

3920 S’il iert mors, et l’en l’en oinsist. 
Que ja puis sa char porrefist. 

Dont l’en fet de mirre une ointure 
Aus mors oindre en lor sepoulture, 
3924 Que la char morte ne porrisse 

Ou que mauvese oudour n’en isse. 
Celui qui pechié tient à mort. 

Mors est qui s’ame done à mort. 
3928 Mirra fu morte par pechié, 

Quar elle avoit le cuer sechié 

Et de folie enredi 

Et de mortel froit enfredi, 

3932 Mes elle s'oint de tele ointure 
Qui mort garde de porreture, 

C’est d’amere compocion 
O douce satifacion, 

3936 Qu’el ot tant corne elle vesqui. 
Adonins de Mirra nasqui : 

C’est soatume de bone oeuvre. 
N’est pechierres, s’il ensi oeuvre, 
3940 Que Diex bone merci n’en ait, 

Com bien qu'il ait vers lui mesfait. 
Folz est qui de Dieu se despere, 
Qu’en nostre piteable Pere 
3944 A tant pacience et pitié. 

Tant de douçour, tant d’amistié. 

Qu’il aime miex la repentance 
Dou pecheour et l’acordance 
3948 Qu’il ne fet la mort et la paine, 

Et graindre joie assez demaine 
Dou pecheour qui se repent 
Et amende et au bien se prent 
3952 Que de nonante et neuf parfais 
Qui n’ont onques esté forfais. 

— Or dirai l’exposicion 
De ceulz qui devindrent lyon. 

3956 Par Athalenta, la mouvable, 

Qui tant fu bele et delitable 
Que pluisors homes i coroient, 

Qui par s’acointance moroient, 

3960 Puis noter les delis dou monde, 

Où toute vanitez habonde. 

Et fuitive muabletez. 

C’est une delitabletez 
3964 Qui ne set estre en ferme point. 
Tout jours fuit, si ne cesse point 
De ceulz destruire et décevoir 
Qui plus se painent de l'avoir. 

3968 Maint i corent, maint la convoitent, 
Qui riens ne font et riens n’esploitent 
Fors eulz confondre et tans gaster. 
Nulz ne se porroit tant haster 
3972 De courre, pour la retenir. 

Que il peüst à ce venir, 

Par paine que métré i seüst. 

Que parfete joie en eüst. 

3976 Ce n’est fors pour folz amuser. 

Qui plus i velt son temps user, 

Il li convient, au chief dou tour, 
Ame et cors perdre sans retour. 

3980 Ypomenes, de Thebes nez. 

Qui ceulz tenoit à forsenez 
Qui aus mondains delis coroient 
Folement, tant qu’il i moroient, 

3984 Puis fu plus ardamment espris 
Que ceulz qu’il en avoit repris, 

Puet noter ces clers et ces prestres, 
Ces sermoneors et ces mestres 
3988 Qui sont assis pour Dieu servir, 

Pour la soie amour deservir. 

Ce sont cil qui le siecle aprenent 
Et par lor precheï reprenent 
3992 Ceulz qu'il voient qui lor temps perdent 
Aus vains delis où il s’aherdent, 

Et ce sont ore li plus chiche 
Et li plus ardant d'estre riche, 

3996 Si ne lor chault quel chiez il preignent, 
Mes que riche manant deviegnent. 

Li un montent en audience 
Par lor sens et par lor science. 

4000 Li autre ont lor grant parenté, 
Desirreus et entalenté 
D’eulz enrichir et métré avant. 

Li autres monte assez souvant 
4004 Par sa proesce et par sa paine: 

Tant se travaille et tant se paine 
Et tant espargne et jor et nuit 
Qu’il enrichist, cui qu’il anuit. 

4008 Quant cil clerc sont ensi monté 
Et tout ont à lor volenté 
L’aise dou monde et le délit 
Qu’il ont à lor partie eslit, 

4012 Si montent en outrecuidance 
Et Dieu metent en oubliance. 

Qui touz ces biens lor a donez, 

Si ont les cuers abandonez 
4016 A rage et à desloiauté, 

A malice et à cruauté. 

Si sont plain de presumpcion 
Et d’orgueil, plus que nul lyon. 

4020 Cil portent le char d’avarice. 

Dont l’une roë est de malice, 

L’autre roë d’incontinence. 

L'autre si est de recreence, 

4024 L'autre est impétuosité 

Ou presumptive hastiveté. 

Teulz sont les roës de ce char, 

Plain d’avarice et plain d’eschar, 

4028 Sor quoi siet dame Convoitise, 

Qui cuers aguillone et atise 



3996 quel chief il preignent = ..comment ils s'y prennent” 

3997. manant = , .riche, opulent”. 

4007. Mss. qui qu’il. 

A toute desloiauté faire. 

De teulz lyons n’a Dieu que faire, 

4032 Qui lui desprisent et sa grâce, 

Ains deffent de sivre lor trace. 

— Autrement puis la fable entendre. 
Par Athalenta puet l’en prendre 
4036 Sainte Iglise, la preuz. la bele, 

Vierge curieuse et isnele 
A corre humblement, sans bouffoi. 

Au cours de la divine foi ; 

4040 Cele qui ses amis avoie 

Et adresce à corre la voie 
De la creance Jhesucrist 
Et des amans que Dieu escrit. 

4044 Cil qui par lor recreantise 

Se lairont vaintre à sainte Iglise, 

Et recreront mat et vaincu 
Ains qu'il aient le cours vaincu, 

4048 Seront à grant confusion 
En enfer, à dampnacion 
De mort, dont tout jours mes morront. 
Et cil qui leaument corront, 

4052 Cui Dieu vaudra faire secours 

Tant qu’il puissent vaintre le cours 
Et qu’il en aient la victoire, 

Il seront coronné de gloire 
4056 O sainte Iglise, em paradis. 

Maint coreour furent jadis 

Qui pour la loy Dieu, qu’il amerent, 

Et pour sainte Iglise estriverent 
4060 Loiaument, jusqu’à mort atendre, 

Et mieux vaudrent lor sanc espandre 
Et morir ou cours sainte Yglise 
Que vivre en vil recreantise. 

4064 Li fol, qui morir les veoient 
En la foi, folement creoient 
Que Dieu eüst en oubli mis 
Ses champions, ses bons amis, 

4068 Qui pour s’amour vaudrent morir, 

Ains les fet aus sains cieulz florir. 

Et sont par lor digne victoire 
Coroné d’onor et de gloire. 



4043. , .escrit’’, ou „eslit” ? 
4053. A puisse. 

4072 Par Ypomanes puis entendre 

Ceulz qui jadis suelent reprendre 
Les coreours de sainte Yglise, 
Corne saint Pol et saint Denise, 
4076 Cil qui fu compains saint Cristin, 
Saint Tirbuce et saint Augustin, 
Qui primes furent mescreans 
Si tenoient à mescheans 
4080 Les sains qui la foi Dieu tenoient, 
Et com ignorens reprenoient 
Ceulz qui miex voloient offrir 
Lor cors à martire souffrir 
4084 Que recroire ou cours de la foi, 
Puis lessierent il lor bauffoi 
Et lor foie mescreantise, 

Venans à la foi de l’Iglise, 

4088 Desirreus de vaintre en ce cours, 
Et Damedieu lor fist secours 
Donant lor trois pomes dorees. 

Ce sont trois vertus esmerees, 

4092 Qui plus sont précieuses d'our. 

Et de plus precieuse oudour, 

Qui bien les assavoureroit, 

Que nule pome ne seroit. 

4096 Sans ces trois pomes ne puet estre 
Que nulz vigne à gloire celestre 
Ne qu’il ait victoire en ce cours. 

Se ces trois ne li font secours, 
4100 L'une est fois, l’autre est esperance 
Et la tierce, qui plus avance 
Tout home, est voire charité. 

Ces trois pomes, par vérité, 

4104 Doit avoir qui par sa victoire 
Desirre pardurable gloire, 

Ou se ce non ja n’i vendra. 

Mes mas et vaincus se rendra 
4108 A honte et à confusion, 

A dampnable perdicion. 

Ces trois riches pomes dorees, 
Cestes trois vertus esmerees 
4112 Orent cil saint, cil champion, 

Cil fier, cil courageus lyon 



4092. d’our = d’or. 

4097. vigne = ,, vienne”. 

Qui despisoient les desrois 
Et l’orgueil des dus et des rois, 
4116 Tout af fit et toute manace, 

Si furent ferme en la Dieu grâce, 
Et miex vaudrent por Dieu morir 
C’ou mont regner et seignorir. 
4120 L’onor dou monde à vil tenoient. 
Pour ce fu dit qu’il traïnoient 
Le char de terrienne honour. 

Si requièrent nostre Seignor 
4124 Pour le soustenement dou monde. 
Il li tart Fore que tout fonde, 

Et ja fust fondu, se li saint 
Et lor proieres ne fussaint. 

4128 — De Persephone doi encors 

Gloser, qui les femelins cors 
Mua en mente qui bien flaire. 

Li saint qui par bon exemplaire 
4132 Retraient de fragilité. 

De foiblesce et de vanité, 

De tout pechié, de toute ordure 
Et de pereceuse froidure 
4136 Les femelins qui bien n’avoient 
Apris à fere, et les avoient 
Et esmeuvent à bien ouvrer, 

Pour nom bien flerant recouvrer, 
4140 Dont il sont chaut et desirrable. 
Sont entendu par ceste fable. 

1 Dessus vous ai dit et retrait 
Con li poètes ot atrait 
Par son chant et par sa doctrine 
4 Arbres et bois et sauvecine, 

En la montagne où il seoit, 

Pour le chant qui tant douz estoit. 

Tant estoit douz et agréables, 

8 Melodieuz et delitables, 

Que nis les roches s’esmouvoient 
Pour le douz chant et le sivoient. 

Tant dis com li devins chantoit 
12 A tel chant et tous enchantoit, 

Ez vous les brus de Ciconie, 

Plaines d'engresse félonie. 

Qui lor piz forcenez avoient 
16 Couvers de cuir sauvage, avoient 
Li poètes qui en chantant 
Aloit les tourbes enchantant 
Et atraiant à sa doctrine. 

20 Sus li corent par aatine, 

Si s'écrient à haute vois 
Et dist l’une à l'autre : „Or vois 
Nostre adversier, nostre contraire, 

24 Le traïtour, le de put’aire, 

Qui vait les tourbes amusant, 

Nous et nos oeuvres acusant, 

Si nous despise et tient pour vis. 

28 Se souffrons longes qu’il soit vis. 

Toutes sommes avilonies 
Et confondues et honies. 

Jamais ne serons riens prisies, 

32 Mes à touz vilz et desprisies !” 

Lors ha l'une un dart lancié, 

Mes ne l’a malmis ne blecié. 

Cil a la hante recueillie, 

12. Les brus de Ciconie = „nurus Ciconum” {Met., XI, 3). Les Kiv.ovte sont 
des Thraces. 

15. Mss. piez. Il faut corriger : piz, traduction de ..pectora”. 

16. Avoier = avoër = ..reconnaître”. 

36 Qui par son douz son fu fueillie. 

L'autre li a en leu de dart 
Une roche ruee endart, 

Quar pour la douce mélodie 
40 De son chant chut toute esbahie, 

Ausi com pour humilier, 

La roche, et pour merci crier, 

Devant les piez dou harpeour, 

44 Dou poëte, du chanteour. 

Lors double la grant desverie, 

La rage et la forsenerie 
Des fausses femes plaines d’ire. 

48 Quant pour la douçour de sa lire 
Virent les roches resortir 
Pour la mélodie amortir. 

Pour faire que riens ne l’oïst 
52 Qui paresmouvoir se poïst, 

Font entre eles tel crieresse. 

Tel tempier et tel bruieresce. 

Tant vont lor buisines sonant 
56 Qu’on n’i oïst pas Dieu tonant, 

Si li jetent espessement 
Roches, qui lor premièrement 
Dou sanc dou poëte enrougirent, 

60 Quar puis que son douz chant n'oïrent. 
De riens déporter ne le sorent, 

Ains li firent dou pis qu’el porent. 

Si com celes les embrivoient 
64 Qui les cuers plains d’envie avoient. 
Oisiaux plains, serpens, sauvecine 
Ot le poëte o sa douctrine 
Environ un grant terne atrait ; 

68 Tout li ont ravi, tout soustrait : 

Tuit lessent lor mestre traï, 



47. A plaine. 

50. amortir = ..étouffer”. 

52. Mss. Qui pas. 

54. A tempire ; C tempeste. 

58. lor = ..alors”. 

61. déporter = ..épargner”. 

63. A embrevoient ; C degetoient. On peut lire aussi : ..esbrivoient”. ..Esbriver" — 
„lancer impétueusement”. 

65. ..Innumeras volucres anguesque agmenque ferarum” (Mét., XI, 21). 

67. AB cerne; C terme. Terne ~ , .tertre, colline". 

68. C Tost l’ont ravi, tost l’ont soustrait, A B Tout l’ont ravi, tout l’ont soustrait. 

69. A B Tuit l’esprent lor mestre est tray ; C Ainsi ont lor mestre tray. 

Puis le ront celes envaï 
Sans merci, felonnessement, 

72 Pour le laidir vilainement 

Et de lui laidir ne se faignent, 

Si l’avironent, si l'açaignent. 

Si com li oisiel la noctue, 

76 Qui de jours s’est entr’eulz ferue. 

Si la déplument et depelent, 

Si la bâtent et tirepelent, 

Ensi fu li devins batus. 

80 II est comme cers abatus 

Entre chiens, qui prez est de mort. 

Que l’uns detire et l’autre mort. 

Ensi celes le desciroient, 

84 O fust, o bâtons le feroient, 

O roiches, o galetes dures. 

Et moult li font d'autres laidures. 

Pour ce que dars ne lor faillissent 
88 A fere au pis qu’ele poissent. 

Pour miex pestre lor forsenage, 

Prez d’illuec ot un gaâignage. 

Où bues à la charrue aroient, 

92 Et gaâignors i labouraient, 

Pensans à lor semence espandre, 

Pour fruit multepliable atandre. 

Là corent embreveusement 
96 Les foies enragiëment. 

Et quant li laboreour voient 
Celes qui contre'euz s'esmouvoient, 

Si fuient paoureusement, 

100 Et tout lessent outreëment 
Lor laborage et lor gaaing, 

Sans bleceüre et sans mehaing. 

Si fu par tout esparpeilliez, 

104 Et les desveës ont peilliez 
Les forremens à lor plesir. 

75. La noctue = „noctis avem (cernunt)” ( Mét., XI, 25). 

78. Tirepeler = ..tirailler". C a d’autres verbes dans ces deux vers. 

89. C faire 1. f. 

91. C aloyent. 

95. C coururent appertement. 

96. C Jusques là ot plus d’un arpent. 

100. C tous. Les vers suivants sont différents dans A et C. Nous ne notons pas, ici 
pas plus qu’ ailleurs, toutes ces variantes inutiles ; C ne mérite aucune confiance, comme 
on a souvent pu le constater dans les livres précédents. 

104. Peillier = „piller". 

L'une vait le cultre saisir, 

L’autre le soc, l'autre la roë, 

108 L'autre l’aisseul ou ce qu'el troë. 
L’autre sarpe, mail ou piot. 

Tout ravirent quanqu’il y ot, 

Si ront les cornes esrachies 
112 Aus bues les fausses enragies, 

Puis retornent ireëment 
A la mort et au dampnement 
Dou devin qui les atendoit. 

116 Li bons devins ses bras tendoit 
Et prioit, s’il fust qui l'oïst, 

Mes pour chose que il deïst 
Ne pot les foies esmouvoir. 

120 One merci n’en vaudrent avoir. 

Murtri l’ont, c’est lor grant reprouche. 
Hé, Diex, par cele sainte bouche, 

Qui soloit par son douz chanter 
124 Oisiaus et bestes enchanter, 

Li est l’ame dou cors sevree. 

Mainte lerme ont por lui ploree 
Les nimphes qui le connoissoient. 

128 Arbres et bois pour lui ploroient. 

Les oisiaus et la sauvecine 
Et les roiches de dure orine 
Firent signe et senefiance 
132 Pour lui de duel et de pesance, 

Et les fleuves tant s'en dolurent. 

Et tant plorerent, qu’il en crurent. 

En mains leuz, en diverses pars 
136 Gisoient les membres espars 
Dou poëte de grant renon. 

Uns fleuves, qui Heber ot non. 

Reçut sa teste et sa lire. 

140 Merveilleus fu, se je l’os dire : 

La lire en flotans resonnoit! 

La langue un ploreuz plaint donoit. 

Et li mors donnoit grant murmure 
144 En plaignant soi de cele injure. 



106 — 109. manquent dans C. 

138. Heber — „Hebrus". La forme française ici s’explique par le fait que le texte 
latin donne le vocatif: „Hebre”, (vs. 50), B a „Hebrus”. 

H0. A lire, (au lieu de „dire’\ ce qui s’explique par le vers suivant). Texte latin; 
et (mirum !) medio dum labitur amne ” (vs. 51). 

Les rives dou flun resonnoient, 

Qui plorable respons donoient. 

La lire et li chiez tant floterent 
148 Qu’en parfonde mer se boutèrent. 

En Lesbe issent de la rivière. 

Une serpent crueuse et fiere 
Trouva là le chief dou devin, 

152 Gesant en la raine souvin. 

Si li vint sus, gole baëe, 

La male beste diffamée. 

Mengier le cuide et devorer, 

156 Mes Phebuz vint sans demorer 
Le chief de son chier fil rescorre : 

Si com la serpens li volt corre, 

Phebuz la mue en pierre dure 
160 De tel forme et de tel faiture 

Comme elle estoit ains la muance. 

En enfer est sans demorance 
L’ame dou devin devalee, 

164 Où il vit l’ obscure valee 

Et les régnés qu'ains ot veüz. 

Bien a les leuz reconneüs. 

En la piteuse compaignie 
168 Trouva sa compaigne et s’amie. 

Que desirree ot longuement. 

Si l’embrace amiablement. 

Or la resgarde il asseür, 

172 Sans doute de nul mal eür 
Et sans condicion grevant. 

Or n’est plus œus qu’il aille avant, 

Mes première avant soi la maine, 

176 Sans doute et sans perte et sans paine. 

— Si com je dis en l’autre livre, 

Orpheüs dénoté à delivre 
Jhesu Christ, parole devine, 

180 Le douctour de bone doctrine. 

Qui par sa predicacion 
Avoit de mainte nacion 
La gent atraite et convertie, 

184 Que li fel Juif plain d’envie, 

152. B rive. 

153. A gist sus; C Sur lui vint; B court sus. 

164. AB Vit la tenebreuse v. ; C Ou il vit 

175. A et C : „soi” manque. 

177 manque dans B et C. Je rappelle qui toutes les allégories manquent dans B. 

Mol et femelin à bien faire, 

Fel et engrez et de put’aire, 

Plain de folie et de malté, 

188 Par rage et par desloiauté, 

Dont chascuns avoit le cuer plain. 
Le vindrent arguër de plain 
Pour lui reprendre et décevoir, 

192 Mes cil, plain de devin savoir, 

Par lor argumentacion 
Menoit à redargucion 
Les gloutons qui li opposoient 
196 Et pour traïtor le tenoient, 

Pour falz et pour deceveôur, 

Pour dervé, pour cunchiëour. 

Li glout envieuz qui desvoient, 

200 Quant et mat et confus se voient 
Par sa sapience et raison, 

Se pensoient en traïson 
Comme il le peüssent souduire. 

204 Sergans por le prendre et destruire 
Envoierent celeëment, 

Mes li filz Dieu piteusement 
A bone merci les prenoit 
208 Et lor salut lor aprenoit, 

Si fesoit que li messagier. 

Qui le venoient damagier, 

Pardon et merci li prioient 
212 Et devant lui s’umelioient. 

Lor doubloit lor ire et lor rage. 

Si pensoient en lor corage 
Li glouton comme il l'ocirroient. 

216 Une hore à pierres li coroient 
Pour le laidir vilainement. 

Li filz de Dieu paisiblement 
Souffroit quanque cil li fesoient, 

220 Qui sans son otroi ne poôient 
Avoir vertu de lui mal faire. 

Plus firent li glout de put’aire : 

Les tourbes qu’il avoit atraites 
224 Par les miracles qu’il ot fetes 
Et par son amonestement 



185. C féminin. ..Femelin" = ..efféminé". 

190. „Le” répète le relatif ,,que” du vers 184. 
216. A à pierres li coroient. 

Li soustrairent fraudulement 
Par fausses persuadons, 

228 Par dons, par adulacions, 

Par promesses et par manaces. 

Et tant firent par lor fallaces 
Qu’eles meïsmes s’esmouvoient 
232 A lui fere au pis qu’el poôient, 

Si commençoient à despire 
Les sermons qu’il lor soloit dire, 
Et cil qui n’avoient corage 
236 De lui fere anui ne damage 

Pour paour d’eulz se reponoient, 
Et le mescomte li fesoient. 

Pour ce qu’il ne lor souffist mie 
240 Par eulz faire tel félonie 

Dou fil Dieu métré à dapnement, 
Ceulz qui plus especiament 
Furent eslit au labourage 
244 Dou celestial héritage 

Et à espandre la semance 
De la foi et de la creance 
Qui maine à vie pardurable, 

248 Firent li glout fil au dyable 

Pour paour d'eulz, douteusement, 
Fouir esparpeilliement 
Et lessier lor mestre en la briche 
252 Et tout lor labourage riche 

Et l’un d’eulz atraire à lor corde, 
Si com l’Evangile recorde : 

Judas Scarioth, son disciple, 

256 Si le firent prince et menciple. 

O glaives de fer et de fust, 

Et sans ce que coupables fust. 

Le laidirent vilainement, 

260 Puis l’ocistrent honteusement. 

Les elemens lors s’aperçurent 
De sa mort, et trop s’en dolurent. 
Li clerz solaus en oscurci ; 

264 Li noirs enfers en esclarci ; 

Les dures pierres en fendirent 
Et li monument en ouvrirent 
Et maint mort en resusciterent. 
268 Les filles Syon le plorerent, 



256. Menciple = ..serviteur, esclave”. 

Qui cuidierent qu'il fust perilz. 

Li prophète et li sains espris 
Se complaignoient por sa mort 
272 Et en menoient duel moult fort. 

Li serpens qui par son meschief 
Vault décevoir le devin chief. 

C’est li dragons, la beste gloute, 

276 Li dyables, qui l’ame engloute, 

Quant il en puet nulle atraper, 

Cil voult la devine ame haper, 

Mes la deïtez l’enescha : 

280 D’enfer traist et despeëcha 

Le fil Dieu, s’amie et s’espouse, 

C’est l’ame sainte et gloriouse, 

Pour qui vault estre à mort livrez. 
284 Lors furent quite et délivrez 
Ses amis qui pris y estoient 
Et lonctemps atendu l’avoient. 

— Dessus vous dis en l’autre conte 
288 La vilonie et la grant honte 
Que les femes de Cyconie 
Avoient fet par Ior envie 
Au devin, qu’eles orent mort. 

292 Iriez fu Bachus de la mort 
Au devin, qui ses sacrefices 
Essauçoit, et pour lor malices 
Prist d’eles aspre vengement, 

296 Si les pugni honteusement 

Pour lor coulpe et por lor forfait : 
Celes qui le murtre orent fait, 

Qui s’i furent bien consentues, 

300 Toutes sont arbres devenues, 

Et chascune est en terre encline 
Et fichiee à corte racine. 

— N’est pas Bachus pour tant paiez 
304 Ne ses maltalens apaiez. 

Il et sa mieudre compaignie 
Lessa cele terre esbahie 
Où fu fais li murtre et li vices, 

308 Si lor soustrait ses sacrefices : 



269 — 272. manquent dans C. 
270. A espirs. 

279. C nel laissa. 

283. A Pour qu’il. 

Aus vignobles de Timolon 
Les tranlate, et en Pactolon, 

Qui n’estoit pas encor dorez 
312 Ne de coulor d’or bien dorez, 

Ains ert lor terre sablonneuse, 

Puis fu doree et plentureuse. 

Là le sivirent à grant presses 
316 Li satiriau et les prestresses. 

Sillinus n i fu mie encores. 

En Frige estoit au temps de lores, 
D’aàge et de vin chancelant. 

320 Le trouvèrent par Frige alant 
Agreste, et lié l’en menèrent. 

Au roi Mydas le présentèrent. 

Mydas diligamment enquiert 
324 Dont vient, où vait, qui est, que quiert. 
Et pour quel cause il l'orent pris. 

S’a par lui trouvé et apris 
Qu’il est de ceulz qui festivoient 
328 La Bachi feste et cultivoient 
Le sacrefice au dieu dou vin. 

Mydas meïsmes dou devin 
Orpheüs, qui li ot moustree, 

332 Tenoit tel feste en sa contrée 
Et le dieu dou vin cultivoit, 

Si com cil apris li avoit. 

Quant il sot qu’il ert de la geste 
336 Qui celebroit la Bachi feste, 

Si le reçut honnestement 
Et festoia joieusement, 

X jors et X nuis en honor 
340 Dou dieu, son mestre et son seignor. 
Quant ce vint à l’onzieme jour, 

Mydas n’i fist plus de séjour: 

Vint en Lyde, où Bachus manoit. 

344 Sillenus, qu’aveuc lui menait, 

Li rent, et Bachus l’en mercie 
Si dist que pour la cortoisie 
Et pour l’onor que fet li ot 



309. ,,vineta Timoli” (vs. 86). 

310. ..Pactolonque petit” (vs. 87). C a ,,patolon”. L’auteur de l'Ovide Moralisé semble 
ne pas avoir compris qu’il s'agit d'une rivière. 

317. ..Silenus” (vs. 90). 

321. lié = „vinctum ” (vs. 91). 

328. B La Bachi feste ; A La feste Bacchus ; C La feste Bacus. 

348 Pour lui, dont il le merciot, 
Regueïst lui ce qu’il vaudroit, 

Et li damediex li donroit. 
Convoiteuz fu, si s’esjoï 
352 Mydas, qui la promesse oï. 

Le cuer ot d'avarice plain. 

Au damedieu requist de plain 
C'or fin esmerez devenist 
356 Quanqu’il atouchast et tenist. 

Bachus li donne et moult li poise 
Qu’il n’a demandé plus cortoise 
Demandée, et plus pourfitable. 

360 Dou don damageus et dampnable 
Le mercie et se met à voie 
Mydas, qui desirre qu’il voie 
Par vraie espreuve aparissable 
364 Se sa promesse est véritable. 

Pour son don esprouver cueilli 
En un bas chesne un rain fueilli, 

Et li rains qu’il aloit tenant 
368 Devint dorez tout maintenant. 
Midas s’esjoïst et merveille 
Et ne set s'il dort ou s'il veille. 
Encor se tient à deceü 
372 Et mescroit ce qu’il a veü 

Et bien cuide que ce soit songe 
Et tout fantasie et mençonge 
De ce dont a le cuer joiant. 

376 Encor vait la chose essaiant : 

Une pierre a prise et combree. 

Qui maintenant devint doree. 
Emprez prist Mydas une gleste, 
380 Qui or devint sans point d’arreste. 
Aus blez qui prez d’illuec estoient 
Cueilli espis qui ja poignoient : 

Les espis et la blee ensamble 
384 Dorez devindrent, ce me samble. 
En un arbre une pomme ot prise. 
Qui devint d’or par autel guise. 
Une pome en sa main tenoit 



374. A fantosie. 

376. A ensaiant. 

377. combrer — ,, saisir”. 

379. „Contigit et glaebam”, (vs. 111). 
386. A pour. 

388 Qui doree ausi devenoit. 

Il assaie au postis d’ivoire 
Encors se la merveille est voire. 

Et li postis devint dorez 
392 Et de coulor d’or coulorez. 

Briement, quanque Mydas tenoit 
Par son sol tast or devenoit, 

Neïs l’iaue où ses mains lavoit 
396 Et les vestemens qu’il avoit. 

Li folz folement s'esjoï 
Dou don dont malement joï. 

Et pour l’avoir qui li habonde 
■400 Cuide il bien valoir tout le monde, 

Si se délité et si se paist 
Et norrist en l’or qui li plaist, 

Mes aveuc ceste norreture 
404 Li convint il autre pasture. 

Qu’il n’est homs que fains ne souspreigne 
Et que mengier ne le conviegne. 

Quant fains naturelz le semont, 

408 Quar touz li avoirs de cest mont 
Ne porrait tel fain alegier 
Qui n’avroit viande à mengier. 

Au riche aver mengier convint. 

412 Quant de cele fain li souvint, 

Il commanda la table à métré. 

Bien fu qui s’en vault entremetre 
De faire son commandement. 

416 La table fu mise erroment, 

Ensi com li rois le commande, 

De vins garnie et de viande, 

Si com à roial table avient. 

420 Riens n’i faut de ce qui convient. 

Mydas s’est à la table assis: 

La nape et li dois d’or massis 
Devindrent, quant il i toucha. 

424 Mydas pour métré à sa bouche a 
Un mors de viande saisi, 

Qui dorez devint autresi 
Et si durs qu’il n’en pot user. 

428 Or puet Mydas au dois muser 
Si se puet tenir pour musart ! 

Sa fains double ; plus et plus art. 

Quant voit qu’il ne poôit avoir 



394 A Pour. 

432 A mengier pour tout son avoir, 

Il saisist la coupe doree 
Si vault boivre, et sans demoree 
Dorez fu li vins en sa bouche, 

436 Maintenant que la levre i touche, 
Et les goûtes, qui d’or estaient. 

Par les narilles li goûtaient 
Et par la barbe rougoians. 

440 Lors n’est Mydas liez ne joians, 
Quant voit que pour nulle richesce 
Ne puet alegier la destresce 
De la fain, qui tout jors s’engresse, 
444 Et de la grant soif qui l'apresse. 

Il est povres en habondance, 

Et set qu’il est à mescheance 
A bon droit et par sa malice 
448 Et par sa mauvese avarice. 

Son or et soi prent à haïr 
Li las, et, s’il poïst fouir, 

Où que soit, se meïst en fuie, 

452 Pour lesier l’or, qui li anuie. 

Il se repent de sa folie. 

Vers Bachus le dieu s’umelie, 

Qui à sa requeste li ot 
456 Cest don doné, si li priot 
Li dolent par sa mesprison 
Qu’il nel preïst à achoison, 

Ains li pardoinst, si li laist vivre, 
460 Et par sa pitié le delivre 

Dou biau damage qu’il avoit. 
Quant Bachus le dolereuz voit 
Qui se repent et s'umelie, 

464 En rejehissant sa folie. 

Et merci li crie humblement, 

Si li pardone bonement 

Et le restore ou premier point, 

468 Et pour ce qu’en lui n’eüst point 
De remanant ne d’enleüre 
De la dampnable doreüre 
Qui jamais le peüst grever, 

472 Dist Bachus que, pour soi laver 
Et espurgier dou biau damage, 



457, 58. Intervertis dans A, 

457. A Lui dolent. 

458. ne preïst. 

S’en ault contremont le rivage 
De ce fleuve et son chemin tiegne 
476 Jusqu’au chief droit dou fleuve viegne, 
Et là se plunge et cors et teste. 

Là vint li rois et sans areste, 

Pour soi purgier de chief en chief, 

480 Se plunge en l’iaue et cors et chief. 
L’iaue trait de la doreüre 
A soi la force et la nature. 

Et li rois remest purs et mondes 
484 Par la gravele et par les ondes, 

Qui devindrent dorees lores 
Et puis furent et sont encores. 

S’est de l’or la force espandue. 

488 — Or espondrai sans atendue 

Ces fables ordeneëment. 

Bachus puet noter droitement 
L’ire et la vengeance devine, 

492 Qui les Juïs de pute orine, 

Plains de rage et de cruauté. 

De fraude et de desloiauté, 

Puni trop dolereusement, 

496 Pour ce que felonnessement 

Jhesucrist, le fil Dieu, murtrirent 
Et par envie en crois pendirent. 

Le bon poète, le devin, 

500 Qui exauçoit le Dieu dou vin, 

C’est Dieu, qui por home esjoïr 
Planta la vigne et fist frugir 
Et fist, pour le douz vin espandre, 

504 Le roisin pressoyer et pendre 
Ou pressoir dou precieuz fust. 

Où li Filz volt que sa char fust 
Pour nous pressoyee et pendue, 

508 Mes moult fu chier sa mort vendue 
Aus faulz Juïs plains de fallace 
Et à lor maleoite estrace. 

Diex les puni finablement 
512 Et pugnira dapnablement. 

Cil sont arbre plain de durté, 
D’escors et de maleürté, 

Arbre mal et de dure cine, 



502. A foïr. 

506. A vault. 

511. A le puni. 

516 Affermez à torte racine. 

Torte racine a qui forvoie 
Et cloiche fors de droite voie. 

Li falz Juif plain d’ignorence, 

520 Clochant, par fausse mescreence, 

Fors dou chemin de vérité. 

Quant eulz la voire humanité 
Que li filz Dieu volt prendre à famé 
524 Pour le sauvement de toute ame 
Ne vuelent croire en bone foi, 

Ains affichent par grant bouffoi 
Lor cuers en fausse iniquité, 

528 Et pour lor incrédulité 

A Diex, et li saint, ce me samble, 

Lessiez eulz et lor estre ensamble 
Si tranlata ses sacrefices 
532 En gens mieudres et plus perpices, 

Et a sa creance et s’Iglise 
Aillours establie et assise 
Qu’ele n’estoit premièrement. 

536 Rome, qui anciennement 

Fu vilz et honie et despite, 

A Diex ore à son oez eslite : 

Or est precieuse et doree, 

540 Sor toutes terres honorée. 

Et la lor terre est demoree 
Deserte et gaste et dessolee 
Et lor tabernacle est cheois 
544 Pour le pechié des maleois. 

Si ont perdu lor sacrefices. 

Sillenus note les novices 
Pris et liëz en griez pechiez, 

548 Dont il estoient entechiez 

Qui foible et titubant estoient 
A la creance que tenoient 
Cil cui Diex, li filz, l'ot livrée, 

552 Si sambloient gent enivree. 

Li mestre bien les recevoient 
Pour l’amour de Dieu qu’il avoient 
Et metoient fors d’ignorance 

522. C a „il”. „Eulz” est le sujet du verbe „vuelent” (vs. 525). 

523. A en famé. 

532. Godefroy ne connaît que „perpite”, dans le sens de „très pieux". 

538. A oeulz. 

551. Mss. qui. 

556 Et lor monstroient la creance 
Et les articles de la foi, 

Tant que sans tache et sans bouffoi, 
Purs et sains à Dieu les rendoient, 
560 Au cui servise il s’entendoient. 
Mydas puet noter les rectours, 

Les apostres et les douctours 
Qui la simple gent gouvernoient 
564 Et la commune foi tenoient 
Que li filz Dieu lor ot baillie 
Et commandée et establie. 

Si tenoient ses sacremens 
568 Et ses sains establissemens 
Et commandoient à tenir. 

Cil fesoient or devenir, 

C’est sage et saint et pur et monde, 
572 Les divers pueples par le monde, 

Ceulz seviaus qui d’elz s’aprochoient 
Et que par doctrine atouchoient, 

Et quant plus dou pueple doroierit 
576 Et plus de gent enmeilloroient 
Par lor sens et par lor doctrine. 

De tant plus doubloit la famine 
Et plus avoient grant désir 
580 Des gens traire au devin plesir : 
C'est la viande qu’il querroient. 

Dont saouler ne se pooient, 

Ja soit ce que selonc la letre, 

584 Sans point d’allegorië métré, 

Diex fist tant de grâce et d’onor 
A l’un des apostres qu’en or 
Mua les vers rains d’olivier, 

588 L’iaue et les roiches dou gravier, 
Puis refesoit la doreüre 
Remetre en sa propre nature, 

— Autre sentence i puet avoir, 

592 Qui bien est acordable à voir. 

Mydas nous puet signifier 
Cuer d’aver, que rassasier 
Ne puet avoirs ne manantise, 

596 Ains art de fine convoitise. 

Toutjors amoncelé et entasse,* 



570. or = ,,aurum"! 
595. C manandise. 

Blez et vins et trésor amasse. 

Tout engloutist et tout engoule; 

600 Et quant plus a, mains se saoule ; 
Plus convoite quant plus habonde. 

Li chétif aver de cest monde 
Ne pensent qu’à aquerre avoir, 

604 Si ne font force mes qu’avoir 

Le puissent, de quel part il viegne. 
Ha ! com cil fet male gaàigne 
Qui, pour grant avoir conquérir, 

608 Fet sa dolente ame périr 
Et perdre pardurablement. 

Tel sont ore communément 
Li ministre de sainte Iglise, 

612 Qui tant sont plain de convoitise, 
Qu’il ne pueent le cuer avoir 
A nulle riens fors à l'avoir. 

C’est or l’estude où il entendent, 

616 Ne riens nulle à Dieu ne demandent 
Fors or et argent à plenté. 

Si ne pueent lor volenté 
Rassasier pour biens qu’il aient, 

620 Mes plus demandent et plus braient, 
Quant plus ont richesce et honor, 

Et tout convertissent en or : 

Croces, mitres et pallions, 

624 Prouvendes et prelacions 

Et les entreës des moustiers, 

Les sacrefices des autiers, 

Les bénéfices et les cures, 

628 Confessions et sépultures. 

Les exeques et le baptesme, 

Les espousailles et le cresme 
Et touz les biens de sainte Yglise, 
632 Et quant plus ont, plus les atise 
La fains et li désirs d’avoir. 

Ne ja pour or ne pour avoir 
Ne sera la rage apaisie 
636 De lor avéré ydropisie, 

Qui plus fet lor soif aviver. 

Pour cest grief damage eschiver, 

Qui les cuers art et les cors paine 



604. A Si ne font. 

630. A Et les espousaille. 

640 Et les âmes à torment maine, 

Soient maint renoncer au monde 
Et à l’avoir qui lor habonde, 

Venans à voire repentance, 

644 Si s’espurgent par penitance 
Et vienent par confession 
A salvable absolucion, 

Si départent à povre gent 
648 Et espandent l’or et l’argent, 

Et font mains habondans et riches 
De l’avoir qui nuisoit aus chiches 
— Dou roi Mydas, le riche aver, 

652 Vous contai, qui pour soi laver 
Et lessier la riche misiere 
S’ala plongier en la riviere. 

Des lors prist le siecle à fouir 
656 Et les richesces à haïr 

Et à converser ou boschages, 

Aus champs desers, aus mons sauvages, 
Mes ne pot son fol cuer tenter 
660 Pour bois ne pour desert hanter 
Ne sa foie entente lessier 
Ne son gras engin desgressier, 

Ains ot cuer rude et nice et sot. 

664 Entre Sarde et Ipepes ot 

Un mont, qui Thmolus ot à non. 

Là n’abitent se ninphes non 
Et satiriaus et gens qui vivent 
668 Solitaire et le monde eschivent. 

Ou saint mont mhTolus ot deus testes. 
Là s’assist Pan, li diex des bestes, 

Qui tint un frestiau de rosiaus, 

672 Si chalemeloit li tousiaus 

Et chantoit une estrange note. 

Mydas li soz, qui oit et note 
Le chant estrange, s’esjoï 
676 Et dist c’onc si douz chant n’oï. 



646. A saluable alucion. 

657. A boschage. 

658. A sauvage. 

662. ,,Pingue sed ingenium mansit ” ( Mét ., XI, 148). 

664. ..Hypaepis” (vs. 152). Sarde — „Sardes”. 

665. Les mss. ont „Tinolus’\ comme le prouve la mesure du vers; les 
omettent „à”. 

666. A abite. 

Au son se délité et s’entent. 

Pan fretele et se vait vantant 
Dou chalemel de Cornouaille, 

680 Et miex vault ses fretiax, sans faille, 
Dist Pan, qui Mydas amusa. 

Que la harpe que Phebus a. 

Prez en est Pan de droit atendre 
684 Et dou saint mont à juge prendre. 
Quant Thmolus s oit juge eslire 
Dou frestiau Pan et de la lire 
Phebuz, liquel a miendre son, 

688 Pour oïr la desputoison 

A ses oreilles descombrees, 

Qui d’arbres furent aombrees, 

S'a de soi tout arbre estrangié 
692 Fors chesne de glaon chargié. 

Celui seul vault il retenir. 

Lor s’assist, si fist Pan venir 
Si li commande à desputer, 

696 Et Pan commence a fleüter 
Au chalemiau de Cornouaille, 

Mes n'iert pas la chose paraille. 

Pan chalemele estrangement. 

700 Mydas l'ot curieusement, 

Qui moult se délité en oiant. 

Le son dou frestiau vait loant. 
Emprez Pan s'est Mydas tornez 
704 Vers Phebuz, qui s’iert atornez 
Convenablement por venir 
A sa querele maintenir. 

Un mantel de porpre sanguine 
708 Por toit, qui par terre traîne ; 

L'arçon portoit en sa main destre, 

Et tuit la lire à la senestre, 

Qui fu de blanc yvoire ouvree 
712 Et de gemmes bien aornee. 

Il atrempa son estrument, 

Si chanta delitablement 
Un son plain de grant mélodie. 



678. A ventent. J’ai préféré la graphie ..vantant", que donne C. 
683. C Prest en cest ; A Près. 

685. L’auteur appelle la montagne Tinolus, le dieu Tmolus. 

697, 98. C Cornoueille : pareille. 

700. A l'oït. 

716 Tmolus, qui la note a oie, 

Ou son de mélodie à plain 
Se délité et juge de plain, 

Par droit, que la lire miex vaille 
720 Que li frestiaux de Cornouaille. 

Pan laist son frestiau reposer. 

Mydas commence à exposer 
Et à blasmer cest jugement 
724 Et dist qu’il juge faussement, 

Quar bien ose affermer et dire : 

Miex vault li fretiax que la lire. 
Mydas est seulz à cest descort, 

728 Quar tuit li autre, à un acort, 
Tindrent à loial et à bone 
La sentence que Tmolus done, 

Et s’acordent, sans contredire, 

732 Que miex vault le son de la lire. 

Li foulz, qui seulz la reprenoit, 

Le frestiel à mieudre tenoit. 

Phebuz se corrouce et s’aïre 
736 Vers le fol qui blasme la lire. 

Grief vengance en prent à merveilles : 

Il li alonge les oreilles 

Qui sont de rude intelligence, 

740 Si lor toult humaine samblence. 

Il les emple de chenuz pous 
Si les fet mouvoir sans repous. 

Des oreilles samble asne sot 
744 Mydas, et quant li las le sot, 

De mitres, d'aumuces vermeilles 
Couvri ses honteuses oreilles, 

Mes li barbiers, qui les veoit, 

748 Quant sa barbe et ses crins reoit, 

Ne pot cest hontage celer, 

Et si ne l’osa reveler. 

Curieuz fu que l’en seüst 
752 Quelz oreilles Mydas eüst. 

En un crot, qu’en terres foï, 



721. A Laist Pan. 

739, ,,Aures stolidae" (Mét., vs. 175). 

741, 42. A pous : repous ; C poilz : repos. En français moderne, les formes seraient 
poils : repos. 

741. ..villisque albentibus implet”. (Mét., vs. 176). 

745. aumuce = ,, capuchon”. 

753. C treu. 

Murmura, que nulz ne l’oï, 

Pour dire ce que nulz ne sot, 

756 Quelz oreilles ses sires ot, 

Puis a la terre sus reclose 
Sans dire à nullui ceste chose, 

Mes ne fu pas longue celee 
760 La parole, ains fu revelee 

Si com li barbiers l’avoit dite, 

Quar, si com li auctours recite. 
Entour la fosse espes levèrent 
764 Rosiaux, qui Mydas encuserent : 

Au chief de l’an, quant meür furent. 
Quant li vens i souffle, il murmurent 
La parole qui couverte iere, 

768 Si fu seü en tel maniéré. 

Par le rosiau qui resonnoit. 

Que Mydas oreilles d’asne ot. 

— Mydas note le riche aver, 

772 Qui pour soi purgier et laver 
Se confesse et à povre gent 
Départ son or et son argent, 

Si fet sa conversacion 
776 Aus desers de religion 
Entre relegieuse gent. 

Qui se vont dou monde estrangent 
Et qui les malfetors reprennent 
780 Et la gent ignorent aprennent 
Com il se doivent contenir 
S’il velt hermites devenir, 

Mes pour maindre en nul hermitage 
784 Ne puet changer son fol corage. 

Son sen ne son entendement. 

Aucun aparissablement 
Lessent les mondaines delices, 

788 Les honors et les bénéfices, 

Qui maint musart ont amusé. 

Dont il ont lonctemps mal usé, 

Puis entrent en religion, 

792 Mes ja lor foie entencion 
Ne lor fol cuer ne lesseront. 

Ne pour ce mieudre ne seront. 

Li leus ne fet pas la persone 
796 Devenir sage et sainte et bone 
Se li cuers ne le saintifie, 



782. C Se vuelent. 

Mes li sains homs de sainte vie 
Fet le leu saint où il habite, 

800 Ne li drap ne font pas Termite, 

Mes li bons cuers, quant Diex li done, 

Et la bone oeuvre où il s’adone 
Fet Termite et le justifie. 

804 Li sains mons Thmolus signifie 
Le mont de contemplacion 
Et de sainte religion. 

Là sont li saint religieuz, 

808 Qui sont fervent et curieus 

De Dieu cognoistre et le servir, 

Si vuelent le cors asservir 
A mesgrir et mortefier 
812 Pour les âmes glorefier. 

Là sont cil qui le monde eschivent 
Et religieusement vivent 
Si fuient les mondains meschiez, 

816 Mes en la montaigne a deus chiez, 

Quar en religion converse 
Une gent sainte, autre parverse, 

Et si com nulz ne puet trouver 
820 Gent que miex puisse à droit loer 
Ne mains reprendre ne remordre 
Des bons qui font profit en Tordre 
Ne miex desservent paradis, 

824 Ausi n’est il, ce m’est avis, 

Nulz plus faulz ne plus cuer-failli 
Que cil qui en Tordre ont failli 
Et qui n'ont que sole esperance 
828 De vivre en voire penitance, 

Ne de bien fere n’ont talent. 

Entr’aulz siet et vait fretelent 
Pan, qui les amuse et cunchie. 

832 Pan note faulce ypocrisie. 

Qui teulz gent maine à son bandon 
Ausi com bestes en landon. 

Li frestiaux Pan, se dire l’os, 

836 C’est la vaine gloire et le los 
De la gent qui cuer d’ipocrite 
Folement amuse et délité : 

C’est li frestiaux dont Pan frestele. 



807. A Si sont (= S’i sont?). 
822. Des bons = „que les bons ". 
838. A cui. 

840 Fausse ypocrisie favele 

Et fet croire à ses aprentis 
Que tuit doivent estre ententis 
De tel los desservir et querre, 

844 Et miex lor vault avoir en terre 
Honor et gloire à lor vivant, 

Et estre où monde plus avant 
Qu’il ne feront quant mort seroient 
848 Li cors, qui ja n i partiroient. 

Que vault loënge emprez la mort ? 
Folz est et nices qui s’amort 
A bien fere et à traveillier, 

852 A jeûner et à veillier, 

Et qui met son cors à destrece. 

En penitance et en apresce. 

Se tout nel fet aus gens savoir 
856 Pour gloire et pour honor avoir. 

Si que toute gent l’aime et prise ! 
Ensi amuse, ensi atise 
Ypocrisie en frestelant 
860 Ceulz qui lor fais vont révélant 
Por avoir gloire et los au monde, 
Mes li saint home et pur et monde, 
Qui pour amour Dieu purement 
864 Vuelent bien vivre et saintement 
En l’estât de religion 
Et toute ont lor entencion 
A fere oeuvre qui puisse plaire 
868 A Dieu, n'ont de tel los que faire 
De gloire et de loënge humaine, 

Qui les âmes à torment maine, 

Ains tienent ceulz pour esbahis, 

872 Pour deceüz et pour traïs, 

Qui pour tel vain los tranxitoire 
Lessent la pardurable gloire, 

Plaine de joieuse delice. 

876 Cil font sans fraude et sans malice, 
Pour Dieu, sans autre entencion, 

Les bons fruis de relegion. 

Cil sont vrai moine et vrai hermite 
880 Qui ne quierent autre mérité 
N’autre gloire de lor servise 
Fors cele que Diex a promise 
A ceulz qui por lui vaudrent traire 
884 Paine et penitance et bien faire. 

Cil ont le mantel de bone oeuvre, 
Qui jusques piez traîne et coeuvre 
Aus piez, c'est à l’afection. 

888 Je di que quant l’entencion 

Et li désirs dou cuer s’acorde 
Aus oeuvres de miséricorde 
Et de voire religion, 

892 Sans point de simulacion 

Et sans resortir ne retraire 
De bien ouvrer et de bien faire, 

Ains perseverent de cuer fin 
896 Et profitent jusqu'à la fin, 

Plain de grâce et d’amour devine, 

Il ont le mantel qui traîne, 

Si portent l’arçon et la lire 
900 Quant bien portent sans contredire 
Tous les articles de la foi. 

Et qui simplement, sans bouffoi. 
Sans fallace et sans fiction, 

904 Par voire predicacion 

Font ceste lire à droit sonner 
Et font aveuc le sermonner 
Paroir, sans nulle ypocrisie, 

908 Les oeuvres de lor sainte vie. 

Non pas pour vaine gloire avoir, 
Mes pour les autres esmouvoir, 

Par doctrine et par examplaire, 

912 Au mal lessier et au bien faire, 

Et fuient le los tranxitoire, 

Pour avoir pardurable gloire. 

En ce seul se doit deliter 
916 Qui bien veult vivre et profiter 
En l’estât de religion, 

Quar sainte contemplacion 
N’a que faire de plaire aus gens, 

920 Quar ne puet estre vrais sergens 
De Dieu qui au monde veult plaire, 
Mes preigne à saint Pol examplaire. 
Qui toute gloire et tout délit 
924 Fouï, fors un seul qu’il eslit, 

C’est l’arbre de notre salu, 

La crois, qui au monde a valu 
Et qui nous a vivifiez. 

928 Par ceste fu crucefiez 

Sains Polz au monde et il a li. 

Ceste gloire li abeli. 

En ce se déporté et délité 
932 Solement cuer de vrai hermite 
Et de parfait religieuz, 

Mes li fol qui sont curieuz, 

Dou son aus chalemeleours, 

936 C’est dou los aus losengeours 
Qui les amusent et déçoivent 
Si que li sot ne l’aperçoivent, 

Se délitent en vaine gloire, 

940 Si lor fet lor faulz cuers acroire 

Que miex vault la gloire dou monde 
Que cele où toute joie habonde, 

Si paissent lor rude oiement 
944 Dou délit de vain loëment. 

Bien ont le sens amer et rude. 

Si fu fet par simulitude 
Qu’il aient asnines oreilles, 

948 Mitres et aumuces vermeilles, 

Quar li aucun si sont evesques 
Ou cardinaulz ou arcevesques, 

Si couvrent lor rude faintise 
952 Souz les honors de sainte Yglise, 
Mes cil cui tout est révélé, 

Cui riens ne puet estre celé 
Combien qu'il soit fet en reclos, 

956 Qui considère lor esclos, 

Cil voit lor rude entencion, 

Et lor asnine affection, 

Qui ore est en lor cuer enclose, 

960 Fera savoir à la parclose, 

Et reveler en audience 
Les secrez de lor conscience, 

Que qu’il lor doie vergoignier. 

964 Cil vendra rere et rooignier 
Tout vice et toute iniquité 
Et toute superfluité 
Et rendre à touz, moine ou hermite, 
968 Clerc ou lai, selonc lor mérité. 

— Dit vous ai de Midas, le sot, 

Qui asnines oreilles ot 
Pour ce qu’il aloit desprisant 



956. C les esclos. 

958. , .affection est le complément direct de ,,fera savoir” (960). 

972 La lire, et le frestel prisant. 

Phebuz grief vengance en a prise 
Pour ce que sa lire desprise. 

Quant vengiez se fu dou dolent, 

976 De Thmolus part ; vait s’ent volent 
Par l'air en Frige, à grant eslès. 
Deçà la mer de Pont Ellès, 

Entre la mer de Serge à destre 
980 Et la mer de Rethe à senestre 
Ot un viel autier, ce m’est vis, 

Sacré en l’onor de Jovis. 

Là vient Phebuz et là s'arreste. 

984 Laomedon voit, qui s’apreste 
De bastir la nouvele Troie, 

Mes ne convient pas poi monnoie 
Au roi qui tele oeuvre a emprise. 

988 Phebuz a forme humaine prise. 

Il et Neptunus là s’avoient. 

Au roi distrent que bien savoient 
Une tel vile édifier, 

992 Et s’il les voloit affier 

D’elz paier, quant fete l’avroient. 
Bien et briement la li feroient. 

Cil lor promet pour lor salaire 
996 Masse d’or, s’il la vuelent faire. 

Pour la promesse qu’il oïrent 
La cité fermèrent et firent. 

Quant la cité fu faite à point, 

1000 Li rois dist qu'il ne lor a point 

D'or promis, ains jure et affiche, 

En accroissement de sa triche, 

Qu’il n’a nul convenent vers eulz. 
1004 Neptunus au maleüreuz 

Qui vers aulz se faulse et parjure 
Se corrouce et dist: ,,Folz parjure, 
Trop te vendront chier acheté 
1008 Ta mençonge et ta falseté 

Et l’or que tu ne nous veulz rendre”. 
Lor fist li diex sa mer espendre 
Si que toute la terre affonde 



972. A Par lire. 

979. Serge = ..Sigaeum” (Mét., XI, 197). 

980. Rethe = ..Rhoeteum" (Mét., XI, 197). 
1007. A a chier cheté. 

1012 Et tout couvre en la mer parfonde. 
Bestes et gens a touz noiez, 

Mes n’est pas pour tant apaiez 
Li diex, qui grief vengance prist 
1016 Dou félon qui vers lui mesprist, 
Ains fist sa fille à un rochier 
En la mer pendre et atachier 
Pour mengier au monstre marin. 
1020 En despit dou faulz barbarin, 
Hercules, qui sot la nouvele, 

Vint là pour sauver la pucele, 

La fille au roi Laomedon, 

1024 Et li peres en gerredon 

Li promist chevalz blans sans tache. 
S’il la delivroit de l’estache 
Où Neptunus î’avoit liee. 

1028 Quant Hercules lot desliee 
Si li demande son loier. 

Et cil jure et prent à noier 
Le salaire qu'il li devoit. 

1032 Hercules le parjure voit 

Qui li noie sa convenance, 

Si en prist moult aspre vengance : 
La ville a par force assaillie 
1036 Si l’a et prise et exillie. 

Thelamon fu à ceste prise, 

Un chevaliers de grant emprise, 
Filz Eacus, le roi d’Egine. 

1040 Cil ot a feme la meschine 
Hesione, la fille au roi. 

— Au plus briement que je porrai 
Vous dirai que ce signifie, 

1044 Si espondrai l’alegorie 

Qui souz la fable est contenue. 

Diex li poissans, qui tone en nue. 
Rois de terre et de mer parfonde 
1048 Et rois dou ciel, fonda le monde 
Par sa sapience divine, 

Qui tout fist et tout enlumine, 

Et fist sor toute créature 



1036. A Si le ra prise; B C Si la et prise, 

1037. A assault ; B C prise. 

1038. A preus et vaillant ; B C de grant emprise. 

1041, 42. La rime ai : oi est assez fréquente dans notre texte. 

1042. Cette allégorie se trouve, par exception, dans le manuscrit B ! 

1052 Seignorir humaine nature, 

Qui li doit rente de purté, 

Mes tant fu plaine de durté, 

De félonie et de malice, 

1056 De convoitise et d’avarice, 

False et traîtresse et parjure 
Vers Dieu toute humaine nature, 
Qu’en lui n'ot purté n’ignorence, 

1060 S’en prist Diex moult aspre vengence, 
Quar pour tout le monde affonder 
Fist le deluge soronder, 

Qui tout destruist et dessola, 

1064 Tout confondi et affola, 

Tout ocist et mist à martire, 

Mes ne fu pas la devine ire 
Pour tant de damage alegiee, 

1068 Ains remest encore obligiee 
Et liee au las de pechié 
Humaine nature à meschié, 

Jugiee à mort d’enfer atendre, 

1072 Mes pour lui vault dou ciel descendre 
Li filz Dieu, li vrais delivrerres, 

Li vrais amis, li conforterez, 

Qui sa char vault à mort livrer 
1076 Pour la reëmbre et délivrer, 

Si la reënt et rendi cuite, 

Esperans que pour tel mérité 
Humaine nature entendist 
1080 A bien vivre et qu’el li rendist 

Home sans tache et sans laidure, 

Sains et justes, plains de droiture, 

Mes n’est or nulz qui à ce tende, 

1084 Ne qui net et juste se rende. 

Ou monde n’a mais loiauté. 

Foi, droiture ne egaulté, 

Ains sont gent de mauvese vie, 

1088 Falz et parjur et plain d'envie. 

Si vendra Diex secondement 



1053. B C rente ; A rendre. 

1063, A dessola ; B afola ; C désola. 

1064. A affola ; B afola ; C affola. 

1074. Ce vers manque dans A. 

1078. A En espérant. 

1084. A Qui a dieu net et just se rende. 




144 



OVIDE MORALISÉ 



Pour tout métré à destruiement, 
Et l ame foie et récréant, 

1092 Qui la foi Dieu vait mescreant, 
Iert dampnee par sa folour 
Et livrée à longe dolour, 

Et lame nete et pure et monde, 
1096 Qui vaincra les vices dou monde 
Par sa glorieuse victoire, 

Aquerra pardurable gloire. 

— Un roi de grant nobilité 
1100 Ot en Egine la cité ; 

C’est Eacus, filz de Jovis, 

Et filz Ginele o le cler vis. 
Moult fist Eacus à prisier. 

1104 Moult ot en lui bon justicier. 

Et, se la fable ne me ment, 

Par lui sont mis à dampnement. 
En enfer, Ii folz pecheour 
1108 Et livrez à l’escorceour. 

Si met les mauvès à meschié 
Selonc ce qu'il ont plus pechié. 
Trois enfans ot rois Eacus. 

1112 Li plus joennes ot non Phocus, 
L’uns des autres fu Thelamon, 
Qui la fille Laomedon 
Ravi quant Hercules le fort 
1116 Destruist Troie par son effort. 
Cele ot à feme ou à meschine. 
Cil fu sires de Salamine. 

De la dame ot un poissant fil, 
1120 Qui puis remist Troie à essil. 
Hardis fu et bien renomez : 

Aiax Thelamon fu nomez. 

Li tiers filz ot non Peleüz, 

1124 Cui li diex de mer, Nereüz, 

Dona sa fille en mariage, 

Thetis, la bele au cler visage, 

Qui fu sage et de bones mours. 
1128 Par mariage ou par amours 
Se fust Jupiter joint à li, 



1102. Tous les manuscrits ont „ginele”. Le nom n’est pas dans les Métamorphoses-, 
la mère d’Eacus s’appelait en réalité Aegina. 

1105. La „fable" désigne ici une autre source que les Métamorphoses, probablement 
une „ glose”. 

Quar moult li plot et abeli. 

Mes Protheüz dit li avoit, 

1132 Qui les fais à venir savoit, 

Qu el seroit mere et porteroit 
Un tel fil qui sormonteroit 
Son pere en force et en proësce, 

1 1 36 En vaillantise et en hautesce, 

Et pour ce qu'au monde n'eüst 
Home plus grant ne qui peüst 
Sormonter le souverain pere, 

1140 II ne se pot joindre à tel mere 
Qui plus grant de lui conceüst. 

Si volt que Peleüz l’eüst 
Par amours et par mariage. 

1144 — Il ot en Thesale ou rivage 

De la mer une creveüre 
D’un arc de longe enforcheüre. 

Port resamble et estre i peüst, 

1148 Se bien parfonde yaue y eüst, 

Mes tant est haute la gravele 
Qu'on n’i puet venir à nacele. 

Bien i puet l’en sans nef venir. 

1152 Tort rive y a pour soustenir 

Ceulz qui vont et qui viennent là. 

Nulz n'i vint onc ne n'i ala 
Que l’en i trouvast par sa trace 
1156 Ne qui remainsist en la place. 

N’a voit aigue ne roche ou leu. 

Il ot une fosse ou mileu 
Faite par art ou par nature, 

1160 Tiede et de bone atempreüre. 

Entour la fosse ot une plaine 
Et grant broce de mierte plaine, 

Qui baies de deus coulours porte. 

1164 Là se déduit, là se déporté 
Thetis acoustumeëment. 

Là fu pour esbanoiement 
Sor un dalphin crenu venue. 

1168 Là dormoit Thetis toute nue, 

Quant Peleüz la vint saisir, 

Qui fere en cuida son plaisir. 

Premièrement par biau proier 

1144 — 46 — Met., XI, 229: „Est sinus Haemoniae curvos falcatus in arcus". 

1160. C yaue y ot. 

1 162. C fosset. 

1172 La voult vaincre et amolier, 

Mes la deesse se detort 

Une hore en coste, autre hore en tort, 

Qui ne volt qu’o lui se soulace, 

1176 Mes cil en ses deus bras l'embrace. 
Fourchier la volt et fet l’eüst 
De lui tout ce qu’il li pleüst, 

Mes la bele, qui fu soutive, 

1180 Par fraude et par enging eschive 
Le délit qui li anuioit. 

Une hore en oisiel se muoit, 

Et ne pourquant n’eschapoit mie 
1184 Pour tel fraude à l’ami l’amie, 

Ains tint cil roidement l’oisiel. 

Pour eschiver le damoisel 
Et le leu, qui li desplesoit, 

1188 lert une hore arbre et tant pesoit 
Que cil ne la pooit mouvoir 
Au délit qu’il voloit avoir, 

Et nepourquant il s’aherdoit 
1192 A l’arbre et pas ne la perdoit. 

Tierce fois s’est Thetis muee 
En abit de tigre goutee. 

Quant Peleüz l’avise et voit 
1196 L’orible forme qu’ele avoit, 

Effroie soi, si la destrape 
Et lasche, et Thetis li eschape. 

De vaines de bestes, de vin 
1200 Et d’encens fist sacre au devin 
De mer, que conseillier le vueille 
De cele qui vers lui s’orgueille, 

Dont il a le cuer à meschief. 

1204 Li devins traist de mer son chief. 

Si li dist: „Ne t’esmaie mie, 

Quar tu joïras de t’amie. 

Ja tant ne se desguisera. 



1173. A se déport. 

1175. A Qu'il. 

1176. A l'enlace, ce qui donnerait un excellent sens, mais B C ont: ..embrace , ce 

qui va très bien aussi. 

1177. B C forcier. 

1178. A De lui ce tout qu’il; B ce que tant lui pl. ; C De lui tout quanque lui pl. 
1185 = Met, XI, 243: ..volucrem tamen ille tenebat". 

1188 — ,,Nunc gravis arbor ” (vs. 244). 

1199. AB De vaines; C De sanc. Texte latin: „Et pecoris fibris " (vs. 248). 

1208 Quant tu savras qu’ele sera 

En la fosse en requoi dormant, 

Si l’embrace et estraing formant 
Et garde qu’el ne te deçoive, 

1212 Quel que forme qu’ele reçoive, 

Ja soit ce que cent formes preigne, 
Et ja pour musart ne te tiegne. 

Mes quel que soit, pren la et lace 
1216 Jusqu’el viegne en sa droite face 

Et qu’ele ait son droit volt repris.” 
Quant Peleüz fu bien apris, 

Li devins en mer se reboute. 

1220 La nuit est venue à sa croûte 
Thetis, si comme elle soloit, 

Qui là reposer se voloit. 

Peleüz la saisist et prist, 

1224 Si com Protheüs li aprist. 

Thetis se transmue et transforme, 
Mes pour nulle diverse forme 
Ne la veult Peleüz lessier, 

1228 Ains s’efforce de la pressier. 

Quant vit qu’à force la tenoit 
Cil qui dou vaincre se penoit 
Et qu’en vain s’aloit détordant, 
1232 Ses bras en diverses pars tant 
Si se rent mate à son ami 
La bele, et souspirant gémi, 

Si dist: „Amis, par devins sens 
1236 M’avez vaincue, bien le sens.” 

Lors revint en sa droite face. 
Peleüz la serre et embrace 
Si s'est de son désir joïs. 

1240 Lors fu sans doute engenoïs 
Achilles au hardi corage. 

— Jupiter à cest mariage 
Manda, pour amours dou dansiel, 
1244 Les diex de terre et ceulz dou ciel. 
Il i vint et Juno, sa famé, 

Phebuz, Pallas, Mars et Dyane, 
Mercurius et Lathona, 

1248 Bachus, Ceres et Aurora, 

Dame Espérance et Renomee, 

1211. AC gar ; B garde. 

A pren le ; B pren ti ; C prens ti. 

1220. ZI C a sa croûte; B en sa croûte. 

Fortune et Pais boneüree, 

Li Diex d’amours et Vulcanus, 

1252 Vesta, Pan, Thémis et Janus, 

Hebe, Cybele, Neptumpnus. 

Ni fu pas li vieulz Saturnus : 
Malades iert, si n’i vint mie. 

1256 Silyanus et sa compagnie, 

Les nymphes des champs et des bois, 
I vindrent à moult grant noblois 
Et mains que je ne vueil nommer ; 
1260 Neptunus, li diex de la mer, 

Trithon, Doris et Protheüs. 

Aveuques aulz vint Egeüz. 

Cil sont parent à l’espousee. 

1264 Là fu la bele Galatee 

Et Priapus o le grant vit. 

Quant li diex la deesse vit, 

Qui tant estoit et blanche et bele, 
1268 Pour l’ardour qu’il ot de la bele 
Li prist son membre à redrecier. 
Tant fort commence à enragier 
Que sa vesteüre en reverse 
1272 Si li sault Ions comme une perche. 
Aucun s’en merveillent et rient. 
Aucun l’en blasment et mesdient 
Et commandent que cil s’en aille. 
1276 La deesse d’ Amours, sans faille, 
Couvre ses iex, qu el ne le voie, 

A ses deus mains, mes toute voie 
Les dois desjoint et les départ 
1280 Pour miex aviser cele part. 

Quant Mars, amis Venus, le vit, 
Paour ot que pour le grant vit 
Ne vausist acointier Venus. 

1284 A ces noces fu Silenus, 

Li viellars yvrais, qui but tant 
Que le vin aloit sangloutant 
Et vomissant parmi la bouche 
1288 Si ne se mut plus c’une couche. 

Les noces furent grans et beles. 

1261. A doris ; BC donis. 

1269. A Co vient. 

1283. AC Le ; B Ne. 

1285. A qu’il. 

1287. A couche. 

Trompes, tabours, cors et vieles, 
Salterions, giges et rotes 
1292 I rendoient diverses notes. 

Grant joie i ot et grant déduit, 

Mes plus s’esjoïssoient tuit 
Pour le grant membre qui se dresce 
1296 Et pour le viel qui plain d’ivresce 
Vomissoit ce qu’il ot beü 
Que pour jeu qu'il y ait eü. 

Ne fu pas à ces jeus mandee 
1300 Discorde, la maleüree, 

Quar l’en n’avoit à cest affaire 
De sa compagnie que faire. 

Cele feste li fu emblee. 

1304 One n’i vint à cele assamblee, 

S’en ot grant duel et grant despit 
Et dist: ,, Puisqu’il m’ont en despit 
Et font sans moi lor assamblee, 

1308 Je ferai la desassamblee. 

De cest despit me vengerai 
Et lor joie à duel finerai ”, 

Voir dist la dolente envieuse, 

1312 Discorde, la malicieuse. 

A grant duel les départi puis, 

Mes ains espondrai, se je puis. 

Que ceste fable signifie. 

1316 — Diex, rois de pardurable vie, 

Juges loiaux, qui cors et ame, 

Puet destruire en l’infernal flame 
Et les mauvès métré à dolour, 

1320 Ot trois enfans de grant valour, 

Si com la fable le recite: 

L’un le cors, l'autre l’esperite. 

L’autre l’ome régénéré, 

1324 Si fin, si pur, si esmeré 

Com il emprez le jugement 
Doit estre pardurablement. 

Li cors fu de terre criez, 

1328 S’i fu conjoins et mariez 

Par compaignie et par amour 



1295. 

1316, 

1327. 

1328. 



A s’adresce. 

suiv. Encore une allégorie qui se trouve aussi dans le manuscrit B. 
L’auteur écrit toujours „crier” („criator") pour „creer” („creator"). 
A Cil. 

Thetis, c’est aigueuse humour, 

Qu’à terre aigeuse et limonee 
1332 Ot Diex forme humaine donee, 

Qui de tous membres fu garnie, 

Si li donna esprit de vie, 

Dont fu Ii premiers homs criez 
1336 Si fu conjoins et mariez 

A la feme que Diex ot traite 
De la coste de l'ome et faite, 

Si lor donna Diex estrumens: 

1340 Martiaux, enclume et ferremens, 
Convenables en lor nature, 

Pour faire humaine engendreüre. 
Dont le siecle ont multeplié. 

1344 De la feme ert prophétie 

Qu’el concevroit et seroit raere 
D’un fil qui passeroit son pere 
En vaillantise et en hautesce, 

1348 En seignorie et en proësce. 

C'est li filz Dieu, qui devoit nestre 
Et mieudres dou premier home estre. 
Je m’en passe legierement, 

1352 Si l’espondrai grossetement. 

Au plus briement que je porrai, 

Si que pas tout ne desclorrai 
Quant que la fable signifie. 

1356 Que l’en nel tiengne à vilonie! 

Je croi que par la creveüre 
De l'arc de longue enforcheüre. 

Par le rivage et par la plaine, 

1360 Par la broce de mierte plaine 
Qui est assise entour le leu. 

Et par la fosse dou mileu, 

Où Thetis se seult reposer, 

1364 Puet l’en entendre et exposer 
La fosse où humaine nature 
S’assamble à faire engendreüre, 

Mes tant y a de repugnence, 

1368 Que souvent giete sa semence 
Li homs et en vain se travaille 
Sans fere oeuvre qui à fruit vaille, 
Qu’ore est la feme trop hastive, 



1331. ^ Quar. 

1349. A devoit estre. 

1372 Ore est trop lente et trop tardive. 

Si qu’el ne puet conçoivre point. 

Lors ne vient pas ses faiz à point, 
Qu’il n’est pas drois c’oms y ataigne, 
1376 Ne ja pour chose qui avaigne 
N’i metra germe qui fruit face, 

Se Diex ne l’en donne sa grâce, 

Tant se sache en ce traveillier, 

1380 Mes quant Diex l’en veult conseillier. 
Lors puet la semence valoir. 

Lors se puet il atendre à l’oir. 

Lors vient la jointure à acort 
1384 Sans dessence et sans desacort. 

Lors se créé ou ventre et conforme 
La germe et prent humaine forme. 

Si com Diex par nature y euvre, 

1388 Sans cui nulz ne porroit tele oeuvre. 
Li poëte qui jadis furent, 

Qui eulz et le siecle déçurent, 

Dieu le creatour mescrioient 
1392 Et les créatures crioient. 

Si fesoient au pueple acroire 
Tel fiction qui pas n’ert voire, 

Quar, si com li mestre affermoient 
1396 Qui à esposer entendoient, 

Chascuns membres de l’ome avoit 
Son propre Dieu, cui il servoit, 

Si fesoient comme à seignour 
1400 Faire à chascun divine honor 

Et par divers noms le nommoient. 
Jovem, Vesten, Vulcan clamoient 
Le feu, mes différence y ot, 

1404 Quar Jupiter signifiot 

Le feu simple et celestial, 

Vesta le feu material 
Dont nous usons communément 
1408 En fesant notre aaisement, 

Vulcanus note et signifie 
Feu de foudre et de fabrerie, 

Ja soit ce c’aucun, sans mesprendre, 
1412 Voloient l’un pour l'autre prendre. 



1374. A ,,Ore est la feme en autre point”. L’accord de B et C assure la bonne leçon. 
1388. A tele ; B cele ; C tel. 

1 396. A a poisier ; B a opposer ; C a esposer. 



152 



OVIDE MORALISÉ 



Li feus est chauz et sec sans doute. 
Juno l'air moiste et chaut dénoté. 

La terre seche et froide ot non 
1416 Cibele, l'iaue Neptunum 

Froide et moiste apeloit la fable. 

Cil quatre element dissemblable 
Et de discordable nature 
1420 Vindrent en humaine jointure, 

Quant Dieu plot, acordablement, 

Et tuit quatre atempreement 
Se joindrent par proporcion 
1424 En humaine creacion 

Par acointance et par amours. 

De ce vindrent les quatre humours: 
Sanc et cole et mélancolie, 

1428 Et fleume, et chascune s’alie 
L’une à l’autre atempreement. 

Si vint à tel noçoiement 
Phebuz, qui les iex enlumine, 

1432 Pallas, qui ou cervel domine. 

Mars ou pise Bachus en la corne, 
Priapus en la verge d’ome. 

Mercurius la langue avance 
1436 Et la bouche en droite loquence, 
Venus ou nombril et es rains. 

Ensi faindrent les premerains 
Que divers diex diversement 
1440 Ouvroient en engendrement 

D’ome et de feme et il mentoient, 
D.ou creatour petit sentoient, 

Qui par sa saintisme bonté 
1444 Et par sa large volonté 

Tout fet, tout conjoint, tout conforme 
Et lor done parfaite forme 
Par nature, que faite en a 
1448 Ministre, et à ce l'ordena 

Que dessamblables peüst traire 
Samblable créature et faire. 

Cil conjoint les complexions 
1452 Et par egaulz proporcions 

1423. A propocion ; B C posicion. Cf. le vers 1452. 

1426 — 1430. manquent dans C. 

1432. A en cervel. 

1440. A ouvraissent. 

1448. A lor dona. 

Atrempe les properitez 
Et les diverses qualitez 
Des elemens dont la jointure 
1456 Vault à humaine engendreüre. 

Tant vit homs sains et bien à point 
Cum de discorde n’i a point, 

Et quant la repugnence i vient 
1460 Et la discorde, adonc convient 

Le cors resouldre et morir Tome. 

— Or vous ai dit à grosse somme 
Quel sens la fable puet avoir. 

1464 Qui plus parfont vaudra savoir, 
Aillours querre et trouver porra 
Qui le sourplus li desclorra. 

Je n'en vueil plus ci avant dire, 

1468 Ains avancerai ma matire 
De Discorde, la vilz honie, 

Qui dessevra par félonie 
La feste et le jeu que faisoient 
1472 Cil qui aus noces s’envoisoient. 
Quant voit qu’ele fu de refu 
Et que sans lui la feste fu, 

Despit en ot la mescheans, 

1476 Et pour troubler les noçoians 
A une pome entr’euz gitee 
Qui fu de fin or tresgitee. 

Si fist par mal et par engaigne 
1480 Troubler et partir la compaigne. 
Tant fu plaisans et agréable 
La pome et tant fu desirrable. 

Que cil et celes qui la voient 
1484 Convoitise et fain en avoient. 

Tele escripture escript y ot 
Cele qui la pome enviot: 

„A la meillour, à la plus bele 
1488 Me doint l’en”. Ce fu la querele. 

Ce fu la cause et l'action 
Qui mut la controversion 
Par quoi la feste fu troublée 
1492 Qui à grant joie iert assamblee, 

Quar chascune et chascuns voloit 



H61. A ressordre, C ressourdre. 
1467. A quant a ja dire. 

La pome avoir, qui tant valoit, 

Mercurius l’a premiers prise, 

1496 Qui moult la loë et aime et prise. 

Cil lut la letre en audience. 

Trois dames ot en la presence, 

Dont chascune especiaument 
1500 I claime droit par jugement: 

Juno, deesse de richesce, 

Pallas de force et de sagesce, 

Venus, la deesse d’amours, 

1504 Qui les cuers embrase en amours. 

Cestes trois la vont demandant 
Et l’une à l’autre contendant 
De lor biauté, de lor proësce, 

1508 De lor valour, de lor noblesce, 

Et chascune en droit soi s’apele 
A la meillor, à la plus bele, 

Pallas dist qu’el la doit avoir, 

1512 Qu’ele a plus force et plus avoir 
Et plus bele est elle sans doute. 

Il n’i affiert point de rioute: 

El la doit avoir sans chalonge. 

1516 ,,Cuidiez vous donc qu’en la vous donge? ”, 
Dist Juno. ,,Tost avez jugiél 
Mes moi, quar plus bele sui gié, 

Plus poissant, plus noble, plus riche.” 

1520 Venus dist: ,,Ne pris une briche 
Votre sens ne votre richesce. 

Se vous estes de grant noblesce, 

Si sui ge plus, ce m’est avis. 

1524 Vous n’estes de cors ne de vis 
D’assez si bele comme moi. 

Je l’avrai, point ne m’en esmoi, 

Qui vaudra jugier droitement.” 

1528 Juno respont ireëment: 

„J’ai grant desdaing et grant despit 
Dont ceste garce me despit 
Et dont elle à moi s’aparage. 

1532 II n’est d’avoir ne de parage 
Ma per en terre ne es cieulz. 

Donez la moi, franc jovencieulz. 

Ne vous sui pas marrastre amere, 

1536 Mes debonaire comme mere. 



1532. A II n’a ; C Car de beauté ne de lignage. 

1557. 

1570. 



Je vous norri de ma mamele.” 

Pallas dist: „Je qui sui plus bele 
Et qui plus ai force et savoir, 

1540 Biau frere, la doi miex avoir.” 

Venus dist: ,,Mes moi, biaux amis. 
Qui tantes fois m’avez promis 
Votre servise et vos bontez 
1544 Quant faisoie vos volentez. 

Mez cors vous est abandonez, 

Se vous la pome me donez. 

M'amour en avrois et ma grâce.” 

1548 Mercurius ne set qu'il face, 

Quant voit des dames le descort. 
Volentiers en feïst acort, 

S’il peüst, mes ce ne puet estre. 

1552 II les envoie au roi celestre, 

Jupiter, qui cest droit lor face, 

Qu’il ne veult l’amour ne la grâce 
Des deus perdre pour plaire à l’une. 
1556 Garder veult lor amour commune. 

A Jovem vienent par acort 
Pour oïr droit de ce descort. 

Il meïsmes les i mena. 

1560 Juno première l’aresna: 

,, Biaux douz freres, biaux douz amis. 
Pour Dieu, dites nous votre avis 
Qui miex doit cele pome avoir. 

1564 J’ai plus richesce et plus avoir. 

Votre suer sui et votre famé. 

Je sui roïne et poissant dame. 

J’ai plus gentillece et valour 
1568 Que ces deus autres. Ja la lour 
Ne sera paraille à la moie. 

Pour ce est raisons que la pome oie,” 
Pallas dist: „Ce n’iert ja jugié 
1572 Qu’avoir la doies miex que gié. 

Je sui plus poissant et plus sage. 

Se vous estes de grant parage, 

Je ne sui mië de menour 
1576 Ne de noblesce ne d’onour. 

Je sui de vous mieudre et plus bele, 



A A Junen. 

,,oie” = ,,aie”. La rime est fréquente dans notre texte. 

Si ne pris pas une cenele 
Vostre richesce et vostre avoir 
1580 Envers ma force et mon savoir. 

Li avoirs fault, li sens remaint. 

Avoir pueent amasser maint 
Ou d’escheance ou d’aventure, 

1584 Qui tost lor fault et poi lor dure. 

Miex vault force et sens, ce me samble: 

Feuz ne l’art, ne lerres ne l’emble. 

Chascuns folz puet conquerre avoir, 

1588 Mes poi de gent ont grant savoir. 

Vous estes poissans de richesce 
Et je de force et de sagesce. 

Si vault miex force et sens assez 
1592 Que ne fet avoirs amassez. 

Pour ce doi je moult miex, sans faille, 

La pome avoir.” ..Baille li, baille, 

Dist Venus, si s’apaisera. 

1596 Moie doit estre et si sera, 

Qui droit jugement vaudra faire. 

Qu’ai je de votre avoir que faire. 

De vostre force et de vo sens? 

1600 Jugier convient en autre sens. 

Pour richesce ne pour savoir 
Ne doit l’en pas la pome avoir, 

Mes cele qui plus a biauté. 

1604 Jugiez, biaux sire, en loiauté, 

Laquel de nous trois est plus bele. 

Si ne l’avront ceste ne cele. 

Je l’avrai, qui plus bele sui. 

1608 La letre dist, quar je la lui, 

Qu’à la plus bele soit donee. 

Il n’a sous ciel si bele nee. 

Bien i puis faire vantoison. 

1612 Avoir la doi miex par raison 
Qu’eles ne nulle autre vivant. 

Mes elles vont or estruiant 
L’une à l’autre de lor lignage. 

1616 Je ne sui pas de bas parage, 

Si ne pris riens lor grant richesce 
Ne lor force ne lor sagesce 
Envers la poissance que j'ai. 

1594. J'ai accepté le texte de A, en considérant l’exclamation comme ironique. C 
,, arrange” toujours ce qu’il ne comprend pas. C vaille que vaille. 

1595. A s’apaiera; C Dont dist Venus moie sera. 

1620 Ne monte pas un bec de gai 
Lor poissance ne lor valour 
Vers la moie. C'est grant folour 
Qu’eles vont vers moi contencent. 
1624 Je sole vail d’eles un cent. 

Riche est Juno, je nel ni pas. 

Par tout le mont à droit compas 
Est elle honorée et cremue, 

1628 Exaucie et chiere tenue 

Plus pour son avoir que pour soi. 
Onques ne vi n’onques ne soi 
Si vil vilain en tout le monde, 

1632 Puis que richesce li habonde. 

Qu’il ne soit pour vaillant tenus. 
De quelque leu qu’il soit venus. 
Avoir, ce dist l’en, fait parage. 
1636 Pallas est assez fors et sage. 

Ne fet sa force à desprisier 
Et moult fet son sens à prisier. 
Mes riens ne monte contre moi. 
1640 Nulle ne se puet prendre à moi 
De poissance ne de noblesce, 

De valour ne de gentillesce. 

Je sui cele qui sor touz puis. 

1644 Ne plus que l’en porroit d’un puis 
Les goûtes d’eve recenser 
Ne porroit dire ne penser 
Nulz ne nulle ma grant vertu. 

1648 Nulz ne le set, s'il n'a sentu 

Et esprouvé quelz est ma force. 
Folz est qui contre moi s’efforce, 
Quar nulz ne me puet contrester. 
1652 Je fais les sages foleter 

Si fais les foulz subtis et sages. 

Je sui cele qui les corages 
Fais penser à joliveté. 

1656 Je done aus sains enfermeté 
Et doins aus enfers garison. 
Quant il me plaist, par ma poison 
J’ai poissance sor toutes gens. 



1620. A jai ; B gay ; C tin papegay. 

A montre. 

1635. A est parage ; C fait le p. 

1657. les enfers = les enferms — ,,les malades”. 

1660 Les seignors puis fere sergens 
Et les humbles puis avancier. 

Je fais les noises coramencier. 

Je fais faire les chapleïs, 

1664 Les guerres et les fereïs. 

Je fais les riches esmaier 
Et les poissans afebloier 
Et les povres manans et riches. 
1668 Je fais les avers et les chiches 
Devenir larges et courtois. 

Je puis sor princes et sor rois 
Et sor les gens de touz aëz. 

1672 Je fais brisier les chastees 

Et les veus enfraindre et malmetre. 
Je fais les cuers frire et remetre. 

Je fais les tramblans tressuer. 

1676 Je fais les corages muer. 

Je fais les gras devenir maigres. 

Je fais les félons et les aigres 
Humbles et douz et amiables, 

1680 Debonaires et serviables. 

Je fais les orgueilleus plessier 
Et lor corages abessier. 

Haïr fais toute vilonie 
1684 Et amer toute cortoisie. 

Les soz fais apers et polis 
Et les tristes liez et jolis. 

Si puis faire contre nature 
1688 De vilain franche créature. 

Quant je le tieng entre mes las. 
Miex vault un seulz de mes solas 
A ceulz que li cuers en semont 
1692 Que touz li avoirs de cest mont. 

Il n'est si riche ne si fort 
Ne si sage que mon effort 
Ne le puisse suppediter. 

1696 Se je voloie reciter 

Mot à mot toute ma poissance, 

Ma cortoisie et ma vaillance, 

Trop grant demore i convendroit, 
1700 Pour ce demans, et si ai droit, 

La pome, qui doit estre moie.” 



1667. manant = ,, riche". 
1680. ^4 servicables. 

Jupiter dist: ,,Se je pooie, 
Volentiers feroie à chascune 
1704 Son plesir, mes ne puet que l’une 
Avoir ce que vous requerez. 

Je vous dirai que vous ferez. 

Sor Paris metrois cest descort, 
1708 Et s’il vous puet métré à acort. 
Bien le vueil. Se ce non, si juge 
A son plesir. Je le fais juge 
De déterminer la querele. 

1712 La pome doinst à la plus bele 
Et qui plus avra de bonté. 

Dou tout soit à sa volenté. 

Que qu'il en face, mal ou bien, 
1716 Je ne m’en entremet de rien 

Sor lui, qu’à nulle ne vueil faire 
Nul préjudice en cest afaire.” 

Paris est esleüs à juge. 

1720 Or se gart bien comment il juge, 
Quar il ne puet fere à chascune 
Son plesir. S'il veult plaire à l’une, 
Le mal gré des deus encorra. 

1724 S’il mesjuge il en mesjorra. 

Les trois au congié de Jovis 
S'en sont alees, ce m’est vis, 

A Paris, qu’on dist Alexendre, 
1728 Qui lor jugement lor doit rendre, 
Si veulent que la pome ait cele 
Qu’il vaudra jugier la plus bele, 
Mes ains que dou jugement die 
1732 Vous dirai l’encestre et la vie 
De Paris, le pastour de Troie, 

Si com l’escripture l’otroie 
Qui nous en porte témoignage. 
1736 Athlas li grans au fier corage 
Ot une fille gente et bele: 

Electre ot non la demoisele. 

Moult fu cortoise et de grant pris. 
1740 Jupiter de s’amour espris 

Engendra de lui Dardanon. 



1714. A en sa v. 

1718. A periudice. 

1719. A elleus. 

1723. C Comment qu’il face il s’en dolra. 

1724. mesjorra = futur de „mesjoïr . 

Un siens neveux, qui Tros ot non, 
Fonda Troie. Quant l’ot fondée, 
1744 De son non Ta , .Troie” nomee. 
Tros fu filz Erithonion. 

Ylus, cil qui fist Ylion, 

Ganimedes, Assarachus 
1748 Furent fil au roi Tros: Cappus 
Fu nies Tros et aiolz Enee, 

Cui Prians ot Creusa donee. 
Laomedon fu filz Yli, 

1752 Et deus autres aveuques li: 
Polidamas et Japestour. 

Hercules ot en un destour 
Laomedon destruit et mort. 

1756 Prians fu rois emprez sa mort. 

Cil iere ses filz li ainsnez. 

Cil tint de Frige les regnez. 

Toute Aise avoit à joustisier. 

1760 Moult fist rois Prians à prisier. 

Moult fu fiers et de grant parage. 
Treze enfans ot de mariage. 
Deyphebuz, Yliona, 

1764 Troïlus et Polixena, 

Hector, Cassandra, Chaonus, 
Euriphilus et Helenus, 

Polites et Marconiris, 

1768 Alixandre, qu'on dist Paris, 

Et Polidorus ensement, 

Furent, se l’estoire ne ment, 

Ses enfans de droit mariage, 

1772 Nez d’Ecuba au cler visage, 

Sans les vallès, sans les meschines 
Qu’il avoit d’autres concubines. 

La fable nous donne à entendre 
1776 Que, si com la mere Alixandre 
L’ot en son ventre conceü, 

En songe ot une nuit veü 
Que de son ventre fors istroit 
1780 Un brandons ardans, qui ardroit 
Troie la riche et Ylion. 

Au roi dist ceste avision, 

Li rois ses conseilliers manda. 

1784 A touz ensamble demanda 
Que cilz songes signifioit. 



1744. A la troie est nomee. 

Un sage espondeour y ot, 

Qui cest songe lor a espons, 

1788 Si lor a dit à brief respons: 

,,Li brandons ardans note un fil. 

Par cui Troie iert mise à exil.” 

Prians dist que l’en l’oceïst 
1792 Quant nez iert, ains que pis feïst. 

Au terme a la roïne eü 
Un fil. Ains teulz ne fu veü 
Si bel, si gent, si agréable, 

1796 Si riant ne si amiable. 

Tant l’a la mere veü gent 

Qu el ne souffrist pour nul argent 

Que ses enfes perdist la vie. 

1800 Ou bois chiez un bergier l’envie, 

Si li requiert et prie et mande 
Qu’à son bel fil norrir entande. 
Norrisse le comme le sien, 

1804 Si ne die à nullui pour rien 

Cui filz il iert, mes siens le face. 

Pour avoir d Ecuba la grâce 
Et pour le preu qui en issoit 
1808 Li bergiers bien le norrissoit. 

A touz disoit que ses filz iere. 
Autretel disoit la bergiere. 

Paris cuide que ce soit voir. 

1812 Ne cuide autre parens avoir. 

Moult les honore et moult les aime. 
L’un pere et l’autre mere claime. 
Pourquant de rien ne lor retrait 
1816 Ne de maniéré ne de fait: 

Estrais est de real lignage. 

Si retrait bien à son parage 
En sens, en force et en fierté, 

1820 En hardiece et en biauté. 

Si est apèrs à grant merveille, 

Nulz ne le voit ne se merveille 
Dont vilain tel enfant avoient. 

1824 Les bones gens en champ l'envoient 
Chascun jour pour garder l’aumaille. 
Encore iert il pastour sans faille, 
Gardans les bestes, quant la mise 
1828 Dou jugement fu sor lui mise 



1800. l’envie = ,,1'envoie”. 

Dont les trois dames contendoient 
Qui la pome d’or demandoient. 
Mercurius là les mena. 

1832 Le pastour premiers aresna. 

„Enten à moi, pastour amis. 

Cest trois dames ont sor toi mis 
Un descort, si t’ont esleü. 

1836 Par toi vuelent qu’il soit seü 
Laquele avra plus de biauté. 

Croire en vuelent ta volenté. 

Or te pren garde, au dire voir: 

1840 Des trois doit la plus bele avoir 
Ceste pome. Je la te don 
Pour fere à la plus bele don.” 

Paris dist: ,,Et g'i penserai 
1844 Et loiaument terminerai 

Cest arbitrage et ceste mise, 

Puisque la cause est sor moi mise. 
Mes or me die endementiers 
1848 Chascune quelz est ses mestiers, 

Si me die et face à savoir 
Pour qu’ele veult la pome avoir. 

Puis si rendrai mon jugement.” 

1852 Juno parla premièrement. 

„Je sui dou mont dame et roïne. 
Chascuns me sert, chascuns m’encline, 
Chascuns me porte reverence. 

1856 Tant sui riche, tant ai poissence 
Que tuit me prisent et honorent, 
Servent et criement et aorent. 

J’ai sergans et laboreours 
1860 Ouvrans en divers ouvreours. 

Qui diversement se travaillent. 

Li un cousent, li autre taillent, 

Li un tissent, li autre lacent, 

1864 Li un pechent, li autre chacent, 

Li un vendent, li autre achatent, 

Li un engignent et baratent. 

Li aucun sont cordouaniers, 

1868 Li uns assamble en ses greniers 
Vins et blez à vendre à usure, 

Li autre à la cultiveüre 
De terre ont lor entencion, 

1872 Li autre en advocacion. 

Si sont pledeour et notere, 

Li autre archier et sagitaire. 

Li uns font les cuirs atorner, 

1876 Li un, por mon cors aorner. 

Font joiaus de maintes maniérés: 

Fermaulz, chains, aniaux, aumosnieres, 
Guimples, filandres et chapiaux. 

1880 Li autre conroient les piaux 
D'escuirieus de gris et de ver. 

Pour moi forrer ou temps d’iver 
Et pour moi parer en esté, 

1884 Li autre acroissent mon cheté 
Par diverses marcheandises 
Et par mestiers de maintes guises. 

Je n’ai cure d’oiseuse gent, 

1888 Je n’ai disciple ne sergent 

Qui ne serve d’aucun mestier. 

Li un sont fevre ou charpentier, 

Li autre de paneterie 
1892 Se melle ou de tavernerie. 

Par moi sole a l’en, c’est la somme, 

Quanqu’est convenable à cors d’omme. 

Ceulz qui m’aiment fais riches gens, 

1896 Ceulz qui me heent indigens. 

Nulz ne se puet de moi souffrir. 

Pour ce me dois la pome offrir 
Et jugier por moi la querele, 

1900 Quar je sui trop riche et trop bele. 

Se tu me veulz faire présent 
De la pome, je te présent 
Avoir, richesces à plenté. 

1904 Ja n’avras si grant volenté 
De moi requerre riche don 
Que je plus riche ne te don.” 

Emprez s'est Pallas avancié, 

1908 Si a sa raison commencié 

Et dist: „Ceste nous fait grant conte 
De sa richesce, qui poi monte. 

Que vault avoirs, que vault richesce, 

1912 Que vault mondaine gentillesce? 

Tout est vain, tout est variable, 

1878. A cains. 

1881. BC vers. ..Escuirieus” = „peau d’écureuil”. 

1882. BC fourrer; en temps divers. 

1884. A C cheté; B chasté. Il s'agit du mot „chatel” = „bien, possession”. 
1896. manque dans B. 

Tout est faintif et decevable. 

Foie est qui s’entente y a mise, 

1916 Mes famé qui Dieu doute et prise, 

Cele est digne de los avoir. 

Que profite à aquerre avoir, 

Qui les cuers art et les cors paine 
1920 Et les âmes à torment maine? 

Que profite et de quoi s’avance 
Riches foulz vuis de sapiance? 

Miex vault povres simples sachans 
1924 Que riches folz et non sachans, 

Qui adez vit pour assoter. 

Miex vault poi prendre et Dieu douter 
Que de trésors avoir grant somme, 
1928 Qui ne pueent saouler home. 

Combien que Juno se délité 
En richesce, qui poi profite, 

Je n’ai cure de tel délit. 

1932 J’ai propos mieudre et plus eslit, 

Dont je ne quiers mon cuer oster. 

J’ai mis mon cuer en Dieu douter 
Et servir, quar c’est sans doutance 
1936 La dois de toute sapiance. 

Je sui de sapience dame. 

Je sui qui remplis home et famé 
De descipline et de savoir. 

1940 Miex vault mes sens que nulz avoir. 
Plus est douz, plus est delitables, 

Plus précieux, plus desirrables 
Que richesce que ceste eüst: 

1944 N'est ors qui valoir me peüst. 

Je sui dame de grant renon.* 

Nulz n’est sages se par moi non. 

Tout conseil, toute loiauté, 

1948 Force, prudence et egauté 

En moi sont et par moi les treuvent 
Cil qui ma discipline espreuvent. 

Toute gloire, toute richesce, 

1952 Toute honors et toute noblesce 

Sont en moi. Qui riches velt estre 
Moi face s’amie et son mestre. 

Ma richesce ne puet périr 
1956 Ne ma gloire ne puet morir. 



1944. A le peüst ; B C me peüst. 

Ceulz qui m’aiment enrichirai 
Et lors trésors raemplirai 
De fruit plesant et profitable 
1960 Et de richesce pardurable. 

Je sui qui les miens enlumine 
De sapience et de doctrine. 

Je sui qui governe et adresce 
1964 Tout le monde par ma sagesce. 

Je vueil justice et vérité. 

Je n’ai cure d’iniquité, 

De cruauté ne de malice, 

1968 De traïson ne d’avarice, 

De fraude, ne de tricherie, 

De tolte ne de roberie, 

Si n’ai cure de vanité 
1972 Ne de foie occiosité, 

De vain délit ne de déport 
Qui fruit profitable ne port, 

De luxure ne de folie, 

1976 D’yvresce ne de glotonie. 

Dont li disciple à ces deus dames 
Perdent et confondent lor âmes. 

A moi viegne qui veult aprendre 
1980 A vivre au monde sans mesprendre 
Et son cors garder sauvement, 

Sans perte et sans encombrement. 

Qui me croit ja ne mesprendra. 

1984 Se tu me crois bien t’en vendra. 

T’ame en sera boneüree. 

Done moi la pome doree 
Et je te ferai sage et fort, 

1988 Plain de sapience et d’effort. 

Pour la pome d’or te promet 
Force et savoir et si te met 
Un couvent que je te tendrai: 

1992 Si biau guerredon t’en rendrai 
Que ja de glaive ne morras. 

Sus et jus chevauchier porras 
Vers tous homes en toutes terres 
1996 Et maintenir estors et guerres. 

Sor touz te ferai fort et sage, 

Plain de proësce et de barnage.” 

Pallas se taist; Venus parole: 



1958. B lor trésor. 

1972, oc(c)iosité = «oisiveté”. 

2000 „Je sui cele qui tieng l’escole 
De joie et de jolivete, 

De leësce et de gaieté. 

Je sui d’amours dame et roïne. 

2004 Je sui qui le monde enlumine 
De cortoisie et de valour. 

Tant com jaspe sormonte Tour 
Et li lis la flour dou jagliau 
2008 Et rose fresche poënciau, 

Tant ai je ces deus sormonté 
En seignorie et en bonté, 

En poissance et en gentillece, 

2012 En vaillantise et en noblesce, 

En honor et en seignorie. 

Je sui sor toutes plus proisie 
De déduit et d’envoiseüre. 

2016 Tant est Juno plaine d’ardure, 

De convoitise et d’avarice. 

Tant set de fraude et de malice, 

Que cil n’aiment eulz ne lor vie 
2020 Qui de s'acointance ont envie. 

Ja n’avront repos ne séjour, 

Ains travaillent et nuit et jour 
Si sont en cure et en espens 
2024 De querre ce que je despens. 

Ne ja n’en avront bien ni aise. 

Sous ciel n’a labour qui me plaise. 

Je n'ai cure de soussier, 

2028 D’aprendre ne d’estudier, 

Quar c'est grans rompemens de teste. 
Je vueil demener joie et feste 
Et vivre em pais sans traveillier. 

2032 Ne sai jeûner ne veillier 

Ne espargnier ne estre riche: 

Ce font li aver et li chiche. 

Qui ne sevent nulle aise avoir. 

2036 Gart bien le riche son avoir 

Et ses trésors plains de monnoie. 



2006. B l’or. C valor : or. 

2008. A peenciau ; B ponceau ; C flour de pagnol. Le sens du mot est „pavot, 
coquelicot”. 

2016. C ordure. 

2027. B souscier. 

2036. A la riche. 

Il ne me chault, mes que j’en oie 
A fere ce qui me conviegne. 

2040 Je ne quier mes jors aut, jor viegne. 

Et vivre à aise oiseusement. 

Je vueil tout esbanoiement 
De champs, de riviere et de bois. 

2044 J’aimz toute borde et tout gabois. 

Je vueil toute aise et tout délit 
De vin, de viande et de lit. 

Tout déduit, toute druerie, 

2048 Tout déport, toute chanterie. 

Je n’ai cure de nul esmai. 

Je vueil cueillir la rose en mai 
Et porter chapiaux de floretes, 

2052 De flors d’amours, de violetes. 

Je vueil estre cointe et jolie, 

Envoisie, aperte et polie 
Et vivre en joie et en déduit. 

2056 De ce sont mi disciple duit, 

Qui n’ont volenté ne propos 
Que d’estre à aise et à repos 
Et de demener bele vie. 

2060 Se tu as corage et envie 
De vie si bele et si bone, 

La doree pome me done 
Qui est promise à la plus bele, 

2064 Et je te dirai tel nouvele 
Dont tu porras assez avoir 
Force et sens, richesce et avoir, 

Et vivre en joie et en leësce. 

2068 Ne te chaille de la richesce 
Que Juno te vait présentant 
Ne dou sens où Pallas s'entent, 

Qui maint prodome a desconfit 
2072 Par grant estude, sans profit. 

Trop a grant cure et grant esvail, 

Grant penitance et grant travail 
Home qui veult estudier, 

2076 Et trop le convient soussier. 

Grans estudes souz les drapiaux 

2038. B C mes que je voie „Oie” = „aie”. 

2039. B C Que riens faire ne me conviegne. 

2040. A ait ; C Ne quier mez que jour vcise et viegne. Le sens du vers doit être 
,, Je ne demande qu’à vivre au jour le jour". 

2077. drapel = ..vêtement pauvre”. 

Fet amaigrir les grasses piaux. 

Miex te vault delitablement 
2080 Vivre em pais et joieusement. 

Qui n’a le cors, il n’a néant. 

Filz ez au riche roi Priant, 

Le plus poissant home dou monde. 
2084 Toute richesce li habonde. 

Trop te donra terre et richesce. 
Assez avras force et sagesce, 

Et je te promet et otroi, 

2088 Se nature ne fault en toi. 

L’amour de la plus bele dame 
Qui onc peüst nestre de famé. 

Sans cele avras assez avoir, 

2092 Et sans ceste force et savoir. 

Sans moi ne pues tu riens valoir. 
Amie avras à ton voloir 
— Pour la pome que tant désir - — 
2096 La meillour qui face à choisir, 

C’est la bele Helaine au cler vis. 
Est il nul mieudre paradis 
D’avoir amie à son talent? 

2100 Amie avras sage et vaillant. 

De déduit plaine et de largesce, 

De cortoisie et de noblesce. 

De douçour plaine et de franchise, 
2104 La plus simple et la miex aprise 
Qui soit de ça mer ne de là, 

Aveuc les autres biens qu’ele a, 

Cele où toute biautez habonde, 

2108 Et tous li avoirs de cest monde 
Ne vault pas le déduit d’amer.” 

— Paris dist: ,,Trop fet à blasmer. 
Qui tel don velt métré en refu, 

2112 C’onques si riches dons ne fu. 

Pour cest don doit l’en, ce m'est vis, 
Lessier tout autre paradis.” 

Tant a la tierce sermoné 
2116 Qu’ele a le fol embriçonné 

Pour les delis qu el li promet. 



2106. A Ovuec ; B avuec ; C avec ; il a. 

2107. C Car toute noblesce y habonde. 

2116. A abriçonné ; BC embriçonné. Godefroy donne les significations suivantes 
«corrompre, séduire, rendre lâche, amollir”. 

Tout lesse et en nonchaloir met 
Ce que les deus li ont promis, 

2120 Pour devenir Helaine amis. 

Au don de la tierce s’acorde. 

Bien le tient Venus en sa corde, 
Quant pour un vain délit avoir 
2124 Refuse richesce et savoir. 

De nulle riens n’a tel désir 
Com d’acomplir son fol plesir 
De bele Helaine au cors poli. 

2128 Tous autres biens lesse pour li, 

Si détermine la querele: 

Venus juge pour la plus bele 
Et la pome d’or fin 4i done. 

2132 Juno cruelment l’araisone: 

,,Folz gars, folz malaventureus, 

Folz mescheans, folz dolereus. 

Quel folie t'a deceü 
2136 Ne quel vains pensers esmeü 

D’avant métré amors à richesce? 
N’est de biauté ne de proesce 
Ne de valour ne de parage 
2140 Venus ma per. Cest arbitrage 
Comparras chier! Mar le preïs! 
Ains mès outrage ne feïs 
Qui tornast à si grant damage 
2144 A toi ne à tout ton lignage! 

Pour une garce m’as despite. 

Qui en vaine amour se délité. 

Se de famé tel fain eüsses, 

2148 Par moi seule avoir la peüsses. 

Il n’a si bele feme en terre 
Qu’on ne peüst par moi conquerre. 
Tu seulz as fete la folie, 

2152 Mes seulz ne la bevras tu mie: 



2119. A les deulz. 

2137. A Devant. 

2140. B et C changent ce vers, qu’ils n’ont pas compris, en : „Soyez certains, cest 
arbitrage ”. Cette coïncidence, qu’on retrouve dans d’autres passages, prouve que B 
appartient, pour cette partie-ci, au même groupe de manuscrits que C. Ces déplacements 
dans l’arbre généalogique d’un texte ne sont que trop naturels dans une oeuvre de 
70,000 vers. Nous comprenons maintenant pourquoi B a commencé à donner aussi les 
allégories. 

2152. „Boivre sa folie”; cf., dans le Roman de la Rose, le vers : „S’il fet folie, si la 
boive”, cité par Godefroy, VIII, p. 312. La même image dans les célèbres vers 1 et 2 du 
Grand Testament de Villon, qui avait „bu toutes ses hontes” en ,,1’an de son trentiesme aage”. 

Pour mal de toi le comperront 
Cil qui de riens t’apartendront. 

Gart bien tes peres sa richesce, 

2156 Sa seignorie et sa noblesce, 

En quoi tu as tant d’esperance! 

Il n’ot enques si grant poissance 
D’avoir, de terre ne d’amis, 

2160 Qu’en la fin ne soit en bas mis. 
Riches rois est et sires d’Aise, 

Mes ains qu’il muire avra mesaise!” 
Pallas, la cortoise et la bone, 

2164 Assez franchement l’araisone: 

,,Amis, folement as jugié. 

Plus riche don t’avoie gié 
Promis que n’a fet cele dame. 

2168 Vault donc miex l’amour d’une famé 
Que ne fait force ne savoirs? 

Dire seult l’en, et bien est voirs. 

Que qui bien met en nonchaloir 
2172 Pour mal prendre, il s’en doit doloir. 
Trop chier comperras ceste amie. 

Tu t’en daudras, je n’en dout mie. 

Ja longuement ne t’en jorras. 

2176 A glaive et à duel en morras 
Et touz tes amis ensement. 

Mar feïs onc cest jugement. 

Ce poise moi de ta folie, 

2180 Mes puis que foie amours te lie, 

Tant que fol conseil as creü 
Et le mien sage mescreü. 

Qui bons et profitable t’iere, 

2184 Vendra toi soudaine misiere 
Et mort, dont je m'esjoïrai 
Et de ta perte me rirai. 

Folz ne scet croire jusqu’il prent. 
2188 Plus s’esjoïst quant plus mesprent, 

Et tout tient à sens, que qu’il face.” 
Paris prise poi la menace 
Que les deus dames li fesoient, 

2192 Qui durement le maneçoient. 

En son vain penser se déporté. 

Venus sole le reconforte: 

,, Paris, biaux amis, ne t'esmoie. 

2196 Toie merci, la pome est moie. 

Don m’en as fet, si t’en sai gré. 



ONZIÈME LIVRE 



171 



Or te vucil métré en hault degré. 

Ta couvenance te rendrai. 

2200 Ore escoute, si t’aprendrai 
Les articles et les commans 
Que je commande aus fins amans. 

Se fins amis veulz devenir, 

2204 II te convient à maintenir 

Ma sapience et ma doctrine. 

Or ois comment je t’endoctrine. 
Apèrs et cointes devendras, 

2208 Mes humblement te contendras, 

Sans orgueil et sans félonie. 

Eschive toute vilonie. 

Ne mesdi de riens que nulz face. 
2212 Le blasme et le mesdit efface 
Des femes, se mesdire en oies. 

Larges et serviables soies, 

Debonaires et biaux parliers, 

2216 Mes ja ne soies nouveliers 

Ne respondans ne folz vantierres, 

Si te garde d’estre mentierres. 

Jolis et renvoisiez dois estre. 

2220 Se de moi veulz fere ta mestre 
Et se d’amours tu veulz joïr, 

Jalousie t’estuet foïr. 

Aime sans doute et sans cremour. 
2224 Jalousie est rage d’amour. 

De jalousie vient haïne, 

Ire et corrous et ataïne. 

Ja jalous n'avra pais ne joie. 

2228 II est raisons, se Diex me voie, 

Que tu t’amie amges et croies 
Ne ja de riens ne la mescroies: 

Ensi ert l’amour entérine 
2232 Et la joie parfaite et fine. 

Toutes femes aime por une 

Et biel samblant monstre à chascune 

Pour les mesdisans décevoir, 

2236 Si ne porront apercevoir 

Cil qui de li te mesquerront, 

Quant telz divers samblans verront 
Qu’à toutes biau samblant feras, 
2240 Laquel de toutes ameras, 

Mes ja, pour samblant que tu faces, 

Ne soies telz que tu mesfaces 
A cele qui ton cuer avra. 

2244 La bele bien s’apercevra. 

S’en li a sens n’aperceüre. 

Que tu fais ce par couverture 
Et que tu, pour lui descoulper, 

2248 Veulz toutes autres encoulper, 

Si t’en prisera miex, sans doute, 

Mes bien te garde et bien te doute 
De faire li samblant qui paire 
2252 Fors en leu où tu le dois faire. 

Se tu vois la bele au cors gent 
En rue ou en leu voiant gent, 

Ne fai samblant que tu la voies, 

2256 S’el n’est telz feme toutevoies 
Que tu doies métré à raison 
Et que tu aies achoison 
D’à lui parler apertement. 

2260 Lors parle à lui si sagement 
Que cil ne l’aperçoivent mie 
Qui t’orront parler à t’amie. 

Quant tu la tendras en requoi, 

2264 Ne demande à quoi ne pourquoi. 

Mes fai de lui tout ton plesir. 

Se tu as aise et lesir. 

Ja nel lesse pour couardie 
2268 Ne pour chose qu’ele te die, 

Qu’ele t’en priseroit trop mains. 

Mes tant te lo ge bien, au mains, 
Que tu preignes garde à sa face, 
2272 Que tes soûlas ne li desplace. 

Ne te faces or pas si pune, 

Quel qu’ele soit ou blanche ou brune, 
Que tu l’efforces sor son pois. 

2276 Je ne pris le délit un pois 

Qui vient à force et contre cuer. 
Fine amour doit mouvoir dou cuer. 
S’il li desplaist, aten et soffre 
2280 Et tousjors te présente et offre 
De souffrir tant com li plaira. 

Au mains ja ne li desplera, 

Ce croi, que le besier en preignes, 



2273, 74. manquent dans C. J’ignore le sens du mot „pune”. 
2275. „Sor son pois” = ..malgré elle, contre son gré”. 

2284 Mes tant vueil jou que tu apreignes: 
Je ne pris riens besier de bouche. 

Se la saveur au cuer ne touche, 

Mes douz est cis qui dou cuer vient, 
2288 Et bien saches que, s'il t’avient 

Qu’à son gré puisses cele prendre. 
Bien te pues au sorplus atendre. 
Encore t’apreng et fais sage 
2292 Que tu ne quieres ja message 
A ta besoingne traire à chief, 

Se tu la pues faire en ton chief. 

Ja nel sace ne cil ne cele: 

2296 Tant vault amors com l’en la cele. 
Au dire pues avoir damage, 

Quar amours qui vont par message 
Sont à paines sans traïson, 

2300 Si n’est ce pas grant mesprison 
Que tu descouvres ton conseil, 

Ains le te commans et conseil, 

Mes que ce soit à tel persone 
2304 Qui soit loiaux et sage et bone 
Et qui te puisse preu tenir. 

Se tu n'i pues seulz avenir. 

Trop grant aide te puet faire 
2308 Uns tiens amis en cest afaire. 

Or te convendra tel eslire 
Cui tu oses ton conseil dire 
Leaument en confession 
2312 Et qui nulle decepcion 

Ne face vers toi de t’amie, 

Ne qui ne la fortraie mie. 

Mes moult sera griez à trouver. 
2316 Se tu tel le pues esprouver. 

Bien te puez vers lui descouvrir. 
Mes pour ton afaire couvrir 
Fai tes parlemens en requoi, 

2320 Si qu’on ne sache ja de quoi, 

Ne ja, voiant gent, ne li faire 
Signe d’amour por cest affaire, 
Quar poi voit l’en de compaignie 
2324 Où l’en ne note vilonie. 

Autres commandemens y a 
Pluisors, que je vueil dire ja. 

Se ces veulz garder et tenir, 

2326. A que ne vueil. 

2328 A grant délit porras venir. 

Chiez ton pere en iras à Troie. 

Là seras receüz à joie. 

Mes n i dois pas moult arrester. 

2332 Fai tantost ton oirre aprester 
Pour querre Helaine la gentis. 

Si ne soies pas aprentis 
De bien acomplir ta besoigne, 

2336 Ne ja ne lesse pour vergoigne 
De dire li tout ton voloir. 

Il ne te puet gaires chaloir, 

S'ele est fiere au premier assalt: 
2340 II n’est feme, se Diex me sault, 

Qui n'ait tel maniéré et teulz mours, 
Que quiconques la prit d’amours, 

Ou biau li siet ou li desplace, 

2344 C’au commencier dangier ne face. 

Il lor affiert à escondire, 

Mes pour riens qu’eles sachent dire 
Ne doivent lessier li amant 
2348 Lor emprise. Grant hardemant 
Doit avoir qui veult fere amie. 

C’est une grant chevalerie. 

Amours n'a cure de mesure. 

2352 Métré se doit en aventure 

Sans raison, sans mesure avoir, 

Qui bien aime sans décevoir. 

Amours fet aïde aus hardis, 

2356 Mes li mauvès acoardis 

Pert maint bien par sa négligence. 
Souffrir t’estuet en pacience 
S’el dit chose qui te desplaise, 

2360 Et sans cesser, se tu as l’aise, 

Li descouvre et fai ta clamour 
Des malz que sens pour soie amour. 
Nel lesse pas par coardie. 

2364 Ja ne sera, que qu’el te die, 

Si felonnesse ne grifaigne 
Que de toi merci ne li praigne. 
Puisque je m’en entremetrai 
2368 A l’aïde que g’i métrai. 

N’i a plus. A Dieu te commans. 



2339. A S’ele iert. 
2344. A n’en face. 

Mes paine à garder mes commans, 
S'avras amours loiaus et fines, 

2372 Se de loiauté ne déclinés.” 

Paris o grant devocion 
Met son cuer et s’entencion 
A ces commandemens aprendre. 

2376 Quel que fin qu’il en doie prendre. 
Moult les retient diliganment. 

Puis respont amiablement: 

„Bien m’avez, dame, endoctriné. 

2380 Tant ai le cuer enluminé 
Et espiré de votre grâce, 

Qu'il n’est homs nez qui ja miex face 
Les commans que m’avez apris. 

2384 Avoir force ne sens ne pris 
Envers vostre don une paille. 

Jamais ne quier garder aumaille. 
Désormais votre sens ferai. 

2388 Jamais nul jor ne fausserai 

Vers bone amour, où j'ai m’entente. 

Ja pour mal que mon cuer en sente, 
Ne pour damage que g’i aie, 

2392 Ne passerai, se Diex me vaie. 

Votre commandement. Plain pié 
Je m’en vois à votre congié.” 

Vait s’en Paris veoir son pere. 

2396 Je dout que griement ne compere 
La sentence et le jugement 
Qu’il dona com folz folement. 

Si fera il, c’est chose aperte: 

2400 Troie en sera arse et deserte! 

— Or espondrai l’alegorie 
Que ceste fable signifie. 

Quant Diex ot fet premièrement 
2404 D’ome et de feme assamblement 
Et doné lor ot par nature 
Pooir de fere engendreüre, 

En paradis terrestre estoient, 

2408 Où doucement se delitoient 

A grant joie, et plus doucement 
I fussent delitablement 
Em pais, en joie à lor voloir. 



2392. „vaie” = „voie”. 
2399. A ceste chose. 

2412 Sans avoir cause de doloir, 

Mes li chiez d’ire et de discorde, 

Qui het pais et joie et concorde 
Et de lor delitable vie 
2416 Avoit grant duel et grant envie, 
Troubla lor joie et lor leësce 
Et mist à dolente tristesce 
Pour la pome bele et plesant, 

2420 Dont il lor fist mortel presant. 

— Ces trois dames qui contendoient 
Et la pome d’or demandoient 
Nous donent entendre à delivre 
2424 Trois divers usages de vivre. 

Juno note la vie active. 

Et Pallas la contemplative, 

Venus vie voluptueuse, 

2428 Qui est pensive et curieuse 
De querre tout charnel délit. 

Cil qui la vie active eslit. 

Est curieuz en maint afaire. 

2432 Moult a à entendre et à faire 
Cele ou cil qui tel vie maine. 

Moult se travaille et moult se paine. 
Mes ja tant ne savra veillier, 

2436 Pour orer et pour traveillier 

Et confondre s’ame et son cors. 

Que plus ne truisse à faire encors. 
Par tel vie puet l’en avoir 
2440 Richesce et terrien avoir. 

L’autre vie voluptueuse 

Est trop dapnable et damageuse. 

Cele fet, pour la char norrir, 

2444 La dolente ame à duel morir. 

L’autre vie est plus profitable, 
Miendre assez et plus desirrable, 
C’est la vie contemplative. 

2448 Cele est curieuse et pensive 
D’une chose tant solement: 

Ceste a tout son entendement 
En Dieu cognoistre, en Dieu orer, 
2452 En Dieu servir, en Dieu loër. 

C’est le seul mestier qu’ele eslit. 



2431. A Cest. 

Ceste eschive tout vain délit. 

Vaine gloire et vaine leësce 
2456 Et toute mondaine richesce, 

Si veult vivre humblement en terre, 

Pour vie pardurable aquerre. 

Ces trois diversitez de vivre 
2460 Mist Diex devant home à delivre, 

Donans li franc loisir d’eslire 
Et prendre le mieudre ou le pire 
Ou celui qui miex li pleüst. 

2464 Pour ce le fist qu’il li leüst 

Perdre ou gaaignier franchement, 

Quar se Diex estrousseement, 

Contrainsist home à l’un choisir, 

2468 Ja li soustraisist le loisir 

Et le pooir de franc voloir, 

Si s’en peüst plaindre ou doloir, 

Quant par force li convenist 
2472 Qu’en l’un de ces trois se tenist: 

Contre son cuer et malgré sien 
Feïst, espoir, ou mal ou bien; 

Ensi fussent sans avantage, 

2476 D’une mérité, fol et sage, 

Si semblast tort et préjudice 
De comparer le sage au nice. 

Pour ce vault Diex, et si ot droit, 

2480 C'oms preïst ce que miex vaudroit: 

Bien ou mal à sélection, 

Si li dona discrecion 

Pour cognoistre qu’il dut eslire, 

2484 Quoi refuser et quoi despire. 

En sor que tout li fist savoir 
Quel profit il devoit avoir 
Dou bien faire et dou mal foïr, 

2488 Et com il devoit mal joïr 
Et encurre la divine ire 
Dou mal prendre et dou bien despire, 

Si li dona la pome d’or, 

2492 C’est le besant, c’est le trésor 

Que Diex, en la sainte escripture, 

Commanda baillier à usure 
Pour fruit multepliable aquerre, 

2464, suiv.: Le problème du libre arbitre! 

2466. B par commandement; C par commandent; A estrousseement (= ..absolument”) . 

2489, A encore. 

2496 Que li folz sers repost en terre, 

Dont il joï mauvesement: 

C’est raisonable entendement 
C’est, ce croi, la doree pome, 

2500 C’est li fruis dont Diex garnist home 
Si li dona commandement 
Qu'il la donast par jugement 
A la meilleur, à la plus bele, 

2504 Mes homs forjuga la querele: 

Par vain délit, qui l’amusa, 

Le mal prist, le bien refusa. 

Les deus despit pour avoir l’une. 

2508 Ceste sentence est or commune, 

Quar tuit vuelent communément 
Vivre voluptueusement. 

Tuit ont lor entente et lor cure 
2512 En glotonie et en luxure. 

Tuit ont ceste vie esleüe, 

Et la grant gent et la menue, 

Dont c’est grant damage et grant diaux. 
2516 Je voi ces chetis ribaudiaux 
Et ces garçons de joenne aé. 

Qui ja falsent lor chasteé 
Et, sans apetit de nature, 

2520 Tentent le délit de luxure 

Ençois qu'il sachent que ce monte, 

Ne ne creignent ne Dieu ne honte, 

Mes qui plus fit, plus se délité 
2524 Et plus cuide avoir de mérité. 

Plus est doutez et chier tenus. 

A ce est or li siècles venus! 

Mes savez vous qu’en avendra? 

2528 Li temps prochainement vendra 

Que Diex destruira tout le monde 
Pour la mauvestié qui habonde. 

Tout vendra fondre et tout raser, 

2532 Tout ardoir et tout embraser 
Et jugier tout l’umain lignage. 

— Descript vous ai le mariage 
De Peleüz et de sa famé. 

2536 Un fil orent lui et la dame, 

Qui moult fu preuz et renomez. 

2503. A mieudre. 

2522. A Nulz ne crient mais. 

2526. B A ce s’est li mondes esleüs; C A ce s’est li monds esleüs. 

Achilles fu l’enfes nomez. 

Quant Achilles vint en aàge, 

2540 Tant ot de force et de barnage, 
Chevalerie et hardement, 

Que, se l’auctorité ne ment, 

En Grece n’ot home si fort. 

2544 Destruit furent par son effort 
Li fort de Troie la cité. 

— Moult est en grant prospérité 
Peleüs pour cest mariage, 

2548 Et pour son fil au fier corage 
Rest moult cremus et essauciez. 
Mes ja n’iert homs tant avanciez 
C’aucune chose ne li faille. 

2552 Moult fust boneürez sans faille, 
N’il ne fust riens qui li neüst 
Ne grevast, se murtri n’eüst 
Phocon son frere, le puis-né. 

2556 Pour ce fet perdi son régné. 

Fouï s’en en estrange terre 
Recet et habitage querre. 

Vint en Trace, où Ceys regnoit, 
2560 Filz Lucifer, qui lors menoit 

Grant duel, grant lamentacion 
Pour son frere Dedalion, 

Que Phebuz avoit ostour fait. 
2564 Peleüz, qui pour son forfait 
Fu exilliez de son païs, 

S’en entre en la cité Ceys, 

Las et pensis, à poi de gens. 

2568 Son bestiage et ses sergens 
Et son hernois avoit lessié 
Fors de la vile, en un plessié. 
Quant aise ot de parler au roi, 
2572 Sans cointerie et sans desroi 
L'aresne et secours li requiert. 
Son non, sa terre li enquiert 
Ceys, et de quel gens il iere, 
2576 Et pour quoi vait en tel maniéré, 
Exilliez, par estrange terre. 
Peleüz li dist que pour guerre 
S’en est partis de son païs. 



2558. A Recet; B Recept; C Pour retrait h. q. 

2580 N'est pas de trouver esbaïs, 

Mes de ses gens et de son non 
Ne li dist il se le voir non. 

Requis li a que par sa grâce 
2584 Li doinst tant de terre et de place 
Que faire i puisse son manoir, 

Quar moult vaudroit là remanoir. 

Li rois bonement li ostroie 
2588 Et dist: ,,Amis, je ne savroie 
Veër ma terre à nulle gent. 

Moult me plaist, moult m’est bel et gent 
Toi reçoivre et ta compaignie, 

2592 Pour ce qu’ez de noble lignie. 

Si te soit ma terre partie 
Tel comme ele est, si me pleüst 
Miex assez, se miex y eüst.” 

2596 Ceys en ce disant ploroit. 

L’eve aval le vis li coroit. 

Peleüz, qui plorer le voit, 

Et li sien, quierent qu’il avoit, 

2600 Ceys dist: ,,Qui l’ostour verroit 
Par aventure, il ne creroit 
Qu’il eüst onc autres esté. 

Il fu homs de grant poësté, 

2604 Fel et fiers et de grant corage, 

Plains de proësce et de barnage, 

Bateillereuz et duis de guerre 
Sor touz les homes de sa terre. 

2608 Sor tous homes voult forçoier 
Et seignorir et mestroier. 

Mains rois, mains princes ot souz mis. 

Mes freres iert et mes amis, 

2612 Mes de divers mours estion. 

Fier home ot en Dedalyon 
Mon frere, et plain de violance, 

Et j'ai ma cure et ma beance 

2580. A a controuver baïs, 

2593. Il y a dans A trois fois la même rime! Au point de vue des rimes, la leçon de 
BC est donc plus ,, correcte”. Je préfère pourtant suivre ici A: non seulement ce manuscrit 
est de beaucoup le meilleur, mais le texte de A est à tous les autres points de vue bien plus 
satisfaisant que celui de BC, qui a l’air d’avoir mal ..corrigé” le texte original. Voici BC: 
„Ma terre partie te soit, se meillor ert miex me plairoit, Ceyx en ce disant lermie, Pour 
rien son pleur n’abstenist mie.” 

2606. B dux. 

2607. A sor terre. 

2608. A valt. 

2616 A vivre em pais, joiousement, 

Sans paine et sans triboulement, 

Et à garder mon mariage. 

Une fille de grant parage 
2620 Ot mes freres, qui trop fu bele. 
Cyone ot non la pucele, 

Convenable à noçoiement. 

Quatorze ans avoit solement, 

2624 Si fu demandée et requise 

De mains homes en mainte guise. 
Un jor par aventure a vint 
Que Phebuz, qui de Delphe vint, 
2628 Et Mercurius, qui venoit 

Dou mont de Cillene et tenoit 
Sa verge endormable, la virent 
Ensamble, et de s’amour esprirent 
2632 Ensamble, et chascuns ot désir 
De fere de lui son plesir. 

Phebuz souffri jusqu’ à la nuit. 
Mercurius, cui qu’il anuit, 

2636 Ne pot souffrir ne deleoir: 

Tantost vait la bele veoir 
Si l’a o sa verge endormie. 

En dormant desflora s’amie. 

2640 Lessa la grosse et ençaintee. 

Aprez l’a Phebuz acointee 
La nuit, en samblance de vueille. 
Riens ne li refusa qu’il vueille, 

2644 Si l’ençainta secondement. 

Quant ce vint à l’enfantement, 

De deus divers enfans fu mere, 
Dont chascuns retrait au sien pere. 
2648 L'uns fu plains de decevement, 

De fraude et de cunchiement, 
Enchanterres et plains d’engin. 

Si sot toute art de larrecin: 

2652 Ne forlignoit pas à son pere 
Mercurius, qui lerres iere. 



2617. A tremblement. 

2615 — 18: „Culta mihi pax est, pacis mihi cura tenendae, Conjugiique fuit. 
XI, 297, 98). 

2629 : „hic [Mercurius] vertice Cylleneo ” (vs. 304). 

2630 : „virga movens soporem” (vs. 307). 

2638 ; cf. le vers 2630. 

Qui apris avoit à son hoir 
Dou noir blanc fere et dou blanc noir. 
2656 Autilocus ot non li lerres. 

Li filz Phebuz fu viëlerres. 

C'est Philemon, qui esjoïr 
Se seult trop en biau son oïr. 

2660 Moult fu ma niece gente et bele 
Et moult fu noble damoisele, 

Moult fu prisiee et renomee. 

De deus grans damediex amee 
2664 Et mere à deus filz biaux et gens, 

Mes gloire nuit à maintes gens, 

Si fist elle à lui, ce m’est vis. 

Par la grant biauté de son vis 
2668 Despit Dyane et laidenga, 

Qui moult cruelment s’en venga. 
Moult ot Dyane grant despit 
De la bele qui la despit. 

2672 L’ arc tent et la saiete encoiche 
Si li trait une mortel floiche, 

Dont la mesdisant langue ataint, 

Si la li tresperce et li taint 
2676 De cler sanc sa gorge et le pis. 

De sa vie est briez li respis. 

La vie et le sanc a perdu. 

Lors oi le cuer trop esperdu 
2680 Pour la mort, qui me desplesoit, 

Mes plus pour le duel que fesoit 
Mes chiers freres, cui fille elle iere, 
Quant vi son duel et sa misiere, 

2684 Si li cuidai confort doner. 

Mes onc tant ne soi sermoner 
Que je le peüsse esmouvoir 
A confort ni à joie avoir, 

2688 Et tant s’est d’ire afelonis 

Qu’il voulsist estre ars ou honis, 

Et comme tors que mouche point 
Se court là ou s’ire l’empoint 

2656. Autilocus — ,,Autolycus". 

2658. Philemon = ,,PhiIammon”. 

2659. A sielt; C sceut. 

2683. Mss. vit. 

2685. B los; C poy. 

2688. afelonir — ,, irriter”. 

2689. A vaudrait. 

2692 Plus tost que corre ne soloit. 

Et bien m’iert avis qu’il voloit. 

Sor mont Parnasus s’encrucha 
Et contreval se trebuscha. 

2696 Mors fust au cheoir de la tour, 

Mes Phebuz en ot fet ostour, 

Oisel volant, qui bec corbe a. 
Phebuz les ongles li corba. 

2700 Fel et fiers iert et est encors, 

Graindre a la force que le cors. 
Plains est de rage et de rapine. 
Encors ne cesse, encors ne fine 
2704 Des autres oisiaux mestroier 
Et des colombes guerroier. 

— Or espondrai l’alegorie 
Que ceste fable signifie. 

2708 Quant Diex ot fet l’orne à s’ymage 
Et joint à feme en mariage 
Et mis em paradis terrestre. 

Dont gardien le fist et mestre, 

2712 Moult y vivoit joiousement 
A aise et delitablement. 

Moult fust boneürez Corps d’ome, 
Se ne fust la dampnable pome 
2716 Dont li serpens li fist mengier, 

Por qu’il fist s’ame à mort jugier. 
Pour le mors de la pome amere 
Estrangla li las Corps son frere: 
2720 L’Esperit pour le mors qu’il mort, 
Fist métré à pardurable mort. 

Pour cest pechié, pour cest outrage 
Fu chaciez dou douz héritage 
2724 De la joieuse mancion 

Dont il iert em possession, 

Si fu exilliez et fuitis. 

Et s’en ala, las et chetis, 

2728 A paine et à dolour, en terre. 

Pour estrange habitacle querre 
En cest monde plain de dolour, 
Plain de misiere et plains de plour. 
2732 C’est cil qui les mondains amuse. 
C’est cil qui nullui ne refuse, 

2702. A est manque. 

2706. Le manuscrit B recommence ici à sauter les allégories. 
2714. „Corps" s’oppose ici à son frère, ..Esperit.” (2720). 

Ains reçoit touz communément. 

Mes plus reçoit joiousement 
2736 Ceulz qui sont de noble lignie: 

Au Corps et à la compaignie 
Des successours qui le sivoit 
Offri teulz biens comme il avoit. 

2740 Un frere plain de cruauté. 

De félonie et de malté 
Ot le monde, fil Lucifer, 

Le mestre et le prince d'enfer: 

2744 C’est Orgeulz, qui plesse et ahonte 

Maint duc, maint roi, maint per, maint comte. 
Et mains que fortune ot hait mis 
A il par son desroi demis 
2748 Et gitez à perdicion. 

Vaine Gloire, ou Presumpcion, 

C’est sa fille, et cele est requise 
De mains homes en mainte guise. 

2752 Poi voit on or qui ne demant 
S’amor ou son acointemant: 

Eclesiastre et séculier, 

Li sachant et 3i amparlier. 

2756 Cil l’ont proprement acointee 
Et de divers filz ençaintee: 

De Barat et de Vanteson. 

Li uns s’estudie ou reson 
2760 Qui le chue et vait losengent 
Dou los à losingiere gent; 

L’autres est plains de renardie, 

De traïson et de boisdie, 

2764 D’engin, de cavillacion, 

De fraude et de decepcion. 

Cil seult aus gens lor cuers embler. 

Si fet le mal bien resambler 
2768 Et le bien fet pour mal foïr. 

Nulz ne se puet de lui joïr. 

Presumpcion, com male aprise, 

Damedieu corrouce et desprise, 

2772 Mes Diex, qui son arc a tendu. 

Quant il a lonctemps atendu 

2734. A reçut. 

2744. plesse = ..plaisse”. C plesche. 

2759. C aroison. 

2760. chuer = „flatter"; C tue. 

2764. cavillacion = „tromperie”. 

L’amende et la correccion 
Des folz qui, par presumpcion, 

2776 La maiesté divine offendent, 

Quant voit que de riens ne s’amendent, 

Si lor trait une mortel floiche, 

Dont il les concepe et acroiche, 

2780 Si confont et destruit à mort 

Langue orgueilleuse, qui s’amort 
A mesdire et à mal parler. 

Quant Orguelz se voit devaler 
2784 Et sa presumpcion confondre, 

Si vaudrait d ire ardoir ou fondre, 

Et plus s’enforce d’encrucier, 

Pour soi plus vilment trebuschier, 

2788 Si s’abat de sa propre tour. 

Orguelz est muez en ostour, 

Quar si com li ostours hault vole 
Et les menus oisiaux defole, 

2792 Ausi velt Orguelz hault voler 
Et la simple gent defoler, 

Et la gent qui Dieu doute et prise 
Est plus defolee et malmise 
2796 Et traitée vilainement. 

Et ore et ancienement. 

— Dessus avez oï le conte. 

Si com rois Ceys le raconte, 

2800 De celui qui fu fais ostours. 

Atant ez vous un des pastours 

Que Peleüz avoit lessié 

Pour garder l’aumaille ou plessié; 

2804 Hautement crie et apele: 

,,Peleü, je t’apors nouvele 
Plaine de pesance et de plour, 

De pestilence et de dolour”, 

2808 Cil li commande à reveler 

Que que ce soit, sans riens celer. 

Nonpourquant moult a grant freour. 

Rois Ceys tramble de paour. 

2812 ,, Endroit midi, dist li pastors, 

Oi serrez l’aumaille et les tors 

2778. C flesche. 

2779. C navre fort et blesche. ..Conceper” — ..attraper, prendre”. 

2786. Encrucier — ..tourmenter”. 

2794— 97 manquent dans C. Dans ce manuscrit manquent également la fable suivante 
et les allégories qui l’expliquent. Le récit n’y recommence qu'au vers 2996. 

Pour reposer sor le rivage, 

Et l'une part dou bestiage 
2816 Se fu couchiee sor l’araine, 

L’autre s’esbatoit par la plaine, 

L’une ça, l’autre là joant. 

L'autre aloit par la mer noant. 

2820 Un temple siet sor la marine, 

Sans or et sans pierre marbrine, 

Ains est obscurs et tenebreus, 

D’espès trez et de bois ombreus. 

2824 Une sauciee espesse et ample, 

Plaine de boë, est jointe au temple. 
Boëuse est dou regort de l’onde 
Et de la mer qui la reonde. 

2828 De là sailli vers le rivage 

Uns leuz familleus, plains de rage, 

Plus tost que foudres descendans. 

Des eulz samble charbons ardans. 

2832 La sanglente goule ot baee 
La male beste desfaee, 

Si vint notre aumaille assaillir. 

Nous nous cuidames sans faillir 
2836 Deffendre et rescorre l’aumaille, 

Mes n’est riens que notre effors vaille. 
Grant part de nos amis a mort. 

Toute l’aumaille blece et mort 
2840 Et tout met à perdicion. 

De sanc fet tel effusion 
Que tout le rivage en roujoie. 

Ja des bestes n’avras mes joie, 

2844 Se ne te hastes maintenant 
De rescorre le remanant 
Ains qu’il ait tout mort et destruit. 
Or, tost, si nous assamblons tuit! 

2848 Prenons armes et dars d’acier 
Pour le leu fameilleus chacier, 

Si rescorrons le bestiage!” 

Peleüs oit com grant damage 
2852 Li fet li leus par son enchant. 

Mes poi le prise et poi l’enchant: 



2824. Sauciee = „un marais bordé de saules". B. sauçoie. 

2826. Le regort de l'onde = ,,1’eau que la mer y laisse en se retirant”. 
2833. Desfaé — ..horrible”. 

2852. Enchant = ,, fureur”. 

Plus li poise et plus li souvient 
Dou forfet pour quoi ce li vient. 

2856 Bien set que ceste pestilance 
Et ceste mortel mescheance 
Li fet la deesse de mer 
Psalmatis, qui nel puet amer 
2860 Pour Phocus son fil, qu’il a mort. 

Or li veult chier vendre sa mort! 

Sa gent commande armer et corre 
Ceys, et l’aumaille rescorre. 

2864 II meïsmes i vault aler, 

Mes trop se prist à desmaler 
Alchione, qui sa famé iere. 

Cele l’embrace et fet priere 
2868 O grans plors qu’il n’i aille mie, 

Mes envoit i de sa mesnie 

Pour sauver en un cors double ame. 

Peleüz voit plorer la dame, 

2872 Qui trop s’effroie et desconforte. 

Pitié l’en prent, si la conforte: 

,,Dame, dist il, ne plorez mie. 

Dou seignour ne de la mesnie 
2876 N’ai pas mestier, votre merci. 

Ne vueil pas armes porter ci. 

Miex porrai vaincre pour proier 
Et la divine ire apaier.” 

2880 Sor le rivage ou soumeçon 

D’un hault tertre, d’un turrichon. 

Où les lasses nez arivoient 
S’en sont montez, et de là voient 
2884 Les toriaux mors et acorez, 

Que li leux avoit devorez 
Plains de sanglent sanc et de rage. 

Quant Peleüs voit ce damage, 

2888 Si tent ses mains vers la marine, 

Pour apaisier l’ire divine 

2859. Le nom de cette Néréide ne se trouve pas à cet endroit dans le texte d’Ovide; 
l'auteur l’a peut-être trouvé dans une „glose”. B donne: Salmatis. Il s’agit de Psamathe; 
cf. aussi le vers 2893. Il est vrai que le nom se trouve au vers 398 du texte latin, mais 
nous savons que l'auteur de l'Ovide Moralisé se sert souvent de gloses. 

2866. „Sed Alcyone conjunx excita tumultu prosilit ’’ (Met., XI, 384). 

2870. ...... . animasque duas ut servet in una” ( Mèt XI, 388). La traduction n’est 

pas très heureuse. 

2878, 79. „Numen adorandum pelagi est” (Mét., XI, 392). 

2881. „Erat ardua turris, arce focus summa" (Mét., XI, 392, 3). Il s’agit donc d'un 
phare. 

Qui vers ses bues ot esmeüe 
La rage à la male belue. 

2892 Humblement prent à reclamer 
Psalmatin, deesse de mer, 

Que s’ire et son corrous refraigne 
Et son maltalent li pardaigne. 

2896 Lonctemps peüst en vain proier 
Peleüz sans amoloier 
Psalmaten, qui ne l’aime mie, 

Mes Thetis, sa famé et s’amie, 
2900 L’en requist especiaument 
Et proia moult dévotement. 

Cele empetra miséricorde 
Si li fist sa pais et s’acorde, 

2904 Mes li leus, plains de rage et d’ire. 
Ne cessa des bestes ocirre 
Ne dou damage qu’il fesoit 
Pour la doucour, qui li plesoit, 

2908 Dou sanc qu’il avoit alechié, 

Ains voloit tout métré à meschié, 
Com cilz qui fu plains de malice. 
Jusqu’il ot morte une genice 
2912 Qu'il vault destruire et devorer: 
Lors fu muez, sans demorer, 

Li leus, par volenté divine, 

En marbre. Ore a color perrine, 
2916 Mes encore est de tel figure, 

De tel cors et de tel laidure 
Comme il iere ancienement. 

La color moustre solement, 

2920 Qu'il n’a mais congié ne licence 
De faire as gens mal ne grevence 
Et qu’on ne doit mes avoir doute 
De la beste enragiee et gloute 
2924 Qui tout seult mordre et devorer. 
N’ot pas congié de demorer 
Peleüz plus en cele terre. 

Vait s’en en Magnete requerre, 
2928 S’il puet, par priere ou par don, 
Vers Dieu penitance et pardon. 
Dolens et plains de repentance 
A tant requise penitance, 

2893. A Psalmatan; B Salmatem. Voir la note au vers 2859. 

2898. B Salmatem. 

2927. ,,Magnetas adit”. Magnesia se trouve en Thessalie. 

2932 Que penitance li dona 
Acastus, si li pardona 
Et l’espurga des griez pechiez 
Dont il se sentait entechiez, 

2936 Puis ot sa terre toute quite 

Par 1’aïde dou saint hermite. 

— Tantdis com cors d’ome musa 
Au monde, dont il mesusa 
2940 Puis ce qu’il ot esté demis 
Por son pechié, li enemis, 

C’est li leus glous et ravissables, 
Leus enragiez et destruisables, 

2944 Sailli de l’ombreuse palu, 

Qui sans atente de salu 
Destruisoit humaine nature, 

N’il n’iert haubert ne armeüre 
2948 Pour quoi li peüst eschaper. 

Tout voloit destruire et haper 
Et tout métré à perdicion, 

Et sans nulle intermission 
2952 Tout l’umain lignage acoroit. 

Le sanc, c’est l ame, en devoroit 
N’il ne se pooit saouler 
De tout ocirre et affoler 
2956 Et de métré à mort pardurable. 

Mes la deïtez piteable 

Dou fil Dieu, qui par mariage 

Se fu jointe à humain lignage, 

2960 Fist apaisier l ire divine, 

Mes onc la rage et l’ataïne 
Dou leu ne pot estre apaisie 
Jusque la jenice ot saisie 
2964 Dou fil Dieu, pour derompre à mort. 
Quant dyable, qui s’iere amors 
A destruire humaine nature, 

Vit la char et la couverture 
2968 Dont la deïtez fu couverte, 

Saisir la volt à sa grant perte, 

Si perdi le droit ou l’usage 
Qu’il avoit sor humain lignage, 



2937. Ce , .saint hermite" doit être Acastus! 

2952. Acorer = „tuer”. 

2965. s’amordre = ,, s’appliquer, s’acharner”. 
2970. usage = ..usufruit, impôt, redevance, etc.". 

2972 Si fu par ceste mesprison 
Liez en l’infernal prison, 

Dont il ne se puet remouvoir. 

Si n’a mes congié ne pooir 
2976 D'ome métré à destruiement 

Se n’est par son consentement, 

Mes encors a il la laidure 
De vil dyable, si li dure 
2980 Sa forme espoëntable encors. 

Quant Jhesus ot livré son cors, 

Pour recevoir mort et martire, 

Pour apaisier la divine ire, 

2984 Qui esmeüe estoit vers home 
Por le mors de l'amere pome 
Por qui ot son régné perdu. 

Il lessa le monde esperdu, 

2988 Venans à la recognoissance 
De la cristiane creance. 

Là fu curez et netoiez, 

Là fu lavez et baptoiez 
2992 Et purgiez ou sanc pur et monde 
Qui purga les pechiez dou monde 
Et rendi à humain lignage 
Son celestial héritage. 

2996 — Dessus avez la fable oie 

Comment Chione fu honie 
Par sa foie presumpcion, 

Et ses peres Dedalyon 
3000 Fu muez en ostour volant. 

Et de Peleüs le dolant 
Comment il ot son héritage. 

Tantdis ot propos et corage 
3004 Ceys d’aler au dieu de Claire, 

Qui les cuers conforte et esclaire, 

Por sort enquerre et por oïr 
Dont il se peüst resjoïr. 

3008 La voie ert encombrée et close 
Vers Delphe, si qu’aler n i ose, 

Quar Phorbas empestre la voie. 

Conseil en prist ains toute voie 
3012 A sa feme, où moult se fia, 

Ceys et révélé li a 

2996. Ici le ms. C recommence. 

3004. „Ad Clarium parat ire deum; nam templa profanus invia cum Phlegyis faciebat 
Delphica Phorbas” (Mét., XI, 413, 14). 

Tout le propos de son voiage, 

Qu'il mouvra em pèlerinage. 

3016 Quant la dame a la chose oïe, 

Moult fu dolente et esbahie. 

Li vis li vait descolorant. 

Souspire et sousgloute em plorant. 

3020 De grant piece ne pot mot dire. 

Quant pot parler, si dist: ,,Biaux sire, 

Biaux douz compains, biax douz amis. 

Quel mauvès coulpe vous a mis 
3024 En tel voloir, en tel pensee? 

Est donc la grant amour passée 
Qui seult estre entre nous? Avoi, 

Vous anuie il dont je vous voi? 

3028 Vous desplaist ja ma compaignie? 

Vous volez lessier votre amie, 

Moi, que tant soliez amer, 

Por vous métré em péril de mer? 

3032 Mes s'aler volez toute voie 

En tel leu que je ne vous voie, 

Alez seviaux par plaine terre. 

Ja n’avez vous par mer que querre. 

3036 Par terre irois plus sauvement. 

Sans péril, sans encombrement, 

Si ne douldrai par votre absence 
Ne n’aray paor ne doutence. 

3040 Trop est doutable la marine. 

Em péril est qui là chemine 
Et trop d’encombriers puet avoir. 

Se par la mer vous voi mouvoir, 

3044 Jamais segure ne seroie. 

Toutjors mais soupeçoneroie 
C’aucun essoine n’eüssiez 
Pour quoi venir ne peüssiez. 

3048 Li cuers me tramble et tuit li membre. 

Quant des perilz de mer me membre. 

Trop de gens i soloit nooir. 

N’a gueres que g’i poi veoir 
3052 Les nez routes et peçoiees 

Et des gens mortes et noiees 

3023. A vers amis. „Coulpe”, cf. le vers latin (421): „Quae mea culpa tuam, dixit, 

carissime, mentem, Vertit ?” 

3026. B entre vous et moi. 

3038. A donrai. 

3039. A Sans avoir. 



192 



OVIDE MORALISÉ 



Les cors au rivage apurez. 

Espoir vous vous asseürez 
3056 Pour Eolus, qui est mes peres 
Et des vens rois et empereres. 

Que pour vous les doie apaier. 

Ou métré en chartre, ou delaier, 

3060 Qu’il ne vous puissent damager 
Tandis com vous devrais nager. 

Trop avroit cy foie fiance. 

Ja n’i metez votre esperance 
3064 Qu’avoir i doiez avantage, 

Quar quant li vent sont fors de cage, 

Se il ont la mer à bandon, 

Il corent de si grant randon 
3068 Que riens ne lor puet contrester. 

Toute font la mer tempester, 

Et les nues meïsmement 
Mouvent il par lor soufflement. 

3072 Neïs les feus clers et luisans 

Chacent il par lor cors musans. 

A mains homes ont fais anois. 

Plus les dout quant miex les connois. 

3076 Je congnois bien lor poësté, 

Quar chiez mon pere, en son hosté, 

Les vi quant petite i estoie, 

Et trop de rage en euz trouvoie, 

3080 Mes s’il ne puet estre autrement 
Que vous par amonestement 
Ne vueilliez changer cest corage 
Que vous n'aillois par mer à nage, 

3084 Faites un poi de mes aviaux 
Si m’en menez o vous, seviaux, 

Si verrai lors que vous ferez 
Et savrai de ce que arez 
3088 Bien ou mal, que que vous avaigne, 

Comme parçonniere et compaigne 
De tout ce que vous avendra: 

Ensi si ne me convendra 

3054. apurez „nu”; (cf. pur = „nu”). 

3056. Dans le texte latin, elle s’appelle seulement „petite-fille d'Hippotes", qui était 
le père d’Eolus. 

3062. A avroit cil foie fiance. 

3072. Feus = „les éclairs „Caeli quoique nubila vexant, Excutiuntque feris rutilos 
concursibus ignés” (Met., XI, 435, 36). 

3074, 75. A anuis: conuis; B anois, conois. 

3084. avel = „désir”. 

3092 Douter, fors tant que je verrai 
Que je meïsmes soufferrai, 

Si serons compaignon et per 
Ou de noier ou d’eschaper. 

3096 Ensamble irons par mer nagant.” 

Teulz mos dist la dame au cors gant 
Et ploroit par grant amistié. 

Moult en a Ceys grant pitié, 

3100 Qui trop l’aime et trop la tient chiere, 
Mes ne veult en nulle maniéré 
Lessier le voiage de mer, 

Ne cele que tant puet amer 
3104 Ne veult il métré en aventure. 

Moult la conforte et asseüre, 

Se rasseürer la poïst, 

Mes onc pour chose qu el oïst 
3108 Ne pot elle estre asseüree. 

Ceys li a sa foi juree 
De venir ains deus mois ariere. 

S’il onc puet en nulle maniéré. 

3112 Ja n’i fera si brief demore 

Que trop ne li soit longue encore. 

Un poi s'est la dame apaïe, 

Quant elle a la promesse oïe. 

3116 Pour esperance dou retour. 

Ceys apreste son atour 
Si fet la nef garnir au port 
De quanqu’il li convient qu’el port. 
3120 Quant la dame a la nef veüe, 

De grant angoisse est esmeüe 
Et ja devine en son corage 
Le duel, la perte et le damage 
3124 Qui li estoit à avenir. 

Lors ne pot ses lermes tenir, 

Ains plore moult parfondement 
Et cel embrace estroitement 
3128 Qui tient son cuer en sa commande. 
Tristement à Dieu le commande. 
Quant le vit de soi départir, 

Bien dut ses cuers de duel partir: 
3132 A terre est cheoite pasmee. 

Li notonier sans demoree 
Corent les avirons saisir. 

N’a li rois terme ne loisir 



13 

3136 De demore ne de delai. 

L’un de ça, li autres de lai 
Nagent par mer à grant effort. 

Cele, plaine de desconfort, 

3140 Dresce ses iex vers le navage. 

Estant voit ou derrer estage 
Ceys, qui signe li donoit. 

Cele en signe li responoit. 

3144 Ja se sont tant en mer enpoint 
Que la roïne ne pot point 
Le vis de son mari choisir. 

Au mains tant comme elle a loisir 
3148 Vait elle aus iex la nef sivant, 

Qui moult isnelment vait fuiant. 

Quant pert de la nef la veüe, 

A la voile met s’entendue. 

3152 Quant perdi la voile et le mast 
Tant fu destroite qu’ele amast 
Miex morir que vivre à haschiée. 

En son lit dolante est couchiée. 

3156 Pour son ami qu’a eslongié 

Plore, et se deult pour l’amistié 
De celui qui faillans en iere. 

Ce renouvelé la misiere 
3160 Et la destrece qu’ele avoit, 

Quar toutes les fois qu’ele voit 
Son lit voidié de son amant 
Renouvelé son maremant 
3164 Et la perte de son déport. 

Ceys s’est aloignez dou port 
Si vait par haute mer nagent 
A grant esploit, il et sa gent, 

3168 Quar dou repairier se hastoient. 

Ou mileu de la mer estoient. 

Entre deus rives egalment, 

Poi plus ou poi mains, droitement. 

3172 De nagier sont las et grevé, 

Si ont lor voile au mast levé 
Et drecié, por les vens cueillir. 

La mer se prist à orgueillir, 

3136, 37. Rime ..bourguignonne”, avec „i parasite”. B évite ces rimes et change le 
vers: „Li maronnier [lisez: mariniers] vont sans esmay”. Le vers de A correspond au vers 
462 du texte latin: ,,ordinibus geminis” = , .rangés en deux files”. 

3154. haschié — ..angoisse”. B esbaie. 

3156. eslongier = ..s’éloigner”. 

3176 Qui trop fu orible une nuit, 

Et soleirres lor greve et nuit, 

Qui fesoit la mer fremier. 

Cil qui la nef devoit guier 
3180 Et le piautre avoit à tenir, 

Quant vit la tempeste venir. 
Commanda la voile à descendre 
Et les cordes dou mast destendre, 
3184 Se ja mais en vuelent joïr, 

Mes li vens nel lessent oïr, 

Qui la marine tempestoient. 

Li un de lor gré s’aprestoient 
3188 A sousmetre les avirons, 

Li autre à garnir les girons 
Contre la tempeste nuisant. 

Li uns vait la nef espuisant, 

3192 Li autres les voiles descendre 

Et l’autres les cordes destendre: 
Pelle et melle s’entremetoient 
De ce dont poi sachant estoient, 
3196 Mes la tempeste vait croissant 
Et li flos de mer engroissant 
Et li vens lor fet grief bataille. 

Li mestres de la nef, sans faille, 
3200 Quant il vit le triboul dou vent 
Qui vait la mer escommouvent 
Et qui tant lor fet de contraire. 
Douta moult, si ne sot que faire. 
3204 Ne set qu’il doient devenir 

Ne quel voie il puissent tenir. 
Tant l’a la tempeste esmeü 
Et li fors vens qu’il a veü, 

3208 Qu’il a sa sciënce troublée 
Et sa mestrise entroubliee. 

Li notonier crioient fort, 

Qui n’esperoient nul confort, 
3212 Les cordes de la nef bruioient 
Pour les ondes qui i hurtoient. 

Li airs escroist et vait tonant 
Et li flos de mer résonant. 



3177. soleirres = „Eurus” (vers 481). A solierres. 
3182. Mss. le voile. 

3195. A Dont ce dont. 

B les flos. 

3216 La mer souffle et se trouble et samble 
Que mers et cielz soient ensamble. 
Toutes les nues sont troublées 
Et les flos de mer ennublees. 

3220 Ore a la mer colour de nue 
Quant elle a s’araine esmeüe, 

Ore est plus noire d’arrement, 

Or s’apaie, or vait escumant. 

3224 Si com la mer se tempestoit, 

La nef, qui en la mer estoit. 

Se tribouloit diversement: 

Une hore se leve hautement 
3228 Vers les nues et vers les cielz. 

Si ert avis aus jovencielz 
Que souz eulz veoient le font 
D’enfer et d’abisme parfont, 

3232 Autre hore aloient descendant 
Ausi com fouldre descendant, 

Si sambloit qu’en enfer cheoient. 
Autre hore iert que li flos hurtoient 
3236 Aus bois de la nef plus forment 
Qu'arest ne pierre ne torment 
Ne hurtaissent à haute tour. 

La nef bruit et done tel tour 
3240 Que lions plains d ire et de rage 
Ne nulle autre beste sauvage 
Ne se font de plus grant fierté 
Contre sen anemi morté 
3244 Com la nef s’esmouvoit souvent 
Pour la marine et pour le vent 
Toutes les fois qu'il l’assailloient. 

Et plus sailloit qu’il ne sailloient. 

3248 Tant vait la nef par mer roant 
Que les ais se vont descloant 
Et la nef est percie et route. 

Li morteulz flos par là se boute. 

3252 Dou ciel chiet une pluie espesse, 

Qui la mer trouble et l’air espesse. 



3219. A des flos. 

3222. B qu’arrement (— ..encre”). Ovide compare la mer au Styx (..Stygia modo 
nigrior unda”; vs. 500). 

3227. A iert levé; B et leve. 

3237. B qu'arest ne pierre; A que ne perriere. Le mot „aries” est dans Ovide, vs. 509. 
3240. A que hours; B que lions. Le mot ,,leones” est dans le texte latin (vs. 511). 

Li cieulz samble que cheoir doie 
Et la mer s’enfle et tant ondoie 
3256 Qu'il samble qu’el doie monter 
Sor le ciel et tout sormonter. 

Par la pluie vait moitissant 
La voile et apesantissant. 

3260 Tout s’entremelle et tout s’assamble 
La pluie et la marine ensamble. 

Li cieulz se trouble et ocurcist, 

La nuit s’obtenebre et nercist 
3264 Pour le temps tempesteuz et trouble 
Qui l’ocurcist et qui la trouble, 

Mes les foudres et li espart, 

Qui cheoient de toute part, 

3268 Lumière et clarté li donoient 
Et la nuit troble enluminoient 
Et deboutoient s’obcurté. 

Tant a li flos as bois hurté 
3272 Qu’il a descloses les jointures 
Si sault enz par les ouvertures, 

Ausi com li fors chevaliers 
Qui tous seulz vault miex c’uns milliers 
3276 Qui d’une vile ou d’une tour 

Assaillent les murs tout entour: 

Quant voit que li mil ont failli, 

Qui trop ont en vain assailli, 

3280 Pour avoir sor tous los et gloire 
Et esperance de victoire, 

Contre ceulz dedens se combat 
Tant que seulz sor les murs s’embat. 
3284 Ensi par huit fois ou par neuf 
Ne forfirent li flos un oef 
Vers la nef qu’envaïe avoient, 

Fors tant que par mer la mouvoient, 
3288 Mes li disiemes flos aprez 

La hurte et l’assault de si prez. 

De tel force et de tel randon, 

Qu’en la nef se boute à bandon: 

3292 Des autres flos y ot partie 
Qui hurtoient à la navie 
Et se cuidoient enz bouter. 

Fort commencierent à douter 
3296 Li mariniers qui dedens furent, 



3285. „un oeuf" — „rien du tout". 

Quant en la nef l’iaue aperçurent. 
Ausi com gent de vile assise 
Devient paoureuse et sorprise 
3300 Quant el voit que ses anemis 
Se sont maint en la vile mis 
Et li autre minent defors, 

Ausi ont doute de lor cors 
3304 Li marinier qui les flos voient. 

Tout le sens perdent qu’il avoient 
Et tous li cuers lor est faillis, 

Si cuident estre malbaillis 
3308 Et mors toutes fois qu’il veoient 
Les floz qui encontr’eulz veoient 
Et la mer qui souffle et fremist. 

Li uns plore, l’autre gemist, 

3312 Li uns se tient pour esbahi, 
L’autres à mort et à traï, 

L’autres dist que buer né seroient. 
Il et li autre s’il moroient. 

3316 Pour issir fors de la tormente, 

Qui si les angoisse et tormente, 

Li autres à proier entent 
Et ses dolens bras aulz cielz tent 
3320 Si fet aus diex promesse et veuz; 
Li autres nieces et neveus, 

Filz et filles, cousins et freres, 
Suers et antains, oncles et peres 
3324 Reclaiment et sont souvenans 
De lor autres apartenans 
Qu’il avoient lessiez arriéré, 

Mes Ceys en nulle maniéré 
3328 Ne ramentoit ne ne reclaime 
Fors Alchione, que trop aime, 

Mes cele sole au cuer li touche. 
Cele sole a il en la bouche. 

3332 Tout jors reclaime il cele amie. 

Et neporquant il ne veult mie 
Qu’ele soit avec lui présente 
Pour partir à cele tormente. 



3302. B vindrent. Ceux qui ,, minent defors’’ sont les ,,murum fodientes extra” du texte 
latin. 

3312 — 3326. C abrège et change ici le texte. 

33 H. Mss. bon ne seroient. 

3329, suiv. C abrège de nouveau en changeant le texte, jusqu’au vers 3357. 

3336 Volentiers retornast sa chiere 
Vers cele terre amee et chiere 
Dont il issi premièrement, 

Mes la tempeste et le torment 
3340 De la mer si l’esbahissoit 

Qu’il ne set pas quel part il soit, 

La mer bout et vait tornoiant 
Et tous li cielz vait nerçoiant 
3344 Et la grant obcurté se double 

Pour la nuit et pour le temps trouble. 
Si qu’il ne veoit ciel ne terre. 

La pluie et li vent li font guerre, 

3348 Qui mast et verge ont esloissié 
Et tout le gouvernail froissié. 

De lor garnison les despoille 
L’onde, qui trop souffle et orguoille, 
3352 Et la mer qui trop est en revre. 

Un flos, qui des autres se sèvre, 

Vers l’air s’en monte en archoiant, 
Puis descent sor eulz en choiant 
3 356 Plus pessanment que ne feïssent 
Athos et Pindus s’il cheïssent. 

Toute la nef plonge et affonde 
Li grant cop et li fais de l’onde. 

3360 La nef est route et peçoyée 

Et grant part de la gent noyée. 
Aucun s’en resordent à paine. 

Qui li flos débouté et demaine 
3364 A la guise de son plaisir, 

Si vait l’uns une ais saisir 
De la nef derroute et quassee, 

L’autre trouve un fust sor qu’il see, 
3368 A qu’il se traîne aus deus mains. 

Li rois tint en ses roiaux mains 
En leu de ceptre une ais déroute, 

A qui se traîne à grant doute. 



3354. B se monte. 

3357. Athos (cf. Mét, XI, 554), aujourd’hui le Monte Santo; Pindus (id.), une chaîne 
de montagnes entre la Thessalie et l’Epire. 

3365. B li uns un ais; C manque. Le mot ais (= planche) est aussi bien masculin que 
féminin en vieux français, (cf. Meyer-Lübke, Cramm. des L. R., II, 377). 

3367. A trousse ou fust. 

B pour qu'il sice; C manque. 

3368. A Ou qu’il. 

3370. A une ceroute; C aisselle. 

3372 Son pere et son seignor reclaime, 

Mes sor touz cele que trop aime. 

Cele ne pot il oublier, 

Si ne cesse onques de prier 
3376 Qu’il puisse arriver et venir 
En leu que la puisse tenir, 

Et que cele en terre le mete. 

Qui de bon cuer s’en entremete. 

3380 Li las vait nagant à grant doute 
Si com li floz le maine et boute, 

Et quant il puet ouvrir la bouche 
Cele apele dont trop li touche. 

3384 Tant comme il flote à tel meschief 
Un grans flos verse sor son chief 
Noirs et lais, qui le las affonde 
Et mors le plonge en mer parfonde 
3388 Sans resordre et sans avoir mire. 

Lucifer tristes et plains d ire 
Fu cele nuit plains d’oscurté, 

Et pour cele maleürté 
3392 Se repost qu’il ne fust veüz 
Ne d’ome vivant cogneüs. 

— Alchione, qui riens ne sot 
Des maulz que ses chiers sires ot, 

3396 Vait nombrant les nuis et les jors 
Et dist: ,,Ore est briez li sejors 
Que li rois doit désormais faire”. 

El li apreste à son repaire 
3400 Riches robes et biaux conroi. 

Dont elle doit parer le roi 
Et soi meïsmes ensement 
A la venue à son ament. 

3404 Ensi songe et devine cele. 

Touz les diex reclaime et apele 
Qu’il le ramaignent sauvement. 

Et sor touz especiaument 
3408 En a requise et aoree 

Juno, la deesse honorée, 

Par sacrefice et par offrande, 

Que briement sain et sauf li rende 
3412 Celui qui mors iere et péris, 

Si li prie que ses maris 

3389. ..Lucifer” était le père de Céyx. C’est le planète Venus. 

3399. B à son repaire; A en son r.; C introduit toutes sortes de changements. 

3403. JB A la venue; A En la venue. 

Ne puisse acointier autre amie. 

En ce ne failloit elle mie, 

3416 Quar cil d’autre amie choisir 
N'a ja mais aise ne loisir. 

Ensi vait la roïne orant 
Diex et deesses honorant 
3420 Et sor touz Juno la deesse. 

Onques ne fine, onques ne cesse 
De veuz fere et de dons offrir. 

Ne pot Juno longues souffrir 
3424 Que cele perdist sa proiere. 

Yrin, sa loial messagiere, 

Apele et aler li commande 
Au dieu de dormir, si li mande 
3428 Qu'il face par songe assavoir 
A Alchione tout le voir 
Comment ses maris perilla. 

La message s’apareilla 
3432 D’aler là où Juno l’envoie. 

En un arc se corbe et archoie. 

Si s’estent par le firmament 
Coloree diversement. 

3436 Chiez le dieu dormant est venue. 

La mesons fu souz une nue 
Reposte, ou plus quoi leu dou mont, 
En l’effondree d’un creus mont, 
3440 Où nulz solaus ne rent clarté. 

Nielle mellee en oscurté 
Sourt de terre et trouble le leu, 

Si qu’il samble entre chien et leu. 
3444 Là dort li diex et là soumeille. 

Nulz cocs n’i chante ne n’i veille, 
Ne nulz chiens n’i seult abaier 
Ne riens qui doie delaier 
3448 Ne destourber repos, ne son 

N’i rent vois ne clamour ne son 
De vent, de beste, ne d’oisiau, 

Fors que solement d’un ruisseau 



3425. A Yrun, B C Yris. 

3436. Cf. Ovide, vers 586: ..soporifera Somni aula". 

3439. B C En l'effondree; A En la fondree. 

3441; ,,Nebulae caligine mixtae exhalantur humo, dubiaeque crepuscula lucis” (texte 
latin, vers 595, 96). 

3448. B son; A som; C manque. 

3451. A rosiau. 

3452 De douce oublie, qui là sort 
Et par leens murmure et cort 
Si fet les chaillous resoner 
Pour apetit de son doner, 

3456 A l’entrant de la sale avot 
Planté de florissant pavot 
Et de mainte herbe soumeillant, 
Dont la Nuit vait le jus cueillant, 
3460 Qui là multiplie et habonde, 

Por someil départir au monde. 

Là n’a ne porte ne portier 
Qui les dormans doie gaitier, 

3464 Qu’assez est la meson segure. 

Ou mi leu d’une cave obscure 
Ot un mol lit de riche atour. 
Couvert d’un bel noir couvertour. 
3468 Li chalis ne fu pas de tramble, 
Ains fu d’ebenus, ce me samble. 

Là se repose et là se couche 
Li rois de someil en sa couche; 
3472 Entour lui multiplietez 
De songes et de vanitez 
Plus qu’il n’a d’espis en moissons 
Et qu’il n’a fueilles en buissons 
3476 Et plus qu’il n’a sable ou rivage. 
Là vint pour faire son message 
Yris, cui Juno en charga. 

Si se deffent aus mains, quar ja 
3480 La vont li songe sorprenant 
Et li dormir entor venant. 

Par leens giete grant clarté 
La resplendour de sa biauté 
3484 Et de la robe qu’ele avoit. 

Quant li rois de someil la voit, 

Les iex oeuvre et un poi s'esveille, 
Et neporquant encor soumeille: 
3488 Entreoeuvre et entreclost son oeil, 
Et pour la force dou someil 
S’encline et s’endort de rechief, 

Si chancelé et crolle le chief. 



3459. 


A le jor. „La Nuit" 


(„Nox”) est le sujet de la phrase. 


3469. 


ebenus; texte latin: 


„ebeno". 


3479. 


A ga; Mss. au mains, mais dans le texte latin il y a „manibus" 


3480. 


A L’avoit. 




3482. 


A iere. 

3492 Son menton vait au pis batant. 

A la parfin s’efforce tant, 

Combien qu’il s'en tiegne agrevez, 
Que sor son coûte s’est levez. 

3496 ,,Yris, dist il, ça, qui t’envoie? 
Quelz est la cause de ta voie?” 
Yris li a dit son propos. 

,,Diex de someil, diex de repos, 
3500 Pais de cuer et recreement 
De cors, qui delitablement 
Assouages les traveilliez 
Et fais dormir les esveilliez 
3504 Et met fors de peurs et d’esmai, 
Juno te mande ci par mai 
Que faces par songe assavoir 
A Alchione tout le voir 
3508 Comment rois Ceys, ses maris, 

Est en mer noiez et péris,” 

La messagiere atant s’en torne, 
Qui ja se sent endeble et morne 
3512 Pour le someil qui leenz iere, 

Si s’en est repairié ariere. 

Par l’arc où elle estoit venue, 

Là dont elle iert ançois meüe. 

3516 Li diex de someil erroment, 

Pour fere cest commandement, 
Vait de ses mil filz un eslire. 

Qui sont entor soi tire à tire 
3520 Et de divers mestiers servoient, 
Quant commandement en avoient 
Dou pere qui sor eulz regnoit. 

Il y ot un fil qui prenoit 
3524 Samblance d’umaine nature, 

Forme et façon et vesteüre, 
Samblant d’aler et de venir, 

De parler et de contenir 
3528 De quelque home qu’il voloit. 

Li peres cest songe apeloit 
Morpheüs. Un autre en y ot 
Qui trop se diversefiot, 

3500. A et de recreement. 

3504. A d’apens; B de peurs; C de pens. 

3505. mai = „moi”. 

3511. B endormie. 

3528. Mss. De quelques homes. 

3532 Qu’il prenoit samblance et yœage 
De serpent ou d’oisiau sauvage 
Ou de beste, quelqu'ele fust. 

Li tiers prenoit d’iaue ou de fust 
3536 Et de toute autre créature 

Qui ame n’a, forme et figure. 

Cil troi frere especiaument 
Aus rois et aus dus solement 
3540 Et aus princes de grant renon 
S’aperent et as autres non. 

De nuit s’aperent en songent 
Tuit li autre à commune gent 
3544 Par diverses similitudes; 

C’est lor mestiers, c’est lor estudes 
Que par faintes illucions 
Et par nocturnes visions 
3548 Amusent le pueple endormant. 

De touz ceulz eslut solemant 
Li rois Morpheüs, le plus sage. 

Si li commande que l’ymage 
3552 De Ceys, le roi noie, prengne, 

Si doint à sa feme entreseigne 
Par qu’ele voie apertement 
Sa mort et son perillement, 

3556 Aprez ce rencline son chief 
Li rois, si s’endort de rechief. 
Morpheüs s’apreste erroment. 

Par l’air vole secrètement, 

3560 Vient en Thesale en brief termine 
Devant la couche à la roïne. 

Les eles lesse qu'il avoit, 

Si prent la forme qu’il savoit 
3564 Que Ceys ot quant iere vis. 

Trop ot descoloré le vis, 

Si sambla mort et despoulliez. 

La barbe et les crins ot moulliez, 
3568 II s’est enclinez sor la couche. 
Contreval le vis et la bouche 
Li vont les lermes décorant. 

La roïne apele en plorant, 

3572 Si fet samblant que trop se plaigne 
Et dist: „Ma dolente compaigne. 



3556. B Apres se. 

3575. 

3583. 

3599. 



Ne connois tu ton las mari? 

Sui je muez par le péri? 

3576 Oeuvre 1er iex, si me verras. 

Et por ton mari trouveras 
Solement l’ombre et la figure. 

Ci a dolente trouveüre! 

3580 Mors sui sans espoir de salu. 

Poi m’ont tes prières valu 
Et poi me vaudront desormès, 

Quar tu ne me ravras jamès. 

3584 Par un pluieuz noir vent et hâve 
Fu en mer sorprise ma nave, 

Qui fist tempester et plouvoir 
Et la mer toute escommouvoir. 

3588 La nef est quassee et fondue 

Et ma gent morte et confondue. 

Et je, qui trop te reclamoie, 

Com cil qui durement t’amoie, 

3592 Sui mors et noiez ensement. 

Je sui cil qui présentement 
Le te di, si le dois miex croire, 

Sans douter que ma mors soit voire, 
3596 Que s’uns autres le te deïst, 

Qui mençonge espoir i meïst. 

Lieve sus, ma dolente espouse. 

Vest noirs dras, si plore et dolouse 
3600 Et ne me lesse pas sans plour 
Descendre en l’infernal dolour.” 

En tel samblant, en tele ymage 
Ot fet Morpheüs son message, 

3604 Si qu’il sambloit apertement 
Que ce fust cil meïsmement 
Qui mors iere en mer et péris 
Et soloit estre ses maris. 

3608 La vois, le cors et la faiture, 

La contenance et l’aleüre 
Avoit que cil soloit avoir. 

Et sambla qu'il plorast de voir. 

3612 Alchione gemist forment, 

Si plore et souspire en dorment 
Et por lui prendre tent la main. 

Mes riens ne treuve. El dist: ,, Remain. 

,,par le péri”; texte latin: ,,nece” (Mêt., XI, 659). 

B C verras. 

A noir. 

3616 Amis chier. Ne t'en ailles mie, 

Mes aten ta dolente amie, 

Qui trop t’aime de grant amour, 

Qu’o toi vueil aler sans demour”. 
3620 Por la forme qu’ele ot perdue 
Et pour son cri s’est esmeüe 
La dame et maintenant s’esveille. 
Entor le lit cerche et oreille 
3624 S'ele peüst trouver celui 

Qui maintenant iere lez lui 
Ou qu’ele cuide avoir veü. 

Li sergant, qui sont esmeü 
3628 Por la noise, o lumière acorent. 

Mes onques trouver ne le porent. 

Par toute la chambre environ 
Cercha la dame son baron, 

3632 Mes riens ne vault qu’ele a perdue 
L’umbre pour qu’ele est esperdue. 

Ses poins tort, sa face esgratine, 

Ront sa robe et bat sa poitrine 
3636 Si trencha les crins de son chief. 
Trop est la dolente à meschief. 

La mere qui norrie l ot 
Enquist pour qu’ele se dolot, 

3640 Si li cuida confort doner. 

,,Lai ”, dist ele, ,,le sermoner”, 

A la mere qui la conforte: 

Morte! Alchione morte est! Morte 
3644 Et perilliee o son mari, 

Qui en mer noia et péri 
Par la tormente roide et fort. 

N’ai mais nul mestier de confort, 

3648 Quant j’ai le mien seignor perdu. 

Je l’ai mort et noié veü. 

De ce ne me puet nulz aprendre. 
Quant tendi ma main pour le prendre 
3652 Je vi l’umbre qui s’enfoï 
Et de mes iex s'esvanoï. 

Ce fu l’umbre de mon ament: 

Ce sai je bien certainement. 

3656 Ha, Dieus, com ses vis estoit sales, 
Lès et descoulourez et pales! 



3638. Ce vers traduit le mot „altrix”. 
3643. „Nulla est Alcyone, nulla est, ait, 



” {Mét, XI, 683). 

Encore avoit le chief moullié 
Et de la marine soullié. 

3660 Bien connois sa vois et sa face. 

Je le vi, lasse, en ceste place.” 

Enquor quiert sa dolente amie 
S’el l’i verra, mes n i est mie. 

3664 „Lasse, dist elle, assez souvent 
Li dis qu’il eschivast le vent, 

Qui mains perille en mer et noie. 
C’estoit ce que je devinoie. 

3668 Or ai la perte et le damage 

Que je doutoie en mon corage. 

Amis chiers, fol propos eüstes, 

Quant vous mon conseil ne creüstes. 
3672 Contre mon amonestement 
Entrastes en mer folement, 

Pour mort et perilz recevoir, 

Si ne vous poi point esmouvoir 
3676 A ce que vous m’en menissiez. 

Ja sans moi ne perillissiez, 

Se j’en eüsse esté creüe! 

Ha, se je fusse o lui meüe, 

3680 Ce m’eüst esté grans profis! 

Ja ne fust mors ne desconfis 
Sans moi. Ja sans lui ne vesquisse. 

O lui mort et péril souffrisse, 

3684 Si me feïst mains de grevance. 

Je remès par ma mescheance, 

Si sui là morte où pas n’estoie. 

Mors est Ceyx, que trop amoie. 

3688 Mors est et je sui morte o soi. 

Je, qui ne le vi ne ne soi, 

Sui plus tempestee aigrement 
Que se fusse ou flotoiement. 

3692 Mes chiers compains, mes chiers amis 
Est en la mer sans moi péris, 

Mes plus cruelz de mer seroie 
Se sans lui longuement vivoie, 

3696 Mes ja voir ne m’efforcerai 

De longuement vivre, ains serai 



3676. A meneçois. 

3677. A perillissois. 

3686. A omet „là”. Mét, XI, 700: ,,Nunc absens perii, jactor quoque fluctibus absens”. 
3691. A ne fust, B ne fusse; C qu’il ne fut. 

Sa compaigne et por lui morrai. 

Jamais puis sa mort ne j orrai, 

3700 Et ja soit ce que mes amis 
Et je ne puissons estre mis 
En une sépulture et joint. 

Nos nons ne seront mais desjoint, 

3704 Ains seront ensamble assamblé.” 

Tant a gémi, tant a tramblé, 

Tant fort sangloute et tant souspire, 

Qu'el ne puet plus parler ne dire 
3708 Chose qu’ele eüst en propos. 

Ne pot son cuer métré à repos. 

L’endemain, quant il ajorna, 

La dolereuse s'en torna 
3712 Vers le rivage et vait querant 
Se celui veïst repairant 
Qu’ele en avoit veü partir. 

,, Lasse, dist elle, au départir, 

3716 Quant il se mist en mer à nage. 

Me baisa il en ce rivage”. 

Tantdis comme elle vait notant 
Lor paroles, ez vous flotant 
3720 Le cors d'un mort par la marine, 

Mes ne puet choisir la roïne 
Se ce fust cil qu’ele atendoit. 

Tant dementres qu’ele entendoit 
3724 Au cors aviser et choisir 

Qui par mer flote à grant loisir, 

Li cors cha petit se traioit 
Au rivage où cele baoit. 

3728 Bien cognut que c'est cors qui flote, 

Et pour celui dont elle dote, 

Ja soit ce qu el ne le cognoisse, 

Plore elle et paours l’angoisse, 

3732 Si doute que samblablemant 
Ne soit cheoit à son amant 
Ou qu’il meïsmes ce ne soit. 

La dolente en plorant disoit: 

3736 ,,Hé, cors, com de male hore ez nez. 

Qui à tel martire ez finez, 

Et s’avez feme ou amie, 

Mains mescheans n’est elle mie.” 

3727. B C veoit. 3728. A cognut cest cors mors qui flote. 

3738. „Heu, miser, inquit, quisquis es, et siqua est conjunx tibi!” {Met., XI, 720): AB 
Et sont enz; C Aussi est ta femme et amie. 

3740 Li cors s’apresse vers la rive. 

Quant plus l’esgarde la chetive 
Plus se deult et mains de sens a. 
Li flos de mer tant demena 
3744 Le cors que seche terre ataint. 
D’angoisse et de dolour li taint 
La colour, quant el l'a veü 
De prez, quar bien l'a cogneü! 
3748 Ses crins trait, sa face esgratine, 
Ront sa robe et bat sa poitrine 
Et dist: ,,Hé, lasse, je le voi! 

C’est mes amis coreulz! Avoil 
3752 Comment venez vous, douz amis? 
La mer, qui à mort vous a mis, 
M’a tolue joie et leesce 
Et mise à duel et à tristesce!” 

3756 En mer ot une haute roche 

Prez dou rivage. Illuec s'encroche 
La dolereuse isnelement. 

Si fu grant merveille comment, 
3760 Mes el voloit et plume avoit. 

D’illuec vole au cors qu’ele voit. 
Qui en mer flote, et en volant 
Vait son ami mort acolant. 

3764 Sor lui souspire et vait gemant 
Et baise o son bec son amant. 
Ceys sent qu’ele le baisoit 
Ou l’iaue en flotant le faisoit 
3768 Drecier au besier de s’amie. 

Mes l’iaue, ce cuit, nel fet mie, 
Ains la sent il apertement. 

Si com Dieu plot, soudainement 
3772 Devindrent samblables oisiaux. 
Encors les tient en ses rosiaux 
Amors, et conjoint sont encores 
Com il furent au temps de lores, 
3776 Et pour fere faonement 

S’entr’asamblent cil charnelment. 
„Alchiones” les claime l’on. 

En yver, par le temps félon, 

3780 Vont voletant sor la marine. 

Lors est folz qui par mer chemine 



3777. A S'entrasamblent charneement . 

3778. B Alcione. 

Pour la tempeste et pour le vent. 
Quant souef fet, si vont couvent 
3784 Lor oefs et lors fet bon nagier, 

Quar, pour le temps assouagier 
Tant com sa fille couve et pont, 

Rois Eolus ses vens repont. 

3788 — Or vous vueil espondre briement 

De ces fables l’entendement. 

— Quant la deïtez pardurable 
Ot demis l’orgueil dou deable 
3792 Et li leus, qui avoit l’usage 
De devorer l’umain lignage, 

Ot perdu sa longue saisine 
Et le pooir de sa rapine, 

3796 Et Jhesus, Dieux de maiesté, 

Prestres en pardurableté, 

Ot purgié humaine nature 
Et lavee de toute ordure 
3800 En son saint sanc qu’il espandi 

Quant pour nous tous en crois pendi, 
Toute gens, toute nacion 
Ot propos et devocion 
3804 De lessier la foie ignorence 
Et l’errour de la mescreence 
Qui maine à dapnable obscurté. 

Au régné de maleürté, 

3808 Si orent propos et corage 
D’enprendre le pèlerinage 
Qui maine à la boneürté 
De la souveraine clarté 
3812 Où touz biens, toute joie habonde, 
Mes maint amerent tant le monde 
Et la mondaine vanité. 

L’orgueil et la nobilité, 

3816 La seignorie et la noblesce, 

Le délit et la gentillece 
Qu’il orent espousee et prise. 

Que trop doutoient ceste emprise 
3820 Et à départir se cremoient 

Des temporeuz biens qu’il avoient 
Qui les vains delis lor offroit, 

Ne li mondes ne lor souffroit 



3819. A Qui. 

3824 Qu’il empreïssent cele voie. 

Aucun l’empristrent toute voie. 

Et neporquant, que qu’il feïssent, 

Pensoient il qu’il revenissent 
3828 Briement aus temporeuz delis 
Qu’il orent à lor oes eslis, 

Et à lor cuers plus s’atendoient, 

Qu’à cel voiage où il tendoient. 

3832 — Or vous dirai l’alegorie 

De la mer et de la navie 
Et de la tempeste et dou vent 
Qui la font tempester souvent. 

3836 Cors humains note la navie. 

Et la mer note mortel vie, 

Qui est non certaine et doutable 
Et périlleuse et non estable. 

3840 Par là vait cors humains nagent. 

Li vens qui tempeste la gent 

Est pechiez, qui maint home affonde. 

Li flos sont li péril dou monde, 

3844 Les males fluctuacions 
Et les griez tribulacions 
Par quoi li siècles trop souvent 
Se trouble et vait escommouvent: 

3848 Une hore est li siecle en leesce, 

Autre hore en duel et en tristesce; 

Tel ore y a qu’il rit et chante. 

Autre hore plore et se demante. 

3852 Les uns y sont trop grans seignors. 

Levez par temporeuz honors 
Ausi com en l’air, hautement. 

Aucun sont qui moienement 
3856 Se chevissent en suffissance, 

Sans poverte et sans sorondance. 

Li autre sont trop abessié 
Et par grant misiere apressié. 

3860 Les sens natureuz signifient 

Les nageors qui le cors guient. 

Dont chascuns porte un aviron 
Por garnir le cors environ 

3830. Mss. Et en lor. . 

3848. A siècles. 

3855. C meismement, 

3857. C sourcuidance. On voit combien il est inutile de noter toujours, comme variantes, 
les innombrables contresens qu’on lit dans C. 

3864 Et pour conduire en ceste mer. 

Or les vous vueil briement nomer: 
Le tast, le goust, l'odorement, 

La veüe et l’oïement, 

3868 Cil cinq doivent le cors conduire 
Et moult soient aidier et nuire. 
Moult profitent qui bien en use, 
Et moult griement qui les amuse 
3872 À vaines delectacions. 

Griez malz et griez perdicions 
Viennent à maint par négligence. 
Garder doit o grant diligence 
3876 Ces nageors, et cors tenir, 

Qui segurement veult venir 
Sans offrande au souverain port 
De cler et de joiaus déport, 

3880 Si convient bien que sa navie 
Soit de bons estrumens garnie, 
Quar nef sans garnison que vault? 
Ja de nagier ne se travault 
3884 Par la troubleuse mer dou monde, 
S’il se veult garder qu’il n’affonde, 
Cil qui n'a bone garnison. 

Drois est que nous vous avisons 
3888 Quelz estrumens convient avoir 
A nef qui par mer velt mouvoir; 
Les plus necessaires au mains: 
Rudens, antempnes ou fumains, 
3892 Ancre et chaable et mast et verne. 
Voile et piautre qui tout gouverne 
Et saisse qui giete et espuise 
De la nef toute yaue qui nuise. 
3896 Mast ait de droite entencion, 

Et piautre de discrecion 
Vairne de joustise ait ensamble. 

Au verne et au mat, ce me samble, 
3900 Doit estre pour voile ajoustee 
Conscience bien ordenee, 

Laciee à fumains de vertus. 

Si que ja n’i soit embatus 
3904 Malz vens qui par son soufflement 
La mete en vain esmouvement. 



3876. cors = ..course”. 

3891. rudens, rudentis = „câble”. 

Si doit de divine paour 
Faire sesse et espurgeour, 

3908 Pour toute malice espurgier 
Qui la nef puist fere plongier 
Aus floz de dissolucion, 

De mort et de perdicion. 

3912 Ancre port de ferme esperance, 
Chaable de persévérance. 

Qui veult sans desvoiableté 
Venir à cele grant clarté 
3916 Où joie pardurable habonde, 

Et passer par la mer dou monde 
Sans péril et segurement, 

Verner doit porvoiablement 
3920 Au piautre de discrecion 
Et le mast de l’entencion 
Lever vers le ciel droitement, 

Et verne et voile estroitement 
3924 Fermer à fumains de vertu. 

Si qu'il ne soient abatu 

Par vent qui trebuschier les face; 

Et tant comme il a vent de grâce 
3928 Corre par bone affection, 

Et s’il a persecucion 
De tormente, qui le guerroit. 

Ancre doit avoir fort et roit 
3932 De bone esperance et de ferme, 

Si le giet et fiche et afferme 
En Dieu, qui est fort roche et vive. 
Tant que cele tormente eschive, 
3936 Et Damediex li aidera, 

Quar ja périr ne le laira, 

Por qu’il ait en lui s’esperance, 

S’il se tient en perseverance 
3940 De bien penser et de bien faire, 
Sans resortir et sans retraire 
Por nul mondain esmouvement, 
Mes bien et vertueusement 
3944 Par pascience se combate, 

Et s’il avient que s’y embate 
Male oeuvre ou mal flos de pechié, 
Tantost qu’il s’en sent entechié 

3922. A vers le mast. 

3939. A Si se tient. 

3945. A que lui s'embate. 

3948 Mete le fors isneleraent. 

Ne s’i laist pereceusement 
Endormir, mes corre à la cesse 
De penitance et de confesse 
3952 Pour sa navie deschargier 
Et netoier et espurgier. 

Qu’autre grief pechié n'i sorviegne 
Qui domage et péril li tiengne, 

3956 Quar li uns pechié l’autre atrait, 

Et celui qui ne s’en retrait 
Font perillier soudainement. 

Par la nef puis prendre autrement 
3960 Sainte Yglise, c'est la navie 
Qui maine à pardurable vie 
Et à la grant boneürté 
De la celestial clarté. 

3964 Li grans mestres qui tient le piautre 
C'est l'apostoles, et li autre, 

Qui vont aus avirons nagant, 

Sont li prélat, cui de la gent 
3968 Crestiene et de sainte Yglise 

La cure et la garde est commise. 

Le mast ou la voile est drecié: 

C’est l'arbre en quoi fu cloficié 
3972 La char que li filz Dieu vault prendre 
En feme et en crois lessa pendre 
Por nous conduire en paradis. 

Les antempnes sont, ce m'est vis, 

3976 Li article et li sacrement 

De la foi, par cui droitement 
Nous devons voile et mast drecier 
En nos cuers, pour nous esdrecier 
3980 A saluable penitance, 

Qui les bons adresce et avance 
Au port de glorieux délit. 

Mes cil qui le monde ont eslit 
3984 Et la mondaine vanité, 

Qui l’aise et la prospérité 
Dou monde ont apris à avoir, 

Poënt à envis esmouvoir 
3988 Lor cors à penitance faire, 

Mes de resortir et retraire 



3949. A Ne li laist. 
3954. A souviegne. 
3957. A trait. 

Sont il tout prest et esveilliez, 

Puis qu’il sont empains et voilliez, 

3992 A faire bien et penitance. 

Li vens qui grieve et desavance 
Pluisors, puisqu’il ont adrescié 
Lor voile au vent de sainte vie, 

3996 D’aler à saluable port. 

C’est vaine gloire et vain déport 
Dou los et de l’onor dou monde. 

Qui maint fol perille et affonde 
4000 En amere perdicion. 

Puis que vens de presumpcion 
Et d'orgueil acquieut et enlace 
Prodome, il li toit toute grâce: 

4004 C’est li vens griez et merveilleus 
Qui guerroie les orgueilleus 
Et lieve en lor cuers les orages. 

Et tant lor trouble les corages 
4008 Qu’en eulz n’a nulle advertissance 
Ne mesure ne porvoiance, 

Orgueilleus cuers ne puet veoir 
Son estât ne soi pourvooir 
4012 Qu’il doit eslire et quoi foïr, 

Si ne deigne nul home oïr 
Qui de sa folour le repreigne 
Ne qui son profit li apreigne. 

4016 Avis li est qu’il doit monter 

Jusqu’au ciel et touz sormonter, 

Com cil qui tout home desprise. 

C’est li vens qui de sainte Yglise 
4020 Les prelas assault et guerroie 
Et par son souffle les desroie. 

O ce vent, qui trop les tempeste, 

Lor fet grant ire et grant moleste 
4024 Li troublemens de la marine. 

C’est ire et rancune haine. 

Qui tout le mont esrauet et troble 
Et sainte Y glise met en troble. 

4028 Tant est sainte Yglise em balance, 

En grant troble, en grant discordance. 



3991. voillier = „mettre à la voile”. Pour „em pais” (A) il faut lire, je crois, „em- 
paints”, ce qui est à peu près synonyme de „voilliez”: „s’empaindre en mer = „mettre à 
la voile, partir”. 

4016. A qui. 

Par les princes, par les barons, 

Et par ceulz qui les avirons 
4032 De sainte Yglise ont à conduire. 

Qui touz vuelent perdre et destruire. 
Que, se Diex proprement n’en pense, 
N’i puet métré pais ne deffense 
4036 Cil qui doit gouverner le piautre. 

Qui commande un et l'en fet autre, 

Il ne set mais quel conseil prendre, 
Quoi commander ne quoi deffendre, 
4040 Et, tout commande il, sans doutance, 
Nulz ne tient mais obediance, 

Ains oeuvre chascuns orendroit 
A son sens, sans cause et sans droit. 
4044 Tant est or la gent trespensee 
Et fois et veritez falsee. 

Que plus prise l’en, ce m’est vis, 

Les mondains biens que paradis. 

4048 Toute fraude, toute malice, 

Tout tort, toute injure et tout vice 
Et toute traïsons soronde 
Et fet flotoier tout le monde. 

4052 Sainte Yglise flote et chancelé. 

Se Diex ne garde sa nacele, 

Toute est descloëe et rompue. 

Toute creance est corrompue 
4056 Par charais et par sortilèges. 

Et trop fet l'en de sacrilèges 
Partout, à grant effusion, 

De pluie et de pollucion, 

4060 De glotonie et de luxure, 

Qui tout met à desconfiture. 

Tant a ore chascuns eslit 
Le charnel aise et le délit, 

4064 Tant sont endeble et entechié 
De vice et de mortel pechié, 

Qu’il n’ont mais pooir de bien faire. 
Ne nulz ne pense à soi retraire 
4068 De malz qu’il face et qu’il ait fais. 
Avuglez sont en lor mesfais 
Si qu’il ne se sevent conduire, 

Mes pour autrui grever et nuire 



4056. Charais — characts = „ signes magiques”, cf. Godefroy, II, 65. 
4070. A B voient. 

4072 Sont il subtis et cler voiant, 

Li dolereus, li mescheant! 

Li uns malvais l’autre resamble. 

Tuit mal sont or mellez ensamble, 
4076 Pour tout métré à destruiement. 

Mes or tous monte outreement 
Li flos d’avere convoitise, 

C’est li flos qui de sainte Yglise 
4080 A touz, ce me samble, plungiez. 

Et les prelas et les sougiez. 

Et toute a la foi corrompue. 

Ore est la chose à ce venue 
4084 Que chascuns ce qu’il tient si tiegne. 
Je me dout que briement ne viegne 
Li temps de persecucion, 

Qui tout met à perdicion: 

4088 Que li prince plus alosé 
Et li roi seront desposé 
Au jor d’angoisse et d’oscurté, 
D’errour et de maleürté, 

4092 Que li filz Dieu sera plains d ire. 

Lors faudra tuit mortel empire, 

Et toute humaine créature 
Rendra la dete de nature 
4096 Si sera mis le monde à mort, 

Ja soit ce que maint soient mort 
Et morent encors plainement, 

Pour vivre dissoluement, 

4100 Ou navoiement de cest monde. 

Ou mains verse et plunge et affonde 
A dolente confusion 
De mort et de perdicion. 

4104 Mort sont il esprituelment. 

Tout vivent il corporelment, 

Quar vie pecheresse est mors, 

Puis c’oms à mal vivre est amors 
4108 Et dissolue est sa navie, 

Petit puet l'en prisier sa vie. 



4073. C porveant. 

4074. A B Et lor folour sens Ior resamble. 

4075. A B font. 

4077. C quant qu’a dessouz le firmament. 
4093. A faudrait. 

4103 — 4144. manquent dans C. 

Combien qu’il soit de hault parage. 
Cil diex qui les vens tient en cage 
4112 Et qui fet trambler la marine, 

C'est Diex, qui par vertu divine 
Fet mer apaisier et mouvoir 
Si fet tempester et plouvoir. 

4116 Les vens enserre et les tret fors. 
Quant il li plaist, de ses trésors. 
— Sentence y a plus acordable 
A l’entencion de la fable. 

4120 Li rois qui les vens fet venter 
Pour les mondains acraventer 
Qui plus ont en lui de fiance, 

C’est li siècles, qui desavance 
4124 Et confont celz meïsmement 

Qui plus ont son acointement. 

Trop est deceüz qui s’i fie. 

Li siècles a la seignorie 
4128 De toute vaine vanité. 

Cil qui la delitableté 
Dou siecle espouse et velt avoir 
Sielt plus le monde décevoir 
4132 Par sa fraude et par sa malice. 
Vaine est la mondaine delice 
Et plaine de muableté: 

Par sa grant variableté 
4136 Puet l’en dire qu’il est oisiaux. 

Ces dames et ces damoisiaux 
Et cil autre qui trop s’amusent 
En ces delis, dont il abusent, 

4140 Et les embracent gloutement, 

Puet l’en dire oisiaux ensement. 
Quant l'en voit telz oisiaux voler 
Pour les mondains biens engoler, 
4144 C’est signe de troublacion 
Et d’amere perdicion 



4118. Les vers 4118 — 4147 se trouvent aussi dans le manuscrit B, qui omet, comme 
d’habitude, les allégories qui précèdent (3788 — 4117). 

4129. A Ceulz. 

4133. B Vain sont trop li m. d. 

4139. A ce délit. 

4141. B Cil sont oisel tout ensement. 

4144. B tribulacion. Il faut suivre ici A, parce que, pour notre auteur, la désinence 
■ion a toujours deux syllabes. 

Qui les mondains perde et affonde, 
Qui briement doit venir au monde. 
4148 — Dessus avez la fable oie 

Dou roi Ceys et de s’amie, 

Qui tant s’entresolent amer 
Et or sont fet oisiaux de mer. 

4152 Aucun qui ces oisiaux veoient 

Volant sor mer moult les looient. 
Pour ce que coutumeement 
S’entr'amerent si fermement. 

4156 Par mer vole uns autres oisiaux, 
Qui ja fu gentis damoisiaux 
Et de roial lignage nez. 

La seignorie et les regnez 
4160 De Troie tint Prians ses peres. 
Hector li vaillans fu ses freres. 
Hesacus ot li tousiaux non. 

Si n’eüst pas maindre renon 
4164 Espoir de force et de barnage, 

S’il eüst vescu droit aage, 

Mes trop l ot desavancié tost 
Fortune, qui maint home tost, 

4168 Tout fust il de roial lignie, 

Si ne tenoit il compaignie 
De gens fors au mains qu’il pooit. 
Les bours et les citez haoit 
4172 Et fuioit ces sales perrines, 

Si repairoit en ces gaudines, 

En ces champs, en ces mons secrez, 
S'iert il moult sages et discrez, 

4176 Apèrs et plains d’envoiseüre. 

Si ot mise en amours sa cure. 

Lonc temps ot Esperie amee, 

Une pucele renomee, 

4180 Mes ses grez avoir n’en pooit. 

Un jor avint qu’el se jooit 
Sor une riviere où el sist. 

Et cil, qui volentiers vausist 
4184 Forcier la, la cuida saisir 
Pour fere de lui son plesir, 



4154. B continuelment. 

4162. A Hesacus; B Eacus. 

4166, 67. Pour cette rime, voir la note aux vers 52 et 53 du dixième livre. BC donnent 
ici: „Mes trop ot contraire fortune, qui est inconstans et comune”. 

Mes cele fuit et lesse lou 
Ausi com bische aveuc le lou 
4188 Ou com fuit devant l’ostour l’ane. 

Moult la travaille et moult l’ahane 
Cil qui la veult prendre et haper. 

Cele s'efforce d’eschaper, 

4192 Qui crient qu’el ne soit violee. 

La bele en fuiant a foulee 
Une serpent qui reposte iere 
En l’erbe, et la serpent derrière 
4196 Ou talon la point et la mort 
Si r envenime jusqu’à mort. 

Cele chiet morte et cil l’embrace 
Si dist: ,,Las, mar vi ceste chace! 

4200 Pour quoi j’ai ta mort porchaciee? 

Moult me poise que t’ai chaciee, 

Douce amie, mes qui creüst 
Que teulz cas avenir peüst. 

4204 Li serpens et je t’avons morte. 

N’est riens qui ja mais m’en conforte, 

Puisque je t’ai perdue, amie, 

Mes puis toi ne vivrai je mie 
4208 Longuement, ains morrai par toi 
Qui cause de mort t’aportoi.” 

Ensi se complaint et dolouse 
Li las pour l’amour de la touse 
4212 Por cui mort il pert tout le sen. 

Atant s’embrive et monte s'en 
Sor une roche où la mer bat. 

D’illuec se trebusche et abat 
4216 En mer pour soi fere morir, 

Mes ne le volt lessier morir 
Thetis, qui piteablement 
Le retint et soustenement 
4220 De plume et d’eles li dona. 

Cil se corrouce et desdaing a 
De ce qu'il n’avoit le pooir 
De morir, et pour soi nooir, 

4224 S’il peüst, se plonge et affonde 
Souvente fois en mer parfonde. 

4186, 87. Rime remarquable, mais nullement impossible. Le loup et la biche sont dans 
Ovide, vers 772. 

4189. Mss. la hane. 

4213. ,,s’embriver” — ,,se précipiter”. 

4221. desdaing a, cf. „indignatur amans invitum vivere cogi" ( Mét ., XI, 787). 

Ne pot morir, si l’en pesa. 

Longue entrejointe es cuisses a. 
4228 Le col lonc, et maigre a le cors. 
En mer haute se plunge encors 
Por afiner son marrement, 

Et pour ce qu'assiduelment 
4232 Se plonge est ,, plongons” apelez. 
— Or vous dirai, se vous volez. 
Quel sens puet avoir ceste fable. 
Li plongons note le dyable, 

4236 Qui moult fu de roial lignie, 

Nez aus cieulz, mes por sa folie 
Cheï de paradis ou fons 
D’enfer et d’abisme parfont. 

4240 C’est cil qui mist toute sa cure 
En corrompre humaine nature. 
C'est cil qui la fist métré à mort, 
Quant la serpent ou pié le mort. 
4244 Le pié c’est le consentement 
Quant par le mal enortement 
Dou serpent la première mere 
Prist le mors de la pome amere. 
4248 C'est li dolens qui por morir 

Ne puet son mortel duel guérir. 
Cil plongons vole par la mer 
Dou monde angoisseuz et amer 
4252 Et dévoré la poissonnaille 
De la pecheresse racaille. 



4233. Cette allégoire se trouve aussi dans B. 
4253, B rappaille. 

